
FORORD TIL DEN DANSKE UDGAVE. 


De »Tre Afhandlinger om Sexualteori« af Sigmund Freud 
” er. fundamentale dele af den komplicerede og udviklingsrige 
bygning, han har skabt i psykoanalysen. Dette arbejde af Freud 
bliver i hans elevers kres med rette kaldt »psykoanalysens 
bibel«. Ikke desto mindre er det i sit væsen ikke saa fjernt fra 
noget som fra en bibel: det indeholder en naturvidenskabelig 
sexualteoris sikreste elementer. Hvor mange nyopdagelser den 
fremtidige forskning indenfor sexualpatologien og psykopatolo- 
gien end vil skænke os, Freuds opdagelser, som er sammenfattet 
her, vil ikke blot stadig blive ved med at være grundlaget for 
enhver videre sexualforskning, men deres væsentligste indhold 
vil høre til den menneskelige videns varige egendele. Læren om 
sexualitetens existens og udvikling hos barnet vil maaske i denne 
eller hin detaille, som fx. i spørgsmaalet om sexualkonstitutionen, 
erafre en vis korrektur, men at børnene fra fødslen af beher- 
skes af libidinøse lystmekanismer, kan ikke mere nægtes. Hvad 
Freud her ved hjælp af den psykoanalytiske metode opdagede, 
blev senere bekræftet ved den opdagelse af Lipschiitz o. a., at 
det fysiologiske genitale hormonapparat ikke, som man hidtil 
troede, først begynder at funktionere i puberteten, men allerede 
omkring fødslen. Freuds udskillelse af begrebet sexualitet fra 
beplantningsbegrebet og sexualitetsbegrebets udvidelse med ind- 
holdet af den ikkegenitale (orale, anale o. s. v.) sexualitet har 


stillet hele sexuologien paa et sikkert grundlag. Den formulering 
af »libido«, han for nu over tredive aar siden gav, som maal for 
sexualdriftens energi og paavisningen af forbindelserne mellem 
de sexuelle jeg= og objektinteresser, havde omvæltende indfly- 
delse paa hele kendskabet til de sjælelige forstyrrelser. Selv 
der, hvor Freud kun betjente sig af plastiske billeder for at an=. 
skueliggøre de vanskelige sjælelige processer, som fx. sammen- 
ligningen mellem objektinteressens udsendelse og et pseudopo- 
diums, har han rørt ved meget dybe biologiske problemer. 

Da lægfolk betragter psykoanalysen som en slags spekulation, 
kan det ikke betones tilstrækkelig, at hver eneste smule af dens 
naturvidenskabelige teori er vundet paa møjsommeligste maade 
og ikke blot ved iagttagelse af eget selv, men ved maaned-, ofte 
aarelang iagttagelse og analyse af syge sjælstilstande. Den psy- 
koanalytiske erkendelse er tilgængelig for enhver, der har til- 
egnet sig analysens metode, eller er tilstrækkelig fri for sexual- 
modstand til at iagttage de fænomener, der ligger til grund for 
den, direkte paa børn og sindssyge. 

Den foreliggende oversættelse til dansk af Freuds værk vil 
utvivlsomt bringe mange, der paa grund af manglende oriente- 
ring har tilsluttet sig fjendskabet med psykoanalysen, den nød- 
vendige klarhed, saa at de selv kan dømme om den analytiske 
forsknings værdi. 

Wilhelm Reich. 


FORORD TIL 3. OPLAG 


Efter at jeg i en halv snes aar har iagttaget denne bogs mod- 
tagelse og virkning, vil jeg gerne forsyne dette tredje oplag med 
nogle forbemærkninger, som er rettet mod misforstaaelser og 
uopfyldelige krav til den. Det skal frem for alt betones, at frem- 
stillingen heri i det store og hele har sit grundlag i den daglige 
lægelige erfaring, som ved hjælp af den psykoanalytiske under- 
søgelses resultater nu skal uddybes og gøres videnskabelig be- 
tydningsfuld. De tre »Afhandlinger om Sexualteori« indeholder 
ikke andet end det, som psykoanalysen tvinger til at antage eller 
tillader at bekræfte. Det er derfor udelukket, at de nogensinde 
skulde lade sig udvide til en »sexualteori«, og forstaaeligt, at de 
overhovedet ikke tager stilling til adskillige af sexuallivets vig- 
tige problemer. Man maa imidlertid derfor ikke tro, at de over- 
sprungne kapitler indenfor det store tema har været forfatteren 
ubekendt eller af ham er blevet forsømt som uvæsentlige. 

Dette skrifts afhængighed af de psykoanalytiske erfaringer, 
der har tilskyndet til dets affattelse, viser sig ikke blot i stoffets 
udvalg, men ogsaa i dets ordning. Overalt overholdes en vis 
rækkefølge af instanserne, de akcidentelle momenter stilles i for- 
grunden, de dispositionelle i baggrunden og den ontogenetiske 
udvikling tages i betragtning fremfor den fylogenetiske. Det 
akcidentelle spiller nemlig hovedrollen i analysen, det beherskes 
næsten fuldstændigt gennem den, det dispositionelle kommer 

først tilsyne bagved som noget, der vækkes gennem oplevelser, 
men hvis vurdering fører langt ud over psykoanalysens arbejds- 
omraade. 

Et lignende forhold behersker relationen mellem onto- og 
fylogenese. Ontogenesen kan betragtes "som en gentagelse af 
fylogenesen, for saa vidt denne ikke ændres ved en mere recent 
oplevelse. Det fylogenetiske anlæg gør sig bemærket bag den 
ontogenetiske proces. Men i grunden er dispositionen netop:ned- 
slaget af artens tidligere oplevelser, hvortil det enkelte individs 
nyere oplevelser kommer som summen af de akcidentelle mo-. 
menter. 

Ved siden af den overvejende afhængighed af den psykoana- 
lytiske forskning maa jeg fremhæve den overlagte uafhængighed 
af den biologiske forskning som karakteristik for dette arbejde. 
Jeg har omhyggeligt undgaaet at føre videnskabelige forventnin- 
ger fra den almindelige sexualbiologi eller fra specielle dyrearters 
ind i det studium, som med hensyn til menneskets sexualfunk- 
tion lader sig gennemføre ved hjælp af psykoanalysens teknik. 
Mit maal var ganske vist at finde ud af, hvor meget man kan 
konstatere vedrørende det menneskelige sexuallivs biologi med 
den psykologiske forsknings midler; jeg kunde tillade mig at 
henvise til forbindelser og overensstemmelser, der blev resultatet 
af denne undersøgelse; men jeg behøvede ikke at lade mig for- 
virre, naar den psykoanalytiske metode paa adskillige vigtige 
punkter førte til anskuelser og resultater, der afveg betydeligt 
fra dem, der blot støttede sig til biologien. 

Jeg har i dette tredje oplag foretaget temmelig mange til- 
føjelser, men givet afkald paa at kendetegne dem med særlige 
mærker som i forrige oplag. — Det videnskabelige arbejde paa 
vort omraade gaar for tiden langsommere fremad; alligevel var 
forskellige suppleringer til dette skrift uundværlige, hvis det 
skulde blive ved med at være i føling med den nyere psykoana- 
lytiske literatur. 


Wien, i oktober 1914, 


FORORD TIL 4. OPLAG 


Efter at krigstidens bølger har lagt sig, kan man med tilfreds- 
hed fastslaa, at interessen for den psykoanalytiske forskning i 
den store verden stadig er uskadt. Dog har ikke alle dele af 
læren erfaret den samme skæbne. Psykoanalysens rent psyko- 
logiske fremstillinger og opdagelser om det ubevidste, fortræng- 
ningen, konflikten, der fører til sygdom, sygdomsgevinsten, 
symptomdannelsens mekanismer m. m. kan glæde sig ved sti- 
gende anerkendelse og skænkes selv hos principielle modstan- 
dere opmærksomhed. Den del af læren, der grænser op til bio- 
logien, og hvis grundlag gives i dette lille skrift, fremkalder sta- 
digvæk umindsket modsigelse og har bevæget selv personer, 
der en tid lang intensivt har beskæftiget sig med psykoanalysen, 
til frafald fra den og til nye opfattelser, hvor det sexuelle mo- 
ments rolle for det normale og sygelige sjæleliv atter skulde 
indskrænkes. 

Jeg kan trods dette ikke beslutte mig til den antagelse, at 
denne del af den psykoanalytiske lære fjerner sig mere fra den 
virkelighed, vi skal udforske, end den anden. Erindring og atter 
og atter gentagen undersøgelse siger mig, at den er fremstaaet 
af lige saa omhyggelig og uhildet iagttagelse; og forklarin- 
gen paa denne dissociation i den offentlige anerkendelse be- 
reder ingen vanskeligheder. For det første kan kun de forskere 
bekræfte den her beskrevne indledning til det menneskelige 

sexualliv, som har tilstrækkelig taalmodighed og teknisk dygtig- 
hed til at føre analysen frem til patientens første barndomsaar. 
Det skorter hyppigt ogsaa paa mulighed herfor, da lægens be- 
handling ofte kræver en tilsyneladende hurtigere fjernelse af 
sygdomstilfældet. Men andre end de læger, som benytter psyko- 
analysen, har overhovedet ingen adgang til dette omraade og 
har ingen mulighed for at fælde en dom, som er unddraget ind- 
flydelse fra deres egen modvilje og fordomme. Hvis menneskene 
forstod at lære af den direkte iagttagelse af børnene, saa havde 
disse tre afhandlinger i det hele taget kunnet forblive uskrevet. 

Men dernæst maa man huske paa, at noget af dette skrifts 
indhold — betoningen af sexuallivets betydning for alle menne- 
skelige ydelser og den her forsøgte udvidelse af begrebet sexuali- 
tet — altid har afgivet de stærkeste motiver for modstanden 
mod psykoanalysen. I trangen til fuldtonende slagord er man 
gaaet saa vidt, at man har talt om psykoanalysens »pansexua- 
lisme« og rettet den taabelige bebrejdelse mod den, at den for- 
klarer »alt« ved hjælp af sexualiteten. Man kunde undre sig over 
dette, hvis man var i stand til at glemme de affektive momenters 
forvirrende og hukommelsessvækkende virkning. Thi filosofen 
Arthur Schopenhauer har allerede for længere tid siden fore- 
holdt menneskene, i hvilken udstrækning deres handlen og stræ- 
ben bestemmes af de sexuelle ønsker — i dette ords sædvanlige 
betydning — og en hel verden af læsere burde dog have været 
ude af stand til at slaa en saa gribende paamindelse saa fuld- 
stændig ud af sindet! Hvad den »udvidelse« af begrebet sexuali- 
tet angaar, som analysen nødvendiggør med hensyn til børn og 
saakaldte perverse, saa skulde alle de, som fra deres højere 
standpunkt skuer foragteligt ned paa psykoanalysen, huske paa, 
hvor nær psykoanalysens udvidede sexualitetsbegreb falder sam- 
men med den guddommelige Platons Eros. (S. Nachmansohn, 
Freuds Libidotheori verglichen mit der Eroslehre Platos, Intern. 
Zeitschr. f. Psychoanalyse, III, 1915.) 


Wien, i maj 1920. 

DE SEXUELLE FEJLUDVIKLINGER?! 


Den kendsgerning, at der bestaar et kønsligt behov hos men- 
nesker og dyr, udtrykker man i biologien ved antagelsen af en 
»kønsdrift«. Man følger her en analogi med driften efter næ- 
ringsoptagelse, sulten. En betegnelse, der svarer til ordet »sult«, 
findes ikke i folkets sprog; videnskaben benytter her »libido«.? 

Den populære opfattelse gør sig ganske bestemte forestillin- 
ger om denne kønsdrifts natur og egenskaber. Den siges at 
mangle i barndommen, indfinde sig i pubertetsperioden og i 
sammenhæng med dennes modningsproces, ytre sig i form af 
den uimodstaaelige tiltrækning, som det ene køn udøver paa 
det andet, og dens maal skal være den kønslige forening eller i 
det mindste handlinger, som ligger paa vejen hertil. 

Vi har imidlertid al grund til at se en meget unøjagtigt frem- 
stilling af virkeligheden i disse angivelser; underkaster man dem 

1 De angivelser, der er indeholdt i den første afhandling, stammer fra 
de kendte publikationer af v. Krafft-Ebing, Moll, Moebius, Havelock Ellis, 
v. Schrenck-Notzing, Lowenfeld, Eulenburg, I. Bloch, M. Hirschfeld og 
fra den af sidstnævnte udgivne »Jahrbuch fiir sexuelle Zwischenstufen«. 
Da temaets øvrige literatur ogsaa er anført paa disse steder, har jeg kun- 
net spare mig detaillerede henvisninger. — Den indsigt, der er opnaaet 
ved psykoanalytisk undersøgelse af inverterede, hviler paa meddelelser fra 
I. Sadger og paa egen erfaring. 

2 Det eneste tilsvarende ord »lystfølelse« [tysk: »Lust«] er desværre 
tvetydigt og betegner baade følelsen af behovet og dets tilfredsstillelse. 


De inverteres 
des adfærd. 

en nøjere betragtning, saa viser de sig at være overordentlig rige 
paa fejltagelser, unøjagtigheder og overilede slutninger. 

Lad os indføre to termini: kalder vi den person, som den 
kønslige tiltrækning udgaar fra, for sexualobjekt, og den hand- 
ling, som driften trænger hen imod, sexualmaalet, saa paaviser 
den videnskabeligt sigtede erfaring os talrige afvigelser med 
hensyn til begge, sexualobjekt og sexualmaal, og disses forhold 
til den antagne norm kræver indgaaende undersøgelse. 


1) Afvigelser med hensyn til sexualobjektet. 


Den populære teori om kønsdriften svarer smukkest til den 
poetiske fabel om menneskets deling i to halvdele — mand og 
kvinde — der stræber efter at forene sig i kærligheden. Det vir- 
ker derfor som en stor overraskelse at høre, at der findes mænd, 
for hvem ikke kvinden, men manden — og kvinder, for hvem 
ikke manden, men kvinden — er sexualobjektet. Man kalder saa- 
danne personer kontrærsexuale eller hellere inverterede, selve 
kendsgerningen inversion. Antallet af saadanne personer er ret 
betydeligt, endskønt den sikre undersøgelse heraf er vanskelig.” 


A) Inversion. 

De omhandlede personer forholder sig helt forskellig i for- 
skellige retninger. 

a) De er absolut inverterede, d. v. s. deres sexualobjekt kan 
kun være af samme køn, medens det modsatte køn for dem 
aldrig er genstand for den kønslige længsel, men lader dem kolde 
eller fremkalder endog sexuel modvilje hos dem. Som mænd er 
de saa paa grund af denne modvilje ude af stand til at udføre 
den normale kønsakt eller savner ved udførelsen af den enhver 
nydelse. 

b) De er amfigen inverterede (psykosexuelt-hermafroditi- 

3 Sammenlign vedrørende disse vanskeligheder samt vedrørende forsøg 


paa at eruere de inverteredes forholdstal M. Hirschfelds arbejde i »Jahr- 
buch fir sexuelle Zwischenstufen« 1904. 

ske), d. v. s. deres sexualobjekt kan baade tilhøre det samme 
køn og det modsatte; inversionen er altsaa kun delvis. 

c) De er okkasionelt inverterede, d. v. s. de kan under visse 
ydre betingelser — hvoraf det normale sexualobjekts utilgænge- 
lighed og efterligningen er de vigtigste — tage en person af det 
samme køn til sexualobjekt og føle tilfredsstillelse i sexualakt 
med deénne. 

De inverteredes dom over deres kønsdrifts særegenhed er 
endvidere meget forskellig. Den ene opfatter inversionen som en 
selvfølge, saadan som en normal tager sin libidos retning, og 
gaar med skarphed ind for dens ligeberettigelse med den nor- 
male. Andre sætter sig imidlertid op imod deres inversions til- 
stedeværelse og føler den som sygelig tvang.” 

Yderligere variationer vedrører tidsmæssige forhold. Inver- 
sionens ejendommelighed kan hos vedkommende individ enten 
følges tilbage, saa langt hans erindring kan naa, eller den har 
først gjort sig bemærket hos ham paa et bestemt tidspunkt før 
eller efter puberteten.” Karakteren beholdes enten gennem hele 
livet eller træder fra tid til anden tilbage eller udgør en episode 
paa vejen til normal udvikling; ja, den kan endog først ytre sig 
sent i livet efter forløbet af en lang periode med normal sexual- 
virksomhed. Ogsaa en periodisk vaklen mellem det normale og 
det inverterede sexualobjekt er blevet iagttaget. Særlig interes- 
sant er tilfælde, hvor libidoen forandrer sig i retning af inver- 
sion, efter at der er høstet en pinlig erfaring med det normale 
sexualobjekt. 


4 En saadan modstræbelse mod tvangen til inversion kunde afgive be- 
tingelse for, at en indflydelse ved hjælp af suggestivbehandling eller 
psykoanalyse bliver mulig. 

5 Det er fra flere sider med rette blevet betonet, at de inverteredes 
autobiografiske angivelser om tidspunktet for deres inversionstilbøjelig- 
heds optræden er upaalidelige, da de kan have fortrængt beviserne for 
deres heterosexuelle følelser af deres hukommelse. — Psykoanalysen har 
bekræftet denne mistanke for de inversionstilfældes vedkommende, den 
har haft adgang til, og paa afgørende maade forandret: deres anamnese 
ved udfyldelse af barndomsamnesien. 


Opfattelse af 
inversionen. 


Degeneration. 

Disse forskellige rækker af variationer bestaar i almindelig- 
hed uafhængig ved siden af hinanden. Om den extreme form kan 
man omtrent regelmæssigt antage, at inversionen har bestaaet 
fra et meget tidligt tidspunkt, og at personen har følt sig enig 
med sin ejendommelighed. 

Mange forfattere vægrer sig ved at sammenfatte de her op- 
talte tilfælde til en enhed og foretrækker at betone forskellene 
i stedet for det fælles ved disse grupper, hvad der hænger sam- 
men med den bedømmelse af inversionen, de ynder. Men hvor 
berettigede end sondringer kan være, saa er det dog ikke til at 
tage fejl af, at alle mellemtrin forefindes rigeligt, saa at række- 
dannelsen ligesom trænger sig paa af sig selv. 

Den første vurdering af inversionen bestod i den opfattelse, 
at den var et medfødt tegn paa nervøs degeneration, og det var 
i overensstemmelse med den kendsgerning, at lægerne først 
havde iagttaget den hos nervesyge eller personer, der gjorde et 
saadant indtryk. I denne karakteristik er der indeholdt to kende- 
tegn, der skal bedømmes uafhængigt af hinanden: medfødtheden 
og degenerationen. 

Degenerationen bukker under for de indvendinger, der i det 
hele taget rejser sig mod den forskelsløse anvendelse af ordet. 
Det er jo blevet sædvane at regne enhver slags sygdomsytring, 
som ikke netop er af traumatisk eller infektiøs oprindelse, for 
degeneration. Den Magnanske inddeling af de degenererede har 
endog gjort det muligt, at nerveydelsens fortrinligste almenform 
ikke behøver at udelukke anvendeligheden af begrebet degenera- 
tion. Under saadanne omstændigheder tør man spørge, hvilken 
nytte og hvilket nyt indhold dommen »degeneration« overhove- 
det endnu er i besiddelse af. Det forekommer mig mere formaals- 
tjenlig ikke at tale om degeneration: 

1) hvor ikke flere svære afvigelser fra normen træffer sam- 
men; 

2) hvor ikke yde- og existensdygtigheden i almindelighed vi- 
ser sig alvorligt beskadiget.? 


€ Med hvilket forbehold diagnosen degeneration maa stilles, og hvor 

At de inverterede ikke er degenererede i denne berettigde 
forstand, fremgaar af flere kendsgerninger: 

1) Man finder inversion hos personer, der ellers ikke viser 
svære afvigelser fra normen; 

2) det samme hos personer, hvis ydedygtighed ikke er for- 
styrret, ja, som udmærker sig ved særlig høj intellektuel udvik- 
ling og etisk kultur.” 

3) Naar man ser bort fra sin lægeerfarings patienter og sø- 
ger at omfatte en videre horisont, støder man i to retninger paa 
kendsgerninger, som udelukker, at man opfatter inversionen som 
degenerationstegn. 

a) Man maa lægge vægt paa, at inversionen var et hyppigt 
fænomen, næsten en institution, der var betroet vigtige funk- 
tioner, hos antikens folkeslag paa deres kulturs højdepunkt; 

b) man finder den overordentlig udbredt hos mange vilde og 
primitive folkeslag, medens man er vant til at indskrænke de- 
generationsbegrebet til den høje civilisation (I. Bloch); selv 
blandt Europas civiliserede folk har klima og race den mægtigste 
indflydelse paa inversionens udbredelse og bedømmelse.” 

Medfødtheden er — begribeligt nok — kun blevet hævdet 
med hensyn til den første, mest extreme klasse af inverterede 
paa grund af, at disse personer forsikrer, at der hos dem ikke 
i hele deres liv har vist sig en anden retning af sexualdriften. 


ringe praktisk betydning den har, kan man finde i Moebius's skildring 
(Uber Entartung. Grenzfragen des Nerven- und Seelenlebens. Nr. III, 
1900): »Ser man nu ud over degenerationens udstrakte omraade, hvorpaa 
der her skal kastes nogle slaglys, saa indser man uden videre, at det har 
en meget ringe værdi overhovedet at diagnosticere degeneration«. 

7 Det maa indrømmes »uranismen«s ordførere, at nogle af de mest 
fremragende mænd, som vi overhovedet har faaet underretning om, var 
inverterede, maaske endda absolut inverterede. 

8 I opfattelsen af inversionen er de patologiske synspunkter blevet af- 
løst af de antropologiske. Denne forvandling forbliver I. Blochs fortjene- 
ste (Beitråge zur Atiologie der Psychopathia sexualis. 2 dele, 1902/3); 
denne forfatter har ogsaa gjort inversionens tilstedeværelse hos de gamle 
kulturfolk eftertrykkeligt gældende. 


Medfødthed. 

Allerede de to andre klassers forekomst, særlig den tredje, er 
vanskelig at forene méd opfattelsen af en medfødt karakter. Der- 
for er disse anskuelsers repræsentanter tilbøjelige til at sondre 
de absolut inverteredes gruppe ud fra alle andre, hvad der har 
til følge, at man maa give afkald paa en almengyldig opfattelse 
af inversionen. Inversionen vilde derefter i en række tilfælde 
være af medfødt karakter; i andre kunde den være opstaaet paa 
anden maade. 

Modsætningen til denne opfattelse danner den anden, at in- 
versionen er en erhvervet karakter ved kønsdriften. Den støtter 
sig paa, at , 

1) der hos mange (ogsaa absolut) inverterede kan paavises 
et sexuelt indtryk, der har indvirket tidligt i livet, og hvis ved- 
blivende følge den homosexuelle tilbøjelighed udgør. 

2) at der hos mange andre lader sig paavise ydre begunsti- 
gende og hæmmende indflydelser paa livet, der før eller senere 
har ført til inversionens fixering (udelukkende omgang med sam- 
me køn, fællesskab i krige, detention i fængsler, det heterosexu- 
elle samlivs farer, cølibat, kønslig svaghed o. s. v.). 

3) at inversionen kan ophæves ved hypnotisk suggestion, 
hvad der ved en medfødt karakter vilde vække forundring. 

Ud fra denne anskuelses standpunkt kan man i det hele taget 
bestride sikkerheden af en medfødt inversions forekomst. Man 
kan indvende (Havelock Ellis), at en nøjere undersøgelse af de 
tilfælde, der betragtes som medfødt inversion, sandsynligvis 
ligeledes vilde bringe en tidlig barndomserindring, der har været 
bestemmende for libidos retning, for dagen; den er blot ikke - 
blevet bevaret i personens bevidste hukommelse, men kunde ved 
passende indflydelse bringes til bevidsthed. Inversionen kan man 
ifølge disse forfattere kun betegne som en hyppig variation af 
kønsdriften, som kan bestemmes af et antal ydre livsomstændig- 
heder. 

Den sikkerhed, der saaledes tilsyneladende er vundet, gør 
imidlertid følgende modbemærkning ende paa: mange personer 
har bevisligt været ude for de samme sexuelle paavirkninger 

(ogsaa i tidligere ungdom: forførelse, mutuel onani) uden herved 
at blive inverteret eller uden at blive ved med at være det. Saa- 
ledes tvinges man til at formode, at alternativet medfødt-erhver- 
vet enten er ufuldstændigt eller ikke dækker de forhold, der 
foreligger ved inversionen. 

Hverken med den antagelse, at inversionen skulde være med- 
født, eller med den anden, at den skulde være erhvervet, er in- 


versionens væsen forklaret. I første tilfælde maa man udtale sig - 


om, hvad der er medfødt ved den, hvis man ikke slutter sig til 
den groveste forklaring, at en person medfødt har sexualdriftens 
sammenknytning med et bestemt sexualobjekt i sig. I det andet 
tilfælde kommer det an paa, om de mangfoldige akcidentelle 
paavirkninger er tilstrækkelige til at forklare erhvervelsen, uden 
at noget ved individet skulde komme dem imøde. Benægtelsen 
af dette sidste moment er ifølge vore tidligere skildringer util- 
stedelig. 

Til forklaring af muligheden for en sexuel inversion er der 
siden Frank Lydstone, Kiernan og Chevalier blevet fremdraget 
en tankerække, som indeholder en ny modsætning til den popu- 
lære opfattelse. For denne regnes et menneske enten for at være 
mand eller kvinde. Videnskaben kender imidlertid tilfælde, hvor 
kønskarakteren forekommer udvisket, saa kønsbestemmelsen 
dermed vanskeliggøres; først paa det anatomiske omraade. Disse 
personers genitalier forener mandlig og kvindelig karakter 
(hermafroditisme). I sjældne tilfælde er begge slags kønsappa- 
rater udviklet (ægte hermafroditisme); alleroftest finder man 
beggesidig forkrøbling.? 

Det betydningsfulde ved disse abnormiteter er imidlertid, 
at de paa uventet maade letter forstaaelsen af den normale ud- 
formning. En vis grad af anatomisk hermafroditisme hører nem- 
lig til normen; hos intet normalt formet mandligt eller kvinde- 


9 Se de sidste udførlige fremstillinger af den somatiske hermafrodi- 
tisme: Taruffi, Hermaphroditismus und Zeugungsunfåhigkeit, tysk udgave 
ved R. Teuscher, 1903, og Neugebauers arbejder i flere bind af Jahrbuch 
fur sexuelle Zwischenstufen. 

ligt individ savnes sporene af det andet køns apparat, som enten 
existerer funktionsløst videre som rudimentære organer eller selv 
er omdannet til overtagelse af andre funktioner. 

Den opfattelse, der fremgaar af disse længst bekendte kends- 
gerninger, gaar ud paa, at et oprindelig bisexuelt anlæg i udvik- 
lingens løb forandrer sig indtil monosexualitet med ringe rester 
af det hensygnende køn. 

Det laa nær at overføre denne opfattelse paa det psykiske 
omraade og forstaa inversionen i dens afarter som udtryk for en 
psykisk hermafroditisme. For at afgøre spørgsmaalet krævedes 
endnu blot konstatering af inversionens regelmæssige sammen- 
træffen med hermafroditismens sjælelige og somatiske tegn. 

Men denne næste forventning slaar fejl. Saa nært maa man 
ikke forestille sig forholdene mellem den antagne psykiske og 
den paaviselige anatomiske tvekønnethed. Hvad man finder hos 
den inverterede, er hyppigt en nedsættelse af kønsdriften i det 
hele taget (Havelock Ellis) og let anatomisk forkrøbling af or- 
ganerne. Hyppigt, men paa ingen maade regelmæssigt eller blot 
overvejende. Følgelig maa man erkende, at inversion og somatisk 
hermafroditisme i det store og hele er uafhængige af hinanden. 

Man har endvidere lagt stor vægt paa de saakaldte sekun- 
dære og tertiære kønskarakterer og betonet deres hyppige fore- 
komst hos de inverterede (H. Ellis). Ogsaa det er der noget om, 
men man maa ikke glemme, at de sekundære og tertiære køns- 
karakterer i det hele taget ret ofte optræder hos det andet køn 
og saaledes fremkalder antydninger af tvekønnethed, uden at 
sexualobjektet derved viser sig ændret i retning af en inversion. 

Den psykiske hermafroditisme vilde vinde i livagtighed, hvis 
der parallelt med sexualobjektets inversion i det mindste løb 
et omslag af de øvrige sjælelige egenskaber, drifter og karakter- 
træk i den retning, der er betegnende for det andet køn. Men 
en saadan karakterinversion kan man kun med nogen regelmæs- 
sighed vente hos de inverterede kvinder, hos mændene er den 
fuldeste sjælelige mandlighed forenelig med inversionen. Fast- 
holder man opstillingen af en sjælelig hermafroditisme, saa maa 

man tilføje, at dennes ytringer paa forskellige omraader kun 
lader fastslaa en meget ringe gensidig betingethed. Det samme 
gælder iøvrigt ogsaa for den somatiske tvekønnethed; ifølge 
Halbarn"" er ogsaa de enkelte organforkrøblinger og sekundære 
kønskarakterer temmelige uafhængige af hinanden i deres op- 
træden. 

Bisexualitetslæren er i sin groveste form blevet udtalt af en 
ordfører for de mandlige inverterede: kvindelig hjerne i mand- 
ligt legeme. Men vi kender ikke en »kvindelig hjerne«s karakter. 
At erstatte det psykologiske problem med et anatomisk er lige 
saa ørkesløst som uberettiget. V. Krafft-Ebings forklaringsforsøg 
ser mere exakt ud end U/richs, men er ikke væsensforskellig fra 
hans; v. Kraift-Ebing mener, at det bisexuelle anlæg medgiver 
individet baade mandlige og kvindelige hjerneceller og somatiske 
kønsorganer. Disse centrer udvikler sig først i pubertetstiden, 
for det meste under indflydelse af de kønskirtler, der er uaf- 
hængige af dem i anlægget. Om de mandlige og kvindelige »cen- 
trer« gælder imidlertid det samme som om den mandlige og 
kvindelige hjerne, og desuden ved vi ikke engang, om vi kan 
forudsætte afgrænsede hjernesteder (»centrer«) for kønsfunk- 
tionerne som fx. for sproget.” 


10 J. Halban, Die Entstehung der Geschlechtscharaktere. Archiv fir 
Gynåkologie. Bd. 70, 1903. Se der tillige emnets literatur. 

11 Den første, der fremdrog bisexualiteten til forklaring af inversionen, 
skal (ifølge en literaturmeddelelse i 6. bind af Jahrbuch fir sexuelle 
Zwischenstufen) have været E. Gley, der allerede i januar 1884 offentlig» 
gjorde en artikel (Les abérrations de l'instinct sexuel) i »Revue philoso- 
phique«. — Det er i øvrigt værd at bemærke, at flertallet af de forfattere, 
der fører inversionen tilbage til bisexualitet, ikke alene gør dette moment 
gældende for de inverterede, men ogsaa for alle, der er blevet normale, 
og konsekvent opfatter inversionen som resultatet af en udviklingsfor- 
styrrelse. Saaledes allerede Chevalier (Inversion sexuelle, 1895). Krafft- 
Ebing (Zur Erklårung der kontråren Sexualempfindung, Jahrbiicher fir 
Psychiatrie und Neurologie, XIII. bd.) taler om, at der existerer en 
mængde iagttagelser, »hvoraf i det mindste den virtuelle videreexistens af 
dette andet centrum (som tilhører det underliggende køn) fremgaar«. En 
dr. Arduin (Die Frauenfrage und die sexuellen Zwischenstufen) opstiller i 

To tanker bliver alligevel staaende efter disse forklaringer: 
at der ogsaa for inversionens vedkommende kommer et bisexu- 
elt anlæg i betragtning, blot at vi ikke ved, hvori dette anlæg 
bestaar udover den anatomiske skikkelse, og at drejer sig om 
forstyrrelser, som rammer kønsdriften i dens udvikling. 

Den psykiske hermafroditismes teori forudsætter, at den in- 
verteredes sexualobjekt er det modsatte af den normales. Den 
inverterede mand skulde som kvinden ligge under for den for- 
tryllelse, som udgaar fra legemets og sjælens mandlige egen- 
skaber, han skulde selv føle sig som kvinde og søge manden. 

Men endskønt dette passer for en hel række af inverteredes 
vedkommende, saa er det dog langt fra at røbe en almindelig 
karakter ved inversionen. Der er ingen tvivl om, at en stor del 
af de mandlige inverterede har bevaret mandlighedens psykiske 
karakter, er i besiddelse af forholdsvis faa af det andet køns 
sekundære karakterer og i sit sexualobjekt egentlig søger kvinde- 
lige psykiske træk. Hvis dette var anderledes, vilde det være 
uforstaaeligt, hvorfor den mandlige prostitution, der tilbyder sig 
for de inverterede — nutildags som i oldtiden — i alt ydre, klæ- 
der og holdning, kopierer kvinderne; denne efterligning maatte 
jo ellers støde an mod de inverteredes ideal. Hos grækerne, hvor 
de mandligste mænd optraadte blandt de inverterede, er det 


andet bind af Jahrbuch fir sexuelle Zwischenstufen 1900 den paastand: 


»at der i ethvert menneske er mandlige og kvindelige elementer forhaan- 
den (sml. denne aarbog, bd. I, 1899: »Die objektive Diagnose der Homo- 
sexualitåt« af dr. M. Hirschfeld, S. 8—9 o. f£.), blot — svarende til det køn, 
man tilhører — den ene slags uforholdsmæssigt stærkere udviklet end den 
anden, for saa vidt det drejer sig om heterosexuelle personer ...« — For 
G. Herman (Genesis, das Gesetz der Zeugung, IX., Libido und Mania, 
1903) staar det fast, »at der i enhver kvinde er indeholdt mandlige, i en- 


. hver mand kvindelige kim og egenskaber« osv. — I 1906 har saa W. Fliess 


(»Der Ablauf des Lebens«) rejst ejendomskrav paa ideen om bisexuali- 
teten (i betydningen fokønnethed). I ikke-faglige krese bliver opstillingen 
af den menneskelige bisexualitet betragtet som en præstation af den i en 
ung alder afdøde filosof O. Weininger, der har gjort denne idé til grund- 
lag for en temmelig ubesindig bog (Geschlecht und Charakter, 1903). 
Ovenstaaende oplysninger skulde vise, hvor lidet begrundet dette er. 

klart, at ikke drengens mandlige karakter, men hans legemlige 
tilnærmelse til kvinden samt hans kvindelige sjælelige egen- 
skaber, frygtsomhed, tilbageholdenhed, trang til at lære og blive 
hjulpet, optændte mandens kærlighed. Saasnart drengen blev 
mand, ophørte han at være sexualobjekt for manden og blev 
muligvis selv drengeelsker. Sexualobjektet er altsaa i dette til 
fælde, som i mange andre, ikke det samme køn, men foreningen 
af begge kønskarakterer, et kompromis fx. mellem en rørelse, 
der er rettet henimod manden, og en, der stræber efter kvinden 
med den fastholdte betingelse af legemets (genitaliernes) mand- 
lighed, saa at sige afspejling af egen bisexuel natur.” 


12 Psykoanalysen har hidtil vel ikke bragt nogen fuldstændig oplys- 
ning om inversionens herkomst, men dog aabenbaret den psykiske meka- 
nisme ved dens tilblivelse og væsentlig beriget de problemfremstillinger, 
der kan komme i betragtning. Vi har i alle undersøgte tilfælde fastslaaet, 
at de senere inverterede i deres barndoms første aar gennemgaar en fase 
med meget intensiv, men kortvarig fixering til kvinden (for det meste til 
moderen), efter hvis overvindelse de identificerer sig med kvinden og 
tager sig selv til sexualobjekt, dvs. idet de gaar ud fra narcismen opsøger 
unge mænd, der ligner dem selv, og som de vil elske saaledes, som 
moderen har elsket dem. Vi har endvidere meget hyppigt fundet, at an- 
tagne inverterede ingenlunde var ufølsomme overfor kvindens tillokkelse, 
men stadig transponerede den gennem kvinden fremkaldte ophidselse over 
paa et mandligt objekt. De gentog saaledes hele deres liv igennem den 
mekanisme, som deres inversion var opstaaet igennem. Deres tvangsagtige 
stræben efter manden viste sig at være betinget af deres hvileløse flugt 
fra kvinden. 

Den psykoanalytiske forskning sætter sig med al bestemthed imod for- 
søget paa at udskille de homosexuelle fra de andre mennesker som en 
særligartet gruppe. Idet den ogsaa studerer andre end de manifest til- 
kendegivne sexuelle ophidselsestilstande, erfarer den, at alle mennesker 
er i stand til homosexuelt objektvalg og ogsaa har gennemført det i det 
ubevidste. Ja, bindingen af libidinøse følelser til personer af samme køn 
spiller som faktorer i det normale sjæleliv ingen ringere rolle og som 
sygdomsmotorer endda en større end dem, som gælder det modsatte køn. 
Psykoanalysen ser tværtimod i objektvalgets uafhængighed af objektets 
køn, i den lige frie raadighed over mandlige og kvindelige objekter — saa- 
dan som den kan iagttages i barnealderen, i primitive tilstande og tidlige 
historiske perioder — det oprindelige, hvorfra baade den normale og inve:- 

Entydigere er forholdene hos kvinden, hvor de aktivt inver- 
terede særlig hyppigt er i besiddelse af mandens somatiske og 
sjælelige karaktertræk og forlanger det kvindelige af deres sexual- 
objekt, ihvorvel der ogsaa her ved nøjere kendskab turde vise 
sig større brogethed. 

Vigtigt er det at holde fast paa den kendsgerning, at sexual- 
maalet indenfor inversionen paa ingen maade kan karakteriseres 
som en enhed. Hos mænd falder omgang per anum aldeles ikke 
sammen med inversion; masturbation er lige saa hyppigt det 
eneste maal, og sexualmaalets indskrænkning — indtil den blotte 
følelsesudgydelse — er her oven i købet hyppigere end ved den 
heterosexuelle kærlighed. Ogsaa hos kvinder er de inverteredes 
sexualmaal mangfoldige; deriblandt synes berøringen med mund- 
slimhinden at være foretrukket. 


sionstypen udvikler sig ved indskrænkning til den ene eller den anden 
side. Ifølge psykoanalysens opfattelse er saaledes ogsaa mandens ude- 
lukkende interesse for kvinden et problem, der kræver opklaring, og ikke 
en selvfølgelighed, hvortil man i grunden maa tænke sig en kemisk til- 
trækning som grundlag. Afgørelsen om, hvilken sexualadfærd der bliver 
den endelige, falder først efter puberteten og er resultatet af en endnu 
ikke overskuelig række af faktorer, som dels er af konstitutionel, men dels 
ogsaa af akcidentel natur. Sikkert kan enkelte af disse faktorer falde saa 
kæmpemæssige ud, at de øver indflydelse paa resultatet i deres retning. 
Men i almindelighed afspejles de bestemmende momenters talrighed gen- 
nem løsningernes mangfoldighed i menneskenes manifeste sexualadfærd. 
Hos inversionstyperne kan arkaiske konstitutioners og primitive psykiske 
mekanismers fremhersken gennemgaaende fastslaas. Det narcistiske objekt- 
valgs fortsatte gyldighed og fastholdelsen af analzonens erotiske betyd- 
ning optræder som deres væsentligste karaktertræk. Man opnaar imidlertid 
ingenting, hvis man paa grund af saadanne konstitutionelle særegenheder 
adskiller de mest extreme inversionstyper fra de andre. Hvad der hos 
disse findes af tilsyneladende tilstrækkelig begrundelse, kan ligeledes, blot 
i mindre styrke, paavises i overgangstypers konstitution og hos manifest 
normale. Det kan godt være, at forskellene i udviklingsresultaterne er af 
kvalitativ art; men analysen viser, at forskellene i betingelserne kun er 
kvantitative. Blandt objektvalgets akcidentelle paavirkninger har vi fun- 
det formenelsen [»die Versagung«] (den tidlige sexualafskrækkelse) be- 

Vi ser os ganske vist ude af stand til at forklare inversionens 
opstaaen af det hidtil foreliggende materiale tilfredsstillende; 
men vi kan mærke, at vi ved denne undersøgelse er naaet til 
en indsigt, som kan blive betydningsfuldere for os end løsnin- 
gen af den ovennævnte opgave. Vi gøres opmærksom paa, at vi 
har forestillet os sammenknytningen mellem sexualdriften og 
sexualobjektet som alt for inderlig. Erfaringen med hensyn til 
de tilfælde, der regnedes for abnorme, lærer os, at der her fore- 
ligger en sammenlodning af sexualdrift og sexualobjekt, som vi 
ved den normale forms ensformighed, hvor driften ser ud til at 
medbringe objektet, staar i fare for at overse. Vi henvises der- 
for til at løsne sammenknytningen mellem drift og objekt i vore 
tanker. Kønsdriften er sandsynligvis først uafhængigt af sit ob- 
jekt og skylder vel heller ikke dettes tiltrækning sin opstaaen. 


mærkelsesværdig og er blevet opmærksom paa, at tilstedeværelsen af begge 
forældreparter spiller en vigtig rolle. En stærk faders bortfald i barndom- 
men begunstiger ikke sjældent inversionen. Man kan endelig opstille for- 
dringen om, at sexualobjektets inversion begrebsmæssigt maa sondres 
strengt fra blandingen af kønskaraktererne i subjektet. Et vist maal af 
uafhængighed er ogsaa umiskendelig i dette forhold. 

En række betydningsfulde synspunkter vedrørende inversionsproblemet 
har Ferenczi fremsat i en artikel: Zur Nosologie der månnlichen Homo- 
sexualitåt (Homoerotik) (Intern. Zeitschr. f. PsA., II, 1914). Ferenczi 
anker med rette over, at man under navnet »homosexualitet«, som han 
ønsker erstattet med det bedre »homoerotik«, sammenblander en række 
meget forskellige, i organisk saavel som psykisk henseende ulige tilstande, 
fordi de har symptomet inversion fælles. Han kræver skarp skelnen i det 
mindste mellem de to typer: subjekthomoerotikeren, der føler og opfører 
sig som kvinde, og objekthomoerotikeren, der helt igennem er mandlig 
og blot har ombyttet det kvindelige objekt med et af samme køn. Den 
første anerkender han som et rigtigt »sexuelt mellemtrin« i Magnus Hirsch- 
felds forstand, den anden betegner han — mindre heldigt — som tvangs- 
neurotiker. Modstræbelsen mod inversionstilbøjeligheden saavelsom mulig- 
heden for psykisk paavirkning kommer kun i betragtning hos objekthomo- 
erotikeren. Ogsaa efter erkendelsen af disse to typer maa man tilføje, at 
et maal subjekthomoerotik hos mange personer findes blandet med et 
maal objekthomoerotik. 

I de sidste aar har arbejder af biologer, i første linie Eugen Steinachs, 


Slutning. 

B) Kønsumodne og dyr som sexualobjekter. 


Medens de personer, hvis sexualobjekter ikke tilhører det 
normalt dertil egnede køn, altsaa de inverterede, træder iagt- 
tageren imøde som et samlet antal af i øvrigt maaske værdifulde 
individer, forekommer de tilfælde, hvor kønsumodne personer 
(børn) vælges til sexualobjekter, paa forhaand at være isolerede 
fejludviklinger. Kun undtagelsesvis er børn de eneste sexualobjek- 
ter; i reglen opnaar de denne rolle, naar et individ, der er blevet 
fejgt og impotent, slaar sig paa et saadant surrogat, eller naar 
en impulsiv (uopsættelig) drift for tiden ikke kan bemægtige sig 
et mere egnet objekt. Alligevel kaster det et lys paa kønsdrif- 
tens natur, at den tillader saa megen variation og en saadan 
nedsættelse af sit objekt, hvad sulten, der fastholder sit objekt 
langt mere energisk, kun i yderste nødsfald vilde tillade. En lig- 


kastet et klart lys over homoerotikens organiske betingelser og overs 
hovedet over kønskaraktererne. 

Experimentelt lykkedes det ved hjælp af kastration med paafølgende 
indplantning af det andet køns kimkirtler hos forskellige pattedyrearter 
at forvandle hanner til hunner og omvendt. Forvandlingen paavirkede 
mere eller mindre fuldstændigt de somatiske kønskarakterer og den psyko- 
sexuelle opførsel (altsaa subjekt- og objekterotik). Som bærer af denne 
kønsbestemmende kraft betragtes ikke den del af kimkirtlerne, som dan- 
ner kønscellerne, men organernes saakaldte interstitielle væv (»pubertetss 
kirtlen«). 

I et tilfælde lykkedes den kønslige omstemning ogsaa hos en mand, 
som havde sat sine testikler til ved tuberkuløs sygdom. Han havde i køns-s 
livet opført sig kvindeligt som passiv homosexuel og viste meget tydeligt 
udpræget kvindelige kønskarakterer af sekundær art (i behaaring, skæg- 
vækst, fedtansats ved mammæ og hofter). Efter indplantning af en kryp- 
torch mennesketestikel begyndte denne mand at opføre sig paa mandlig 
maade og at vende sin libido normalt mod kvinden. Samtidig forsvandt 
de somatiske feminine karaktertræk (A. Lipschiitz, Die Pubertitsdriise 
und ihre Wirkungen, Bern, 1919). 

Det vilde være uberettiget at hævde, at læren om inversion gennem 
disse smukke forsøg stilles paa en ny basis, og overilet gennem dem lige- 
frem at vente en vej til almindelig »helbredelse« af homosexualiteten. 
W. Fliess har med rette betonet, at disse experimentelle erfaringer ikke 
gør læren om de højere dyrs almindelige bisexuelle anlæg værdiløs. Det 
synes mig tværtimod sandsynligt, at der af saadanne videre undersøgelser 
vil følge en direkte bekræftelse af den antagne bisexualitet. 

nende bemærkning gælder om den — særlig blandt landboerne 
slet ikke sjældne — sexuelle omgang med dyr, hvorved fx. køns- 
tiltrækningen sætter sig ud over artsskranken. 

Af æstetiske grunde vilde man gerne tilskrive de sindssyge 
disse og andre alvorlige fejludviklinger af kønsdriften, men det 
gaar ikke an. Erfaringen lærer, at man hos disse sidste ikke kan 
iagttage andre forstyrrelser af kønsdriften, end man finder hos 
sunde, ja, hos hele racer og stænder. Saaledes findes sexuelt mis- 
brug af børn med uhyggelig hyppighed hos lærere og plejeper- 
soner, bare fordi disse har den bedste lejlighed dertil. De sinds- 
syge udviser de omhandlede fejludviklinger blot maaske i højere 
grad eller, hvad der er særlig betydningsfuldt, udviklet til eneste 
form for kønsliv og rykket i stedet for den normale sexualtil- 
fredsstillelse. 

De sexuelle variationers meget mærkværdige forhold til ska- 
laen fra sundhed til sindsforstyrrelse opfordrer til eftertanke. 
Jeg vilde mene, at det foreliggende problem var et fingerpeg i 
retning af, at kønslivets rørelser hører til dem, der ogsaa nor- 
malt beherskes daarligst af de højere sjælsvirksomheder. Den, 
som i en eller anden henseende er aandelig abnorm, i social, 
etisk henseende, er det ifølge min erfaring regelmæssigt ogsaa 
i sit -sexualliv. Men mange, som i alle andre punkter svarer til 
gennemsnittet, er abnorme i sexuallivet. De har i deres person 
gjort den menneskelige udvikling, hvis svage punkt sexualiteten 
bliver ved med at være, med. 

Som -det væsentligste resultat af disse overvejelser vil vi 
imidlertid fremhæve den indsigt, at blandt en lang række betin- 
gelser og hos overraskende mange individer træder sexualobjek- 
tets art og værd i baggrunden. Der er noget andet, der ved 
sexualdriften er det væsentlige og konstante.” 

13 Den mest indgribende forskel mellem den klassiske verdens og vort 
kærlighedsliv ligger vel i, at antiken lagde akcenten paa driften selv, men 
vi lægger den paa dennes objekt. De gamle fejrede driften og var parat 
til ogsaa at adle et mindre værdifuldt objekt ved hjælp af den, medens vi 


ringeagter beskæftigelsen med driften i sig selv og kun lader den und- 
skylde af objektets fortrin. 


Overvurdering 
af sexualobjek- 
tet. 

2) Afvigelser med hensyn til.sexualmaalet. 


Som normalt sexualmaal regnes genitaliernes forening i den 
akt, der betegnes som parringen, og som fører til løsning af den 
sexuelle spænding og til midlertidig udslukning af sexualdriften 
(tilfredsstillelse analog mættelsen af sulten). Dog spores allerede 
ved de mest normale sexualforløb antydninger, hvis udvikling 
fører til de fejludviklinger, som man har beskrevet som perver- 
sioner. Der anerkendes nemlig visse intermediære (paa vejen til 
parringen liggende) forhold til sexualobjektet — fx. berørelsen 
og beskuelsen af det — som foreløbige sexualmaal. Disse be- 
skæftigelser er paa den ene side selv forbundet med lyst, paa 
den anden side forstærker de ophidselsen, som skal vare ved 
indtil opnaaelsen af det endelige sexualmaal. En bestemt af disse 
berøringer — den gensidige berøring af læbeslimhinden — har 
endvidere som kys hos mange folk (deriblandt de højst civili- 
serede) faaet en høj sexuel værdi, endskønt de legemsdele, der 
kommer i betragtning, ikke tilhører kønsapparatet, men danner 
indgangen til fordøjelseskanalen. Hermed er der altsaa givet 
momenter, som knytter perversionerne til det normale sexualliv 
og ogsaa er anvendelige til inddeling af dem. Perversionerne er 
enten a) anatomiske overskridelser af de legemsomraader, der 
er bestemt for den kønslige forening, eller b) ophold ved de 
intermediære relationer til sexualobjektet, som normalt skal gen- 
nemskrides hurtigt paa vejen til det endelige sexualmaal. 


KK 


2) Anatomiske overskridelser. 


Den psykiske vurdering, som sexualobjektet bliver delagtig 
i som maal for sexualdriftens ønske, indskrænker sig kun i de 
sjældneste tilfælde til dettes genitalier, men griber ud over hele 
dettes legeme og har tendens til tillige at omfatte alle de fra 
sexualobjektet udgaaende fornemmelser. Den samme overvur- 
dering udstraaler paa det psykiske omraade og viser sig som 
logisk forblændelse (bedømmelsessvaghed) med hensyn til 
sexualobjektets sjælelige ydelser og fuldkommenheder og som 

troende føjelighed overfor de domme, der udgaar fra sexual 


objektet. Kærlighedens føjelighed bliver saaledes til en vigtig, 
om ikke til den oprindelige kilde til autoriteten." 

Denne sexualovervurdering er det nu, som saa daarligt for- 
soner sig med sexualmaalets indskrænkning til foreningen af de 
egentlige genialier og hjælper til at gennemføre fremdragelsen af 
andre legemdele til sexualmaal.” 

Betydningen af sexualovervurderingens moment lader sig 
bedst studere hos manden, hvis kærlighedsliv alene er blevet 
tilgængeligt for forskningen, medens kvindens, dels som følge 
af kulturforkrøbling, dels paa grund af kvindens konventionelle 
tavshed og uoprigtighed er hyllet i et endnu uigennemtrænge- 
ligt mørke.”f 

Anvendelsen af munden som sexualorgan regnes for perver- 
sion, naar den ene persons læber (tunge) bringes i berøring med 
den andens genitalier, men ikke, hvis begge parters læbeslim- 
hinder berører hinanden. Den, som afskyr den anden — vel si- 
den menneskehedens urtid anvendte — praksis som perversion, 


14 Jeg kan ikke afholde mig fra her at minde om den hypnotiseredes 
troende føjelighed overfor sin hypnotisør, hvilken lader mig formode, at 
hypnosens væsen maa ses i libidoens ubevidste fixering til hypnotisørens 
person (ved hjælp af sexualdriftens masokistiske komponenter). — S. Fe= 
renczi har forbundet dette karaktertræk ved suggestionsevnen med »for- 
ældrekomplexet«. (Jahrbuch fir psychoanalyt. und psychopathol. Forsch- 
ungen I, 1909.) 

15 Det maa imidlertid bemærkes, at sexualovervurderingen ikke udvik- 
les ved alle objektvalgets mekanismer, og at vi senerehen vil lære en 
anden og direktere forklaring paa de andre legemsdeles sexuelle rolle at 
kende. Momentet »pirringssult« (>»Reizhunger«), som af Hoche og I. Bloch 
fremdrages til forklaring af den sexuelle interesses griben over paa andre 
legemsdele end genitalierne, forekommer mig ikke at fortjene denne be- 
tydning. De forskellige veje, som libidoen vandrer frem ad, forholder sig 
fra begyndelsen af til hinanden som kommunicerende rør, og man maa 
tage kollateralstrømningens fænomen i betragtning. 

16 Hos kvinden savnes i typiske tilfælde en »sexualovervurdering« af 
manden, men denne udebliver næsten aldrig overfor det barn, hun har 


født. 

giver derved efter for en tydelig ækelhedsfølelse, som beskytter 
ham mod antagelsen af et saadant sexualmaal. Grænsen for 
denne ækelhedsfølelse er imidlertid hyppigt rent konventionel; 
den, som fx. med brændende iver kysser en skøn piges læber, 
vil maaske kun med ækelhedsfølelse kunne benytte vedkom- 
mendes tandbørste, endskønt der ikke er nogen grund til at 
antage, at hans egen mundhule, som han ikke føler nogen ækel 
ved, skulde være renere en pigens. Man bliver her opmærksom 
paa ækelhedsfølelsens moment, som træder i vejen for den libi- " 
dinøse overvurdering af sexualobjektet, men som paa den an- 
den side kan overvindes af libidoen. I ækelhedsfølelsen har man 
lov til at se en af de magter, som har tilvejebragt sexualmaalets 
indskrænkning. I reglen gør denne holdt foran genitalierne selv. 
Der er imidlertid ingen tvivl om, at ogsaa det andet køns geni- 
talier i og for sig kan være genstand for ækelhedsfølelsen, og at 
dette forhold hører til karakteristiken af hysteriske (især de 
kvindelige). Sexualdriftens styrke beskæftiger sig gerne med 
overvindelsen af denne ækelhedsfølelse. (Se nedenfor.) 

Tydeligere endnu end i det tidligere omtalte tilfælde erken- 
der man ved benyttelsen af endetarmen, at det er ækelheds- 
følelsen, som stempler dette sexualmaal som perversion. Man 
maa imidlertid ikke tro, jeg vil tage parti, naar jeg siger, at 
ækelhedsfølelsens begrundelse med, at denne legemsdel tjener 
exkretionen og kommer iberøring med selve det ækle — exkre- 
menterne — ikke er meget plausiblere end fx. den begrundelse, 
som hysteriske piger opgiver for deres ækelhedsfølelse overfor 
det mandlige genital: det tjener urinudtømmelsen. 

Endetarmslimhindens sexuelle rolle er paa ingen maade ind- 
skrænket til omgang mellem mænd, foretrækkelsen heraf er 
ikke noget karakteristisk for den inverterede følemaade. Det sy- 
nes tværtimod, at mandens pædikatio skylder sin rolle analo- 
gien med akten hos kvinden, medens gensidig onani er det 
sexualmaal, som snarest følger af inverteredes omgang. 

Den sexuelle griben over paa andre legemsdele frembyder i 
alle sine variationer intet principielt nyt, føjer intet til kenaå- 

skabet til sexualdriften, der heri kun forkynder sin hensigt at 
bemægtige sig sexualobjektet i alle retninger. Ved siden af 
sexualovervurderingen melder der sig imidlertid ved de anato- 
miske overskridelser et moment, der er fremmed for det popu- 
lære kendskab. Visse legemsdele, som mund- og endetarmslim- 
hinden, der stadigvæk optræder i denne forbindelse, rejser lige- 
som kravet om selv at blive betragtet og behandlet som genita- 
lier. Vi skal høre, hvorledes dette krav retfærdiggøres gen- 
nem sexualdriftens udvikling og opfyldes i visse sygdomstilstan- 
des symptomatologi. 


Et ganske særligt indtryk afgiver de tilfælde, hvori det nor- 
male sexualobjekt erstattes af et andet, som staar i forbindelse 
med det, men som er fuldstændig uegnet til at tjene det nor- 
male sexualmaal. Vi havde vel efter inddelingens synspunkter 
gjort bedre i at nævne denne højst interessante gruppe af sexual- 
driftens fejludviklinger allerede under afvigelserne med hensyn 
til sexualobjektet, men udskød det, indtil vi havde lært sexual- 
overvurderingens moment at kende, hvoraf disse fænomener, 
hvormed der er forbundet en opgiven af sexualmaalet, afhænger. 


Erstatningen for sexualobjektet er en legemsdel (fod, haar), 
der i almindelighed er meget lidt egnet til sexuelle formaal, el- 
ler et livløst objekt, som staar i paaviselig relation til sexual- 
personen, helst til dennes sexualitet. (Klædningsstykker, under- 
tøj.) Denne erstatning sammenlignes ikke med urette med den 
fetisch, hvori den primitive ser sin gud legemliggjort. 


Overgangen til tilfældene af fetischisme med afkald paa et 
normalt eller perverst sexualmaal danner tilfælde, hvori der kræ- 
ves en fetischistisk betingelse ved sexualobjektet, dersom 
sexualmaalet skal naas. (Bestemt haarfarve, klædning, selv le- 
gemsfejl.) Ingen anden variation af sexualdriften, der strejfer 
det patologiske, har saa meget krav paa vor interesse som denne 
paa grund af det besynderlige ved de fænomener, den giver 
anledning til. En vis nedsættelse af stræben efter det normale 
sexualmaal synes at være forudsætning for alle tilfælde (sexual- 


Uegnet erstat= 
ning for sexual- 
objektet — 
fetischismen. 


30 SEXUALTEORI 


apparatets exekutive svaghed).” Tilknytningen til det normale 
tilvejebringes ved hjælp af den psykologisk nødvendige over- 
vurdering af sexualobjektet, som uundgaaeligt griber over paa 
alt, hvad der er associativt forbundet med dette. En vis grad af 
den slags fetichisme er derfor i reglen karakteristisk for den 
normale elsken, især i de stadier af forelskelsen, hvor det nor- 
male sexualmaal synes uopnaaeligt eller dets opfyldelse op- 
hævet. 


»Schaff' mir ein Halstuch von ihrer Brust, 
Ein Strumpfband meiner Liebeslust!« (Faust) 


Det patologiske tilfælde indtræder først, naar denne stræben 
efter fetischen fixeres ud over denne betingelse og sætter sig i 
stedet for det normale maal, endvidere naar fetischen river sig 
løs fra den bestemte person og bliver til det eneste sexualmaal. 
Dette er de almindelige betingelser for overgangen fra blotte 
variationer af kønsdriften til patologiske fejlsporinger. 

I valget af fetischen viser sig, som Binet først har hævdet, 
og som det senere ved talrige beviser er blevet fastslaaet, den 
viderearbejdende indflydelse af et sexuelt indtryk, der for det 
meste dannes i den tidlige barndom. Man kan sidestille dette 
med den første kærligheds ordsprogsagtige vedhængen hos 
den normale (»on revient toujours å ses premiers amours«). En 
saadan afledning er særlig tydelig i tilfælde med blot fetischi- 
stisk betingethed af sexualobjektet. Betydningen af tidlige 
sexuelle indtryk vil vi behandle andetsted.”? 

17 Denne svaghed skulde svare til den konstitutionelle forudsætning. 
Psykoanalysen har som akcidentel betingelse paavist den tidlige sexual- 
forskrækkelse, som leder bort fra det normale sexualmaal og tilskynder 


til erstatning af dette. 

18 Dybere indtrængende psykoanalytisk undersøgelse har ført til en 
berettiget kritik af den Binetske paastand. Alle hertilhørende iagttagelser 
har en første sammentræffen med fetischen til indhold, hvori denne alle- 
rede viser sig i besiddelse af den sexuelle interesse, uden at man af de 
ledsagende omstændigheder forstaar, hvorledes den er kommet til denne 
besiddelse. Tillige falder alle disse »tidlige« sexualindtryk i tiden efter 
det femte-sjette aar, medens psykoanalysen faar en til at tvivle om, om 

I andre tilfælde er det en symbolsk tankeforbindelse, der for 
det meste ikke er bevidst, som har ført til objektets erstatning 
med fetischen. Disse forbindelsers veje kan man ikke altid paa- 
vise med sikkerhed (foden er et ældgammelt sexuelt symbol, 
allerede i myten,”? »pels« skylder vel sin fetischrolle associa- 
tionen med Mons veneris' behaaring); dog synes heller ikke den 
slags symbolik altid uafhængig af barndomstidens sexuelle op- 
levelser.7? 


b) Fixeringer af foreløbige sexualmaal. 


Alle ydre og indre betingelser, som vanskeliggør opnaaelsen 
af det normale sexualmaal eller rykker det paa afstand (impo- 
tens, sexualobjektets kostbarhed, kønsaktens farer), understøt- 
ter begribeligvis tilbøjeligheden til at dvæle ved de forberedende 
handlinger og af dem forme nye sexualmaal, som kan træde i 
stedet for det normale. Ved nærmere undersøgelse viser det 


patologiske fixeringer kan nydanne sig saa sent. Sagen ligger i virkelig» 
heden saaledes, at der bag den første erindring om fetischens optræden 
ligger en fase af sexualudviklingen, som er gaaet under og glemt, og som 
repræsenteres af fetischen som af en »dækerindring«, hvis rest og bund- 
fald fetischen altsaa udgør. Omslaget af denne fase, der falder i de første 
barndomsaar, i fetischisme og valget af fetischen selv er konstitutionelt 
determineret. 

19 Hertil svarer sko og tøffel som symbol paa det kvindelige genital. 

20 Psykoanalysen har udfyldt et af de endnu forhaandenværende hul: 
ler i forstaaelsen af fetischismen, idet den henviste til den betydning for 
valget af fetischen, en koprofil lugtelyst, der er gaaet tabt ved fortræng- 
ning, har. Fod og haar er stærkt lugtende objekter, som efter afkaldet paa 
lugtfornemmelsen, der er blevet ubehagelig, ophæves til fetischer. I den 
perversion, der svarer til fodfetischismen, er følgelig kun den snavsede og 
ildelugtende fod sexualobjektet. Et andet bidrag til opklaring af den 
fetischistiske begunstigelse af foden fremgaar af de infantile sexualteorier. 
(Se senere.) Foden erstatter kvindens haardtsavnede penis. — I mange til- 
fælde af fodfetischisme lod det sig paavise, at skuedriften, der oprindelig 
var rettet mod det genitale og vilde komme sit objekt nær fra neden af, 
blev opholdt paa vejen af forbud og fortrængning og derfor fastholdt fod 
eller sko som fetisch. Det kvindelige genital blev derved — svarende til 
den infantile forventning — forestillet som et mandligt. 


Nye tendensers 
optræden. 

sig stadig, at de tilsyneladende mest fremmedartede af disse 
tendenser dog allerede er antydet i de normale sexualhandlinger. 

Et vist maal af beføling er i det mindste for menneskene 
uundværlig til opnaaelse af det normale sexualmaal. Det er og- 
saa almindelig bekendt, hvilken lystkilde paa den ene side og 
hvilken tilstrømning af ny ophidselse der paa den anden side 
vindes ved berøring af sexualobjektets hud. Følgelig kan dvæ- 
len ved berøring, dersom sexualakten i det hele taget gaar vi- 
dere, næppe regnes til perversionerne. 

Paa lignende maade er det med beskuelsen, der til syvende 
og sidst er afledet fra berøringen. Det optiske indtryk er og 
bliver den vej, hvorad den libidinøse ophidselse oftest vækkes, 
og med hvis benyttelse — hvis denne teleologiske betragtnings- 
maade er tilladt — kvalitetsvalget regner, idet den lader sexual- 
objektet udvikle sig til skønhed. Den tilhyllelse af legemet, der 
stiger med kulturen, holder den sexuelle nysgerrighed vaagen, 
som stræber efter at fuldstændiggøre sexualobjektet for sig ved 
at afsløre de skjulte dele; men dette kan imidlertid ledes over i 
(»sublimeres« til) det kunstneriske, naar man formaar at rette 
interessen bort fra genitalierne til legemsdannelsen i det hele 
taget.” En dvælen ved denne sexuelt betonede anskuelses in- 
termediære sexualmaal hører til en vis grad til de fleste normale, 
ja, det giver dem muligheden for at rette en vis sum af deres 
libido mod højere kunstneriske maal. Til perversion bliver skue- 
lysten derimod, 2) naar den udelukkende indskrænker sig til 
genitalierne, b) naar den forbinder sig med overvindelsen af 
ækelhedsfølelsen (voyeurs: tilskuere ved exkretionsfunktioner- 
ne), c) naar den fortrænger det normale sexualmaal i stedet for 


21 Det forekommer mig utvivlsomt, at det »skønne«s begreb har sin 
rod i sexualophidselsen og oprindelig betyder det sexuelt æggende (»die 
Reize«). Det staar i sammenhæng med, at vi egentlig aldrig kan finde 
genitalierne selv »skønne«, skønt synet af dem fremkalder den stærkeste 
sexuelle ophidselse. [Freud støtter sig her til tysk sprogbrug: ordet reizend 
betyder baade »æggende«, »pirrende« og »henrivende, charmerende«. — 


Og 

at forberede det. Det sidste er i udpræget grad tilfældet hos 
exhibitionisterne, som, dersom jeg tør slutte efter adskillige ana- 
lyser, viser deres genitalier for til gengæld at faa den anden 
parts genitalier at se.” 

Ved den perversion, hvis stræben er at se og at blive beset, 
er en meget mærkværdig karakter fremtrædende, som under 
den følgende fejludvikling vil beskæftige os endnu mere inten- 
sivt. Sexualmaalet har nemlig her udviklet sig til to forskellige 
former, en aktiv og en passiv form. 

Den magt, som er imod skuelysten og eventuelt ophæves af 
den, er skamfølelsen (ligesom før ækelhedsfølelsen). 

Hangen til at tilføje sexualobjektet smerte og dens mod- 
sætning, den hyppigste og betydningsfuldeste af alle perversio- 
ner, er i begge sine former, den aktive og den passive, af v. 
Krafft-Ebing betegnet som sadisme og masokisme (passiv). An- 
dre forfattere foretrækker den snævrere betegnelse algolagni, 
som betoner lysten ved smerten, grusomheden, medens ved de 
navne, som v. Krafft-Ebing har valgt, lysten til enhver art yd- 
mygelse og underkastelse stilles i forgrunden. 

For den aktive algolagni, sadismen, er rødderne i det nor- 
male lette at paavise. De fleste mænds sexualitet viser en iblan- 
ding af aggression, af tilbøjelighed til overvindelse, beherskelse, 
hvis biologiske betydning turde ligge i nødvendigheden af at 
overvinde sexualobjektets modstand ikke blot ved frieri. Sadis- 
men vilde da svare til en aggressiv komponent af sexualdriften, 
der er blevet selvstændig, overdreven og ved forskydning ryk- 
ket i forgrunden. 

Begrebet sadisme svinger i det almindelige sprogbrug fra en 
blot aktiv, dernæst brutal indstilling til sexualobjektet og til, at 


22 For analysen afslører denne perversion — som de fleste andre — 
en uventet mangfoldighed af sine motiver og betydninger. Exhibitions- 
tvangen er for exempel ogsaa stærkt afhængig af kastrationskomplexet; 
den betoner stadigvæk vedkommendes eget (mandlige) genitales integritet 
og gentager den infantile tilfredsstillelse over lemmets mangel i det 
kvindelige. 

tilfredsstillelsen udelukkende knyttes til underkastelse og mis- 
handling af objektet. Strengt taget kan kun det sidste extreme 
tilfælde benævnes perversion. 

Paa lignende maade omfatter betegnelsen masokisme alle 
passive indstillinger overfor sexuallivet og sexualobjektet, som 
hvis yderste led bindingen af tilfredsstillelsen til tilføjelsen af 
fysiske og sjælelige smerter fra sexualobjektets side ser ud 
til at være. Masokismen som perversion synes at fjerne sig 
længere fra det normale sexualmaal end dens modsætning; det 
maa først og fremmest anses for tvivlsomt, om den nogensinde 
optræder primært eller ikke snarere regelmæssigt opstaar ved 
omdannelse af sadismen.” Hyppigt lader det sig konstatere, 
at masokismen ikke er andet end en fortsættelse af sadismen 
vendt imod personen selv, som derved foreløbig træder i sexual- 
objektets sted. Den kliniske analyse af extreme tilfælde af ma- 
sokistisk perversion leder hen til en hel række af momenter, 
som overdriver og fixerer den oprindelige passive sexualind- 
stilling. (Kastrationskomplex, skyldbevidsthed.) 

Den smerte, der herved overvindes, slutter sig til ækelheds- 
følelsen og skamfølelsen, som har stillet sig imod libidoen som 
modstande. 

Sadisme og masokisme indtager en særlig stilling iblandt per- 
versionerne, eftersom den modsætning af aktivitet og passivi- 
tet, der ligger til grund for dem, hører til sexuallivets almindelige 
karakterer. 

At grusomhed og sexualdrift hører meget snævert sammen, 
viser menneskehedens kulturhistorie utvivlsomt, men med op- 


23 Senere overvejelser, der kunde støtte sig paa bestemte antagelser 
om det sjælelige apparats struktur og om de driftsarter, der virker i dette, 
har vidtgaaende forandret min bedømmelse af masokismen. Jeg blev ført 
til at anerkende en primær — erogen — masokisme, hvoraf der udvikler 
sig to senere former, den feminine og den moralske masokisme. Ved til- 
bagevending af den i livet ubrugte sadisme imod personen selv opstaar 
der en sekundær masokisme, som lægger sig til den primære. (Se »Das 
&konomische Problem des Masochismus« Internat. Zeitschrift fir Psycho- 
analyse X, 1924 [Samlede værker bd. V]). 

lysningen om denne sammenhæng er man ikke kommet ud over 
betoningen af libidoens aggressive moment. Ifølge nogle for- 
fattere er denne aggression, der er blandet sammen med sexual- 
driften, egentlig en rest af kannibalske lyster, altsaa en delagtig- 
hed fra bemægtigelsesapparatet, som tjener tilfredsstillelsen af 
det andet, ontogenetisk ældre, store behov.” Det er blevet 
hævdet, at enhver smerte i og for sig skulde indeholde mulig- 
heden for en lystfølelse. Vi vil lade os nøje med det indtryk, 
at denne perversions opklaring paa ingen maade er tilfredsstil- 
lende, og at adskillige sjælelige tendenser her muligvis forener 
sig til en effekt. 

Den mest paafaldende ejendommelighed ved denne perver- 
sion ligger imidlertid i, at dens aktive og dens» passive form 
regelmæssigt træffes sammen hos den samme person. Den, der 
føler lyst ved at tilføje en anden smerte i sexuel relation, er 
saa ogsaa i stand til som lyst at nyde den smerte, der for ham 
kan fremgaa af sexuelle forhold. En sadist er altid ogsaa maso- 
kist, selv om perversionens aktive eller passive side hos ham 
kan være stærkere udviklet og udtrykke hans overvejende 
sexuelle beskæftigelse.”? 

Vi ser saaledes visse af perversionstilbøjelighederne regel: 
mæssigt optræde som modsætningspar, hvad der med henblik 
paa materiale, der senere skal fremlægges, tør tillægges en stor 
teoretisk betydning.” Det er endvidere indlysende, at modsæt:- 


24 Sml. hermed den efterfølgende meddelelse om sexualudviklingens 
prægenitale faser, hvor dette synspunkt bekræftes. 

25 Ifølge den sidst anførte undersøgelse udledes der for modsætnings- 
parrét sadisme-masokisme en særstilling, der er begrundet med drifts- 
oprindelsen, og hvorved den hæves ud over de andre »perversioner«s 
række. 

26 I stedet for mange beviser for denne paastand citerer jeg blot dette 
ene sted fra Havelock Ellis (Das Geschlechtsgefihl, 1903): »Alle be- 
kendte tilfælde af sadisme og masokisme, selv de af v. Krafft-Ebing ci- 
terede, viser bestandig (som allerede Colin, Scott og Féré har paavist) 
spor af begge grupper af fænomener i et og samme individ.« 

27 Sml. den senere omtale af »ambivalensen«. 

ningsparret sadisme-masokismes existens ikke uden videre kan 
afledes af aggressionsiblandingen. Derimod vilde man være fri- 
stet til at sætte saadanne samtidig tilstedeværende modsætnin- 
ger i forbindelse med den i bisexualiteten forenede modsætning 
af mandligt og kvindeligt, der tit er forenet i bisexualiteten, og 
som man i psykoanalysen ofte kan udtrykke ved modsætningen 
aktiv og passiv. 


3) Almindeligt om alle perversioner. 


De læger, der først har studeret perversionerne ved ud- 
prægede exempler og under særlige betingelser, har naturlig- 
vis været tilbøjelige til at tilskrive dem karakteren af sygdoms- 
eller degenerationstegn, ganske ligesom ved inversionen. Imidler- 
tid er det her lettere end der at afvise denne opfattelse. Den 
daglige erfaring har vist, at de fleste af disse overskridelser, i 
det mindste de mindre slemme blandt dem, udgør en sjældent 
manglende del af de sundes sexualliv og af dem ogsaa bedøm- 
mes som andre intimiteter. Hvor forholdene begunstiger det, 
kan ogsaa den normale et godt stykke tid sætte en saadan per- 
version i stedet for det normale sexualmaal eller indrømme den 
en plads ved siden af dette. Hos intet sundt menneske turde en 
eller anden saakaldt pervers tilsætning til det normale sexual- 
maal mangle, og denne udbredelse er i sig selv tilstrækkelig 
til at vise det uformaalstjenlige i en bebrejdende anvendelse af 
navnet perversion. Netop paa sexuallivets omraade støder man 
paa særlige, egentlig for tiden uløselige, vanskeligheder, naar 
man vil drage en skarp grænse mellem blot variation indenfor 
den fysiologiske bredde og sygelige symptomer. 

For mange af disse perversioners vedkommende er det nye 
sexualmaals kvalitet alligevel saadan, at det trænger til særlig 
vurdering. Visse af perversionerne fjerner sig indholdsmæssigt 
saa langt fra det normale, at vi ikke kan komme udenom at 

erklære dem for »sygelige«, især dem, hvori sexualdriften med 
hensyn til overvindelse af modstande (skamfølelse, ækelheds- 
følelse, rædsel, smerte) udfører forbavsende præstationer (slikke 
afføring, misbrug af lig). Dog maa man heller ikke i disse til- 
fælde hengive sig til en sikker forventning om i gerningsmæn- 
dene regelmæssigt at finde personer med andre slags svære ab- 
normiteter eller sindssyge. Man kommer heller ikke her ud over 
den kendsgerning, at personer, der ellers forholder sig normalt, 
alene paa sexuallivets omraade, under den mest utøjlede af alle 
drifters herredømme, dokumenterer sig som syge. Manifest ab- 
normitet i andre livsrelationer plejer derimod hver gang at have 
en abnorm sexuel adfærd som baggrund. 

I flertallet af tilfældene kan vi ikke finde den sygelige ka- 
rakter ved perversionen i det nye sexualmaals indhold, men i 
dettes forhold til det normale. Naar perversionen ikke optræ- 
der ved siden af det normale (sexualmaal og objekt), hvor gun- 
stige omstændigheder fremmer perversionen og ugunstige for- 
hindrer det normale, naar perversionen under alle omstændig- 
heder har fortrængt og erstattet det normale — i dens ene- 
herredømme og fixering ser vi altsaa først og fremmest beret- 
tigelsen til at bedømme perversionen som et sygeligt symptom. 

Maaske netop ved de afskyeligste perversioner maa man aner- 
kende den betvdeligste psykiske delagtighed i sexualdriftens for- 
vandling. Der er her præsteret et stykke sjæleligt arbejde, som 
man trods dets rædselsfulde resultat ikke kan frakende værdien 
af en idealisering af driften. Kærlighedens almagt viser sig maa- 
ske ikke noget sted stærkere end i disse dens fejludviklinger. Det 
højeste og det laveste hænger i sexualiteten overalt paa det 
snævreste sammen (»fra himlen gennem verden til helvede«). 

Ved studiet af perversionerne er vi naaet til forstaaelsen af, 
at sexualdriften maa kæmpe mod visse sjælelige magter som 
modstande, hvoriblandt skamfølelsen og ækelhedsfølelsen er 
traadt tydeligst frem. Det er tilladt at formode, at disse magter 
er meddelagige i at fæstne driften indenfor de som normale 
gældende skranker, og naar de har udviklet sig tidligere i indi- 

videt, før sexualdriften naaede sin fulde styrke, saa var det vel. 
dem, der har anvist den dens udviklings retning. 

Vi har endvidere bemærket, at nogle af de undersøgte per- 
versioner kun bliver forstaaelige ved adskillige motivers sam- 
mentræffen. Naar de tillader en analyse — en opløsning — 
maa de være af sammensat natur. Heraf kan vi uddrage det 
vink, at sexualdriften selv maaske ikke er noget simpelt, men 
sammensat af komponenter, som i perversionerne igen udskil- 
ler sig fra driften. Kliniken har saaledes gjort os opmærksom 
paa sæmmensmeltningerne, som i den homogene normale ad- 
færd har mistet deres udtryk.” 


4) Sexualdriften hos neurotikerne. 


Et vigtigt bidrag til forstaaelsen af sexualdriften hos perso- 
ner, der staar den normale i det mindste nær, opnaar man fra 
en kilde, som kun er tilgængelig ad en bestemt vej. Der findes 
kun eet middel til at skaffe sig grundige og ikke vildledende 
oplysninger om kønslivet hos de saakaldte psykoneurotikere — 
hysteri, tvangsneurose, neurasteni (en forkert benævnelse), sik- 
kert ogsaa dementia præcox, paranoia — nemlig naar man un- 
derkaster dem den psykoanalytiske udforskning, som benytter 
sig af den af J. Breuer og mig i 1893 fremsatte helbredelsesme- 


tode, der den gang kaldtes den »katartiske«. 


28 Man maa paa den anden side ogsaa betragte disse magter, som ind- 
dæmmer sexualdriften — ækelhedsfølelse, skamfølelse og moralitet — 
som historiske nedslag af ydre hæmninger, som sexualdriften har erfaret 
i menneskehedens psykogenese. Man gør den iagttagelse, at de i den en- 
keltes udvikling paa et bestemt udviklingstrin optræder som spontant paa 
opdragelsens og indflydelsens vink. 

29 Jeg bemærker foregribende om perversionernes opstaaen, at man 
har grund til at antage, at der før fixeringen af disse, ganske ligesom ved 
fetischismen, har været en ansats til normal sexualudvikling. Den ana- 
lytiske undersøgelse har hidtil i enkelte tilfælde kunnet vise, at ogsaa per- 
versionen er noget, der er blevet tilbage fra en udvikling henimod ødipus- 
komplexet, efter hvis fortrængning de komponenter af sexualdriften, der 
er stærkest i anlægget, igen er traadt frem. 

Jeg maa forudskikke, henholdsvis gentage fra andre publi- 
kationer, at disse psykoneuroser, saavidt mine erfaringer rækker, 
beror paa sexuelle driftskræfter. Jeg mener dermed ikke ifx., at 
sexualdriftens energi leverer et bidrag til de kræfter, som opret- 
holder de sygelige fænomener (symptomer), men jeg vil ud- 
trykkelig hævde, at denne andel er den eneste konstante og 
neurosens vigtigste energikilde, saaledes at vedkommende per- 
sons sexualliv ytrer sig enten udelukkende eller overvejende el- 
ler blot delvis i disse symptomer. Symptomerne er, som jeg har 
udtrykt det andetsteds, den syges sexualbeskæftigelse. Beviserne 
for denne paastand har et i femogtyve aar stigende antal psy- 
koanalyser af hysterikere og andre nervøse leveret mig, om hvis 
nærmere resultater jeg andetsteds har gjort og stadig vil gøre 
udførlig regnskab for." 

Psykoanalysen fjerner hysteriskes symptomer ud fra den 
forudsætning, at disse er erstatninger — saa at sige transkrip- 
tioner — for en række affektbesatte sjælelige processer, ønsker, 
og tendenser, som ved en særlig psykisk proces (fortrængnin- 
gen) blev forment adgang til udløsning ved hjælp af bevidst- 
hedsduelig psykisk virksomhed. Disse tankedannelser, der alt- 
saa bliver holdt tilbage i det ubevidstes tilstand, stræber efter 
et udtryk, der svarer til deres affektværd, en udløsning, og fin- 
der for hysteriens vedkommende en saadan ved hjælp af kon- 
version i somatiske fænomener — netop de hysteriske sympto- 
mer. Ved den kunstrette, med en særlig teknik gennemførte til- 
bageforvandling af symptomerne i nu bevidstgjorte, affektbe- 
satte forestillinger er man altsaa i stand til at erfare det nøj- 
agtigste om disse tidligere ubevidste psykiske dannelsers natur 
og herkomst. 

Man har paa denne maade erfaret, at symptomerne udgør 
en erstatning for tendenser, der faar deres kraft fra sexual- 


30 Det er kun en fuldstændiggørelse og ikke en afsvækkelse af dette 
udsagn, naar jeg ændrer det til: De nervøse symptomer beror paa den 
ene side paa de libidinøse drifters krav, paa den anden side paa jegets 
indsigelse, reaktionen imod dem. 

driftens kilde. I fuld samklang hermed staar, hvad vi ved 
om karakteren hos hysterikeren (der her er taget som mønster 
for alle psykoneurotikere), før han blev syg, cg om anlednin- 
gerne til sygdomsudbruddet. Man kan hos den hysteriske ka- 
rakter erkende et stykke sexualfortrængning, som gaar ud over 
det normale omfang, en forøgelse af den modstand, der er ble- 
vet os bekendt som skamfølelse, ækelhedsfølelse og moral, en 
næsten instinktiv flugt for den intellektuelle beskæftigelse med 
sexualproblemet, som i udprægede tilfælde har held til at be- 
vare den fuldstændige sexuelle uvidenhed helt til den opnaaede 
kønsmodenhed.” 

Dette for hysterien væsentlige karaktertræk bliver for den 
grove iagttagelse ikke sjældent dækket af existensen af hyste- 
riens anden konstitutionelle faktor, den overmægtige udvikling 
af sexualdriften, men den psykologiske analyse forstaar hver 
gang at afdække den og at løse hysteriens modsigelsesfulde 
gaadefuldhed ved fastslaaelsen af modsætningsparret: overstort 
sexuelt behov og for vidt drevet sexualafvisning. 

Anledningen til sygdommen opstaar for den hysterisk dispo- 
nerede person, naar den reale sexualfordring som følge af hans 
egen fremadskridende modning eller ydre livsforhold træder 
ham alvorligt ind paa livet. Mellem drifternes trykken og sexual- 
afvisningens modstræben opstaar saaledes udvejen sygdom, der 
ikke løser konflikten, men søger at undgaa den ved hjælp af 
de libidinøse bestræbelsers forvandling til symptomer. Det er 
kun en tilsyneladende undtagelse, naar en hysterisk person, fx. 
en mand, bliver syg af en banal sindsbevægelse, af en konflikt, 
i hvis midtpunkt den sexuelle interesse ikke staar. Psykoanaly- 
sen kan da regelmæssigt paavise, at det er konfliktens sexuelle 
komponenter, som har muliggjort sygdommen, idet den und- 
drog de sjælelige processer den normale befrielse. 

En god del af modsigelsen mod disse mine opfattelser lader 


31 Studien iber Hysterie. 1895. [Saml. værker bd. I.] J. Breuer siger 
om den patient, som han først har brugt den kathartiske metode overfor: 
»Det sexuelle moment var forbavsende uudviklet«. 

sig vel forklare af, at man lod sexualiteten, hvorfra jeg afleder 
de psykoneurotiske symptomer, falde sammen med den normale 
sexualdrift. Men psykoanalysen lærer endnu mere. Den viser, 
at symptonerne paa ingen maade opstaar alene paa bekostning 
af den saakaldte normale sexualdrift (i det mindste ikke ude- 
lukkende eller overvejende), men udgør det konverterede ud- 
tryk for drifter, som man vilde betegne som perverse (i videste 
betydning), hvis de kunde ytre sig direkte i fantasiforsæt og 
gerninger uden bortledning af bevidstheden. Symptomerne dan- 
nes altsaa tildels paa bekostning af abnorm sexualitet; neu- 
rosen er saa at sige perversionens negativ.” 

Psykoneurotikerens sexualdrift udviser alle de fejlsporinger, 
som vi har studeret som variationer af det normale og som 
ytringer af det sygelige sexualliv. 

a) Hos alle neurotikere (uden undtagelse) findes i det ube- 
vidste sjæleliv rørelser af inversion, fixering af libido paa per- 
soner af samme køn. Uden dybtgaaende omtale er det ikke 
muligt at vurdere dette moments betydning for sygdomsbilledets 
form passende; jeg kan blot forsikre, at den ubevidste inver- 
sionstilbøjelighed aldrig mangler og særlig er af største værdi 
til forklaring af den mandlige hysteri.” 

b) Hos psykoneurotikerne er alle tilbøjeligheder til de ana- 
tomiske overskridelser paaviselige i det ubevidste og som symp- 


32 Te perverses klart bevidste fantasier, der under gunstige omstæn- 
digheder omsættes i handlinger, paranoikernes i fjendtlig betydning paa 
andre projicerede forfølgelsesforestillinger og hysterikernes ubevidste fan- 
tasier, som man ved hjælp af psykoanalysen afdækker bag deres symp- 
tomer, falder indholdsmæssigt indtil de mindste detailler sammen. 

33 Psykoneurose forener sig meget ofte med manifest inversion, hvor- 
ved den heterosexuelle strømning bliver offer for fuldstændig undertryk- 
kelse. — Jeg lader kun en tilskyndelse, der er blevet mig tildel, vederfares 
retfærdighed, naar jeg meddeler, at først private ytringer af W. Fliess har 
gjort mig opmærksom paa inversionstilbøjelighedens nødvendige alminde- 
lighed hos psykoneurotikerne, efter at jeg havde paavist den i enkelte til- 
fælde. — Denne ikke tilstrækkeligt vurderede kendsgerning maatte faa 
afgørende indflydelse paa alle teorier om homosexualitet. 

tomdannere, deriblandt med særlig hyppighed og intensitet dem, 
der benytter mund- og endetarmsslimhinden som genitalier. 

c) En meget fremragende rolle blandt psykoneurosens symp- 
tomdannere spiller de for det meste i modsætningspar optræ- 
dende partialdrifter, som vi har lært at kende som bringere af 
nye sexualmaal, skuelystens og exbitionens drift og den aktivt 
og passivt udviklede drift til grusomhed. Den sidstes bidrag er 
uundværlig til forstaaelse af symptomernes lidelsesnatur og be- 
hersker næsten regelmæssigt et stykke af den syges sociale ad- 
færd. Ved hjælp af libidoens grusomhedsforbindelse foregaar 
ogsaa den forvandling af kærlighed til had, fra ømme til fjendt- 
lige rørelser, som er karakteristisk for en lang række neurotiske 
tilfælde, ja, for al paranoia. 

Det interessante ved disse resultater forøges yderligere ved 
nogle særegenheder ved disse sagers faktiske stilling. 

ao) Hvor der i det ubevidste findes en drift, som er i stand 
til parring med en modsætning, lader den sidstnævnte sig re- 
gelmæssigt ogsaa paavise som virksom. Hver »aktiv« perver- 
sion ledsages altsaa her af sin passive genpart; den, som i det 
ubevidste er exhibitionist, er ogsaa samtidig voyeur; hos den, 
der lider af følgerne af fortrængning af sadistiske rørelser, fin- 
des der en anden kilde til symptomerne fra den masokistiske 
tilbøjelighed. Den fuldstændige overensstemmelse med de til: 
svarende »positive« perversioners forhold er visselig i høj grad 
værd at bemærke. I sygdomsbilledet spiller den ene eller den 
anden af de modsatte tilbøjeligheder imidlertid den overvejende 
rolle. 

B) I et mere udpræget tilfælde af psykoneurose finder man 
kun sjældent en enkelt af disse perverse drifter udviklet, mest 
et større antal af dem og i reglen spor af alle; den enkelte drift 
er midlertid i sin intensitet uafhængig af de andres udvikling. 
Ogsaa hertil viser studiet af de positive perversioner os det 
nøjagtige modstykke. 

Hvis vi sammenholder, hvad vi har erfaret ved undersøgelsen 
af de positive og de negative perversioner, saa ligger det nær 
at føre dem tilbage til en række »partialdrifter«, som imidlertid 
ikke er noget primært, men tillader en videre deling. Ved en 
»drift« kan vi foreløbig ikke forstaa andet end den psykiske 
repræsentation af en kontinuerligt flydende, indre somatisk pir- 
ringskilde — forskellig fra den »pirring«, der fremkommer ved 
isolerede og udefra kommende anledninger til ophidselse. Drift 
er altsaa et af de begreber, der afgrænser det sjælelige fra det 
legemlige. Den simpleste og nærmestliggende formodning om 
drifternes natur vilde være, at de i og for sig ikke er i besig- 
delse af nogen kvalitet, men kun kommer i betragtning for 
sjælelivet som mængde af arbejdskrav. Hvad der adskiller drif- 
terne fra hinanden og udstyrer dem med specifike egenskaber, 
er deres forhold til deres somatiske kilder og deres maal. Drif- 
tens kilde er en spændingsfremkaldende proces i et organ, og 
driftens første maal ligger i ophævelsen af denne organspæn- 
ding." 

En yderligere foreløbig formodning i driftslæren, som vi ikke 
kan unddrage os, siger, at der fra legemsorganerne leveres spæn- 
dinger af to forskellige slags, som er begrundet i differencer af 
kemisk natur. Den ene af disse slags spændinger betegner vi 
som den specifikt sexuelle og vedkommende organ som den 
herfra udgaaende sexuelle partialdrifts »erogene zone». 

Ved de perversionstilbøjeligheder, der tillægger mundhule og 
endetarmsaabning sexuel betydning, er den erogene zones rolle 


34 Driftslæren er den betydningsfuldeste, men ogsaa den ufærdigste 
del af den psykoanalytiske teori. I mine senere arbejder (»Jenseits des 
Lustprinzips«, 1921, »Das Ich und das Es«, 1923 [Saml. værker bd. VI]) 
har jeg udviklet yderligere bidrag til driftslæren. 

35 Det er ikke let her at retfærdiggøre denne formodning, der er skabt 
af studiet af en bestemt klasse neurotiske sygdomme. Paa den anden side 
bliver det imidlertid umuligt at udsige noget rimeligt om drifterne, naar 
man sparer sig at nævne denne forudsætning. 

uden videre øjensynlig. Disse optræder i enhver henseende som 
en del af kønsapparatet. Ved hysterien bliver disse legemsdele 
og de fra dem udgaaende slimhindetrakter paa ganske lignende 
maade sæde for nye fornemmelser og innervationsændringer — 
ja, for processer, som man kan sammenligne med erektionen — 
som de egentlige genitalier under de normale kønshandlingers 
pirringer. 

De erogene zoners betydning som genitaliernes biapparater 
og surrogater fremtræder blandt psykoneuroserne tydeligst hos 
hysterien, hvormed det imidlertid ikke skal paastaas, at den for 
andre sygdomsformers vedkommende skal vurderes ringere. 
Den er blot her mere ukendelig, fordi symptomdannelsen hos 
disse (tvangsneurose, paranoia) foregaar i regioner indenfor det 
sjælelige apparat, der ligger længere borte fra de enkelte central 
steder for legemsbeherskelsen. Hos tvangsneurosen er betydnin- 
gen af impulserne, som skaffer nye sexualmaal og synes uafhæn- 
gig af erogene zoner, det mere paafaldende. Dog svarer øjet ved 
skue og exhibitionslysten til en erogen zone, ved sexualdriftens 
smerte- og grusomhedskomponenter er det huden, som over- 
tager den samme rolle, huden, der ved bestemte legemsdele dif- 
ferencierer sig til sanseorganer og har modificeret sig til slim- 
hinde, altsaa den erogene zone xart' okgynv.” 


6) Forklaring paa den perverse sexualitets 
tilsyneladende overvejen ved psykø- 


neuroserne. 


Gennem de foranstaaende drøftelser er psykoneurotikernes 
sexualitet blevet anbragt i et lys, der muligvis er forkert. Det 
er kommet til at se ud som om psykoneurotikerne i deres adfærd 
ifølge deres anlæg nærmede sig de perverse meget og derfor fjer- 


36 Man maa her mindes Molls opfattelse, som deler sexualdriften i 
kontrektations- og detumescensdrift. Kontrektation betyder et behov efter 
hudberøring. 

nede sig lige saa meget fra de normale. Nu er det meget vel 
muligt, at disse syges konstitutionelle disposition foruden en 
overmaadelig mængde af sexualfortrængning og en overordentlig 
stærk sexualdrift desuden indeholder en usædvanlig tilbøjelig- 
hed til perversion i videste betydning, men undersøgelsen af let- 
tere tilfælde viser, at den sidste formodning ikke ubetinget er 
nødvendig, eller at man i det mindste ved bedømmelsen af de 
sygelige effekter maa fradrage en bestemt faktors virkning. Hos 
de fleste psykoneurotikere optræder sygdommen først efter pu- 
bertetstiden under det normale sexuallivs krav. Imod dette ven- 
der først og fremmest fortrængningen sig. Eller der opstaar se- 
nere sygdomme, idet libidoen bliver forhindret i sin tilfredsstil- 
lelse ad normal vej. I begge tilfælde forholder libidoen sig som 
en strøm, hvis hovedleje bliver spærret; den udfylder de kol- 
laterale veje, der maaske hidtil havde været tomme. Saaledes 
kan psykoneurotikerens tilsyneladende saa store (ganske vist 
negative) perversionstilbøjelighed ogsaa være kollateralt betin- 
get, men maa i hvert fald være kollateralt forhøjet. Det er netop 
en kendsgerning, at man maa lægge sexualfortrængningen som 
indre moment til de ydre momenter, som fx. frihedsindskrænk- 
ning, det normale sexualobjekt utilgængelighed, den normale 
sexualakts farer osv., der lader perversioner opstaa hos indivi- 
der, der ellers maaske vilde være blevet ved med at være nor- 
male. ' 

I de enkelte tilfælde af neurose kan det maaske i denne hen- 
seende forholde sig forskelligt; den ene gang kan det være per- 
versionstilbøjelighedens medfødte højde, den anden gang til- 
bøjelighedens kollaterale forøgelse ved libidoens borttrængning 
fra det normale sexualmaal og sexualobjekt, der er det mest 
afgørende. Det vilde være urigtigt at konstruere en modsætning, 
hvor der foreligger et kooperationsforhold. Sine største præsta- 
tioner vil neurosen bringe i stand, hver gang konstitution og op- 
leven virker endrægtigt sammen. En udpræget konstitution vil 
fx. kunne undvære livsindtrykkenes medvirken, en betydelig ry- 
stelse i livet fx. vil kunne bringe neurosen i stand ogsaa ved gen- 

nemsnitlig konstitution. Disse synspunkter gælder i øvrigt paa 
samme maade for det medfødtes og akcidentelt oplevedes ætio- 
logiske betydning ogsaa paa andre omraader. 

Foretrækker man den antagelse, at en særlig udviklet tilbøje- 
lighed til perversioner alligevel hører til den psykoneurotiske 
konstitutions ejendommeligheder, saa aabner der sig udsigt til, 
alt efter den medfødte overvejen af denne eller hin erogene 
zone, denne eller hin partialdrift, at kunne skelne imellem en 
mangfoldighed af saadanne konstitutioner. Om det perverse 
anlæg staar i et særligt forhold til udvalget af sygdomsformen, 
det er som saa meget paa dette omraade endnu ikke undersøgt. 


I) Henvisning til'sexuallivets' rxtantilsmne 


Ved paavisningen af de perverse rørelser som symptomdan- 
nere ved psykoneuroserne har vi forøget antallet af de menne- 
sker, som man kunde regne med til de perverse, ganske over- 
ordentlig. Ikke blot, at neurotikerne selv udgør en meget talrig 
menneskeklasse, men det maa ogsaa tages i betragtning, at neu- 
roserne i alle deres udformninger i ubrudt række glider jævnt 
over i sundheden; saaledes har Moebius med fuld ret kunnet 
sige: vi er alle en smule hysteriske. Følgelig tvinger perversio- 
nernes overordentlige udbredelse os til den antagelse, at ogsaa 
anlægget til perversionerne ikke kan være en sjælden særegen- 
hed, men en del af den konstitution, der gælder for at være 
normal. 

Vi har hørt, at det er omtvistet, om perversionerne gaar til- 
bage til medfødte betingelser eller opstaar gennem tilfældige op- 
levelser, saadan som Binet har antaget det for fetischismens 
vedkommende. Nu frembyder der sig for os den afgørelse, at 
der ganske vist ligger noget medfødt tilgrunde for perversio- 
nerne, men noget, som er alle mennesker medfødt, som maaske 
med hensyn til intensitet kan variere i sit anlæg, og som venter 
paa fremhævelse ved indflydelser fra livet. Det drejer sig om 

sexualdriftens medfødte, i konstitutionen givne rødder, som i 
den ene række af tilfælde udvikler sig til virkelige bærere af 
sexualvirksomheden (perverse), i andre tilfælde kommer ud for 
en utilstrækkelig undertrykkelse (fortrængning), saa at de ad en 
omvej som sygdomssymptomer kan trække en betydelig del af 
den sexuelle energi til sig, medens de i de gunstigste tilfælde 
lader det normale sexualliv opstaa mellem begge extremer ved 
virksom indskrænkning og øvrig forarbejdning. 

Vi kan endvidere sige os selv, at den antagne konstitution, 
som udviser kimene til alle perversioner, kun vil være paavise- 
lig hos barnet, endskønt alle drifter hos dette kun kan optræde 
i beskedne intensiteter. Saaledes aner vi den formel, at neuro- 
tikerne har bibeholdt deres sexualitets infantile tilstand eller er 
blevet rykket tilbage til den, og saaledes vil vor interesse vende 
sig mod barnets sexualliv, og vi vil ønske at undersøge det spil 
af indflydelser, som behersker den barnlige sexualitets udvik- 
lingsproces til udgangen i perversion, neurose eller normalt 
kønsliv. 


Forsømmelsen 
af børnene. 


FE 
DEN INFANTILE SEXUALITET 


Det er en del af den populære opfattelse af kønsdriften, at 
den mangler i barndommen og først vaagner i den livsperiode, 
der betegnes som puberteten. Men dette er ikke blot en tilfæl- 
dig, men oven i købet en skæbnesvanger fejltagelse, da den bæ- 
rer hovedskylden for vort nuværende ukendskab til sexuallivets 
grundlæggende forhold. Et grundigt studium af sexualytringerne 
i barndommen vilde sandsynligvis afsløre kønsdriftens væsent- 
ligste træk for os, forraade dens udvikling og vise os dens sam- 
mensætning fra forskellige kilder. 

Det er bemærkelsesværdigt, at de forfattere, som beskæf- 
tiger sig med forklaringen paa det voxne individs egenskaber 
og reaktioner, har ofret den fortid, som findes i anernes liv, 
saa meget mere opmærksomhed, altsaa har tillagt arveligheden 
saa meget mere indflydelse, end den anden fortid, som falder i 
personens individuelle existens, nemlig barndommen. Man skul- 
de dog mene, at denne livsperiodes indflydelse vilde være let- 
tere at forstaa og havde krav paa at blive taget i betragtning 
fremfor arveligheden.”? Man finder ganske vist i literaturen lej- 
lighedsvis notitser om tidlig sexualbeskæftigelse hos smaa børn, 
om erektioner, masturbation og selv koituslignende handlinger, 
men altid kun som undtagelseshændelser, som kuriosa eller som 
afskrækkende exempler paa overilet fordærvelse. Ingen forfatter 


1 Det er jo heller ikke muligt at erkende den andel, der tilkommer 
arveligheden, før man har vurderet den, der tilkommer barndommen. 

har mig bekendt klart erkendt det lovmæssige-i en sexualdrift i 
barndommen, og i de efterhaanden talrige skrifter om-barnets 
udvikling bliver: kapitlet »sexuel udvikling« i reglen sprunget 
over.? ml 


2 Den her nedskrevne 'paastand forekom mig bagefter saa vovet; at jeg 
satte mig for at prøve. den ved endnu ;en gang at.gennemse literaturen; 
Resultatet. af denne undersøgelse. var, at jeg lod den staa uændret. Den 
videnskabelige bearbejdelse af de legemlige og sjælelige fænomener ved- 
rørende sexualiteten iwbarnealderen befinder sig endnu i den første be- 
gyndelse. En forfatter, S. Bell (A preliminary study of the emotion of 
love between the sexes.' American: Journal- of Psychology, XIII, 1902) 
siger: I know of no scientist, who has given a careful analysis. of…,the 
emotion as it is seen in the adolescent. — Somatiske sexualytringer. fra 
tiden før puberteten har kun vundet opmærksomhed i sammenhæng med 
degenerationsfænomener og som tegn paa degeneration. — Et kapitel om 
børnenes kærlighedsliv mangler i alle de fremstillinger af denne alders 
psykologi, jeg har læst, saaledes i de bekendte værker af Preyer, Baldwin 
(Die Entwicklung des Geistes beim Kinde und bei der. Rasse, 1898); 
Pérez (L'enfant de 3—7 ans, 1894), Striimpell (Die pådagogische Patho- 
logie, 1899), Karl Gross (Das Seelenleben des Kindes, 1904), Th. Heller 
(Grundriss der Heilpådagogik, 1904), Sully (Untersuchungen iber die 
Kindheit, 1897) og andre. Det bedste indtryk af det nuværende stade paa 
dette omraade finder man i tidsskriftet »Die Kinderfehler« (fra 1896). — 
Dog naar man til den overbevisning, at existensen af børnenes kærlighed 
i barnealderen ikke mere behøver at opdages. Pérez .(1. c.) gaar ind for 
den; hos K. Groos (Die Spiele der Menschen, 1899) findes det nævnt 
som almindelig bekendt, »at adskillige børn allerede meget tidlig er 
tilgængelige for sexuelle rørelser og overfor det andet køn føler trang til 
berøring« (s. 336); det tidligste tilfælde af optræden af kønslige kærlig» 
hedsrørelser (sex=love) i S. Bells iagttagelseskres angik et barn midt i det 
tredje aar. Sammenlign hermed desuden Havelock Ellis, Das Geschlechts- 
gefuhl (oversat til tysk af Kurella), 1903, appendix, II. 

Ovenstaaende dom over literaturen om den infantile sexualitet behøver 
efter udgivelsen af det stort anlagte værk af Stanley Hall (Adolescence, 
its psychology and its relations to physiology, anthropology, sociology, 
sex, crime, religion and education. Two volumes, New York, 1908) ikke 
mere at opretholdes. — Den nye bog af A. Moll, Das Sexualleben des 
Kindes, Berlin 1909, frembyder ingen anledning til en saadan modifika- 
tion. Se derimod: Bleuler, Sexuelle Abnormitåten der Kinder. (Jahrbuch 
der schweizerischen Gesellschaft fir Schulgesundheitspflege, IX, 1908.) — 

Infantil amnesi. 

Grunden til denne mærkværdige forsømmelse søger jeg dels 
i de konventionelle hensyn, som forfatterne ifølge deres egen 
opdragelse tager hensyn til, dels i et psykisk fænomen, som ind- 
til nu selv har unddraget sig forklaring. Jeg mener hermed den 
ejendommelige amnesi, som for de fleste mennesker (ikke alle!) 
tilhyller deres barndoms første aar til det 6. eller 8. leveaar. 
Det er hidtil endnu ikke faldet os ind at undre os over denne 
amnesis tilstedeværelse; men vi vilde have god grund til det. 
Thi man beretter os, at vi i disse aar, hvorfra vi senere i vor 
erindring ikke har andet bevaret end nogle uforstaaelige erin- 
dringsbrokker, har reageret livligt paa indtryk, at vi forstod at 
ytre smerte og glæde paa menneskelig maade, har vist kærlig- 
hed, skinsyge og andre lidenskaber, der den gang bevægede os 
heftigt, ja, at vi havde udtalt os saaledes, at det af de voxne 
blev bemærket som gode beviser paa indsigt og begyndende 
dømmeevne. Og om alt dette ved vi som voxne intet fra os selv. 
Hvorfor staar vor hukommelse saa meget tilbage for vore an- 
dre sjælelige virksomheder? Vi har dog grund til at tro, at den 
paa intet andet tidspunkt i livet er mere optagelses- og repro- 
duktionsdygtig end netop i barndomsaarene.” 

Paa den anden side maa vi antage, eller vi kan ved psyko- 
logisk undersøgelse af andre overbevise os om, at de samme 
indtryk, som vi har glemt, ikke desto mindre har efterladt de 
dybeste spor i vort sjæleliv og er blevet bestemmende for hele 
vor senere udvikling. Det kan altsaa slet ikke dreje sig om en 
virkelig udslettelse af barndomsindtrykkene, men om en am- 
nesi af lignende art som den, vi har iagttaget hos neurotikerne 
for senere oplevelsers vedkommende, og hvis væsen bestaar i 


En bog af fru dr. H. v. Hug-Hellmuth, Aus dem Seelenleben des Kindes, 
1913, har siden fuldtud taget fornødent hensyn til den forsømte sexuelle 
faktor. 

3 Et af de problemer, der er knyttet til de tidligste barndomserindrin- 
ger, har jeg forsøgt at løse i en artikel »Uber Deckerinnerungen« (Mo- 
natsschrift fur Psychiatrie und Neurologie, VI, 1899). [Sml. Zur Psycho- 
pathologie des Alltagslebens«, IV. kap. Saml. værker bd. IV.] 

en hel afspærring fra bevidstheden (fortrængning). Men hvilke 
kræfter tilvejebringer denne fortrængning af barndomsindtryk- 
kene? Den, der løste denne gaade, havde vel ogsaa opklaret den 
hysteriske amnesi. 

Dog vil vi ikke forsømme at fremhæve, at den infantile am- 
nesis existens skaber et nyt sammenligningspunkt mellem bar- 
nets sjælstilstand og psykoneurotikerens. Et andet har vi alle- 
rede tidligere mødt, da den formel paatrængte sig os, at psyko- 
neurotikerens sexualitet er blevet staaende paa det barnlige 
standpunkt eller er blevet ført tilbage til det. Hvis da ikke den 
infantile amnesi selv til syvende og sidst igen maa bringes i 
forbindelse med barndommens sexuelle rørelser! 

Det er i øvrigt mere end blot en leg med ord at forbinde den 
infantile amnesi med den hysteriske. Den hysteriske amnesi, 
som tjener fortrængningen, bliver kun forklarlig ved hjælp af 
den omstændighed, at individet allerede er i besiddelse af en 
rigdom af erindringsspor, som er unddraget den bevidste raa- 
dighed, og som nu med associativ binding river det til sig, som 
fortrængningens afstødende kræfter virker paa fra det bevidste.” 
Man kan sige, at uden infantil amnesi vilde der ikke gives no- 
gen hysterisk amnesi. 

Jeg mener nu, at den infantile amnesi, der for hver enkelt 
gør barndommen til en slags præhistorisk fortid og skjuler hans 
eget kønslivs første stadier for ham, er skyld i det, naar man 
ikke tiltror den barnlige livsperiode nogen værdi for sexual- 
livets udvikling i al almindelighed. En enkelt iagttager kan ikke 
udfylde det saaledes opstaaede hul i vor viden. Jeg har allerede 
i 1896 betonet barndomsaarenes betydning for visse vigtige, af 
kønslivet afhængige, fænomeners opstaaen og er siden ikke 


4 Man kan ikke forstaa fortrængningens mekanisme, naar man kun 
tager hensyn til en af disse to sammenvirkende processer. Til sammenlig- 
ning kan maaske tjene den maade, hvorpaa turisten bliver expederet op 
paa den store pyramide ved Gizeh; han bliver skubbet fra den ene side 
og trukket fra den anden. 


4 

holdt op med at rykke sexualitetens infantile moment i for- 
grunden. 


Barndommens sexuelle latensperiode.og dens 


gennembrydninger. 


De overordentlig hyppige konstateringer af angiveligt ab- 
norme, undtagelsesvise sexuelle rørelser i barndommen og af- 
sløringen af neurotikernes indtil da ubevidste barndomserindrin: 
ger tillader at udkaste omtrent følgende billede af barndommens 
sexuelle forhold:” 

Det ser ud til at være sikkert, at den nyfødte medbringer 
kim af sexuelle rørelser, som en tid lang udvikler sig videre, 
men saa ligger under for en fremadskridende undertrykkelse, 
som selv igen kan gennembrydes af ligefremme fremstød at 
sexualiteten og opholdes af individuelle ejendommeligheder. Om 
denne oscillierende udviklingsgangs lovmæssighed og periodici- 
tet er intet sikkert bekendt. Men det synes som om børnenes 
sexualliv for det meste bringer sig til udtryk i en form, der er 


tilgængelig for iagttagelse, omkring det tredje eller fjerde leve- 
aar.” 

5 Det sidstnævnte materiale kan udnyttes ud fra den berettigede for- 
ventning, at den senere neurotikers barneaar ikke turde afvige væsentligt, 
kun med hensyn til intensitet og tydelighed, fra den senere sundes. 

6 En mulig anatomisk analogi til den infantile sexualfunktions for- 
hold, saadan som jeg ser dem, vilde være givet ved Bayers fund, (Deut- 
sches Archiv fir klinische Medizin, bd. 73), at nyfødtes indre kønsorganer 
(uterus) i reglen er større end ældre børns. Imidlertid er opfattelsen af 
denne involution efter fødselen, som af Halban ogsaa er fastslaaet for 
andre dele af kønsapparatets vedkommende, ikke sikret. Ifølge Halban 
(Zeitschrift fur Geburtshilfe und Gynåkologie, XIII, 1904) er denne til- 
bagedannelsesproces gennemløbet efter faa ugers extrauterinliv. — De for- 
fattere, som betragter den interstitielle del af kimkirtlen som det køns- 
bestemmende organ, er fra deres side ved anatomiske undersøgelser blevet 
ført til at tale om infantil sexualitet og sexuel latenstid. Jeg citerer fra 
den paa side 24 omtalte bog af Lipschitz om pubertetskirtlen: »Man vil 
langt snarere magte kendsgerningerne, naar man siger, at modningen af 


DEN INFANTILE SEXUALITET 53 


Under denne periode af total eller blot partiel latens bliver 
de sjælelige magter opbygget, der senere træder i vejen for 
sexualdriften som hindringer, og som en art dæmninger ind- 
snævrer dens retning (ækelhedsfølelsen, skamfølelsen, de æste- 
tiske og moralske idealkrav). Man faar af kulturbarnet det ind- 
tryk, at opbygningen af disse dæmninger er opdragelsens værk, 
og sikkert gør opdragelsen meget dertil. I virkeligheden er 
denne udvikling organisk betinget, hereditært fixeret og kan 
lejlighedsvis indfinde sig helt uden opdragelsens medhjælp. Op- 
dragelsen forbliver aldeles indenfor det magtomraade, der er 
anvist den, naar den indskrænker sig til at bygge det op, hvis 
fundament ligger i organismen, og udpræge det noget renere og 
dybere. 

Med hvilke midler bliver disse konstruktioner, der er saa 
betydningsfulde for den senere personlige kultur og normalitet, 
udført? Sandsynligvis paa bekostning af de infantile sexualrø- 
relser selv, hvis tilløb altsaa heller ikke er ophørt i denne latens- 
periode, men hvis energi — helt eller for størstedelen — bort- 


kønskendetegnene, saadan som den fuldbyrdes i puberteten, kun beror 
paa et i denne periode fremskyndet forløb af processer, som allerede er 
begyndt langt tidligere — ifølge vor opfattelse allerede i det embryonale 
liv.« (S. 169.) — »Hvad man hidtil uden videre har betegnet som puber- 
tet, er sandsynligvis kun pubertetens anden store fase, der sætter ind om- 
kring midten af det andet aarti .... Barnealderen, regnet fra fødslen til 
begyndelsen af den anden store fase, kunde man betegne som ”pubertetens 
intermediære fase'.« (S. 170.) — Denne overensstemmelse mellem anatomi- 
ske tilstande og psykologisk iagttagelse, som er fremhævet i et referat af 
Ferenczi (Int. Zeitschr. f. Psychoanalyse VI, 1920), forstyrres af den ene 
angivelse, at det »første toppunkt« i sexualorganets udvikling falder i den 
tidlige embryonaltid, medens den tidlige, barnlige opblomstring af sexual- 
livet maa forlægges til det tredje og fjerde leveaar. Den anatomiske ud- 
viklings fuldstændige samtidighed med den psykiske udvikling er naturlig- 
vis ikke nødvendig. Vedkommende undersøgelser er blevet gjort med 
hensyn til menneskets kimkirtel. Da dyrene ikke er i besiddelse af en 
latenstid i psykologisk forstand, vilde det være vigtigt at vide, om de ana- 
tomiske kendsgerninger, paa grund af hvilke forfatterne antager to top- 
punkter i sexualudviklingen, ogsaa er paaviselige hos andre højere dyr. 


Sexualhæm- 
ningerne. 


Reaktionsdan- 
nelse og subli- 
mering, 

ledes fra den sexuelle anvendelse og tilføres andre formaal. Kul: 
turhistorikerne synes enige i den antagelse, at der ved saadan 
at bortlede sexuelle driftkræfter fra sexuelle maal og henlede 
dem til nye maal, en proces, som fortjener navnet sublimering, 
vindes mægtige komponenter for alle kulturelle ydelser. Vi vilde 
altsaa tilføje, at den samme proces foregaar i det enkelte in- 
divids udvikling og henlægger dens begyndelse til barndommens 
sexuelle latensperiode.” 

Ogsaa om en saadan sublimerings mekanisme kan man vove 
en formodning. Disse barndomsaars sexuelle rørelser vilde paa 
den ene side være uanvendelige, da forplantningsfunktionerne 
er udsat, hvad der udgør latensperiodens hovedkarakter; paa 
den anden side vilde de i sig selv være perverse, det vil sige 
gaaende ud fra erogene zoner og baaret af drifter, som under 
individets udviklingsretning kun kunde fremkalde ulystfølelser. 
De vækker derfor sjælelige modkræfter (reaktionsrørelser), som 
til virksom undertrykkelse af saadan ulyst opbygger de nævnte 
dæmninger: ækelhedsfølelse, skamfølelse og moral.” 

Uden at lade os skuffe af den hypotetiske natur og den man- 
gelfulde klarhed i vor forstaaelse af den barnlige latens- og ud- 
sættelsesperiode, vil vi vende tilbage til virkeligheden for at 
meddele, at en saadan anvendelse af den infantile sexualitet ud- 
gør et opdragelsesideal, hvorfra den enkeltes udvikling for det 
meste afviger paa et eller andet punkt og ofte i betydelig maale- 
stok. Fra tid til anden bryder en sexualytring, som har und- 
draget sig sublimering, igennem, eller en sexuel beskæftigelse 
bevares under hele latensperiodens varighed indtil sexualdrif- 
tens forstærkede fremstød i puberteten. Opdragerne opfører 
sig, saafremt de overhovedet skænker barnesexualiteten op- 


7 Betegnelsen »sexuel latensperiode« laaner jeg ligeledes fra W. Fliess. 

8 I det her omtalte tilfælde foregaar de sexuelle driftskræfters subli- 
mering ad reaktionsdannelsens vej. I almindelighed maa man imidlertid 
begrebsmæssigt adskille sublimering og reaktionsdannelse fra hinanden 
som to forskellige processer. Der findes ogsaa sublimeringer ved hjælp af 
andre og simplere mekanismer. 

mærksomhed, nøjagtigt som om de delte vore anskuelser om de 
moralske afværgelsesmagters dannelse paa bekostning af sexuali- 
teten, og som om de vidste, at sexuel beskæftigelse gør barnet 
uopdrageligt, thi de forfølger alle barnets sexuelle ytringer som 
»laster« uden at kunne udrette meget imod dem. Vi har imid- 
lertid al grund til at vende vor interesse mod disse af opdragel- 
sen frygtede fænomener, thi vi venter af dem oplysning om 
kønsdriftens oprindelige formning. 


Den infantile sexualitets ytringer 


Af motiver, som man senere vil se, vil vi iblandt de infantile 
sexualytringer tage sutningen til mønster; den ungarske børne- 
læge Lidner har viet den en udmærket studie.? 

Den sutten, der allerede optræder hos pattebarnet og 
kan fortsættes ind i de modne aar eller bevares gennem hele 
livet, bestaar i en rytmisk gentagen sugende berøring med 
munden (læberne), hvorved den hensigt at optage føde er ude- 
lukket. En del af læben selv, tungen, et hvilket som helst andet 
opnaaeligt hudsted, — selv storetaaen — bliver taget til det ob- 
jekt, hvorved denne sugen udføres. En gribedrift, der optræder 
samtidig, ytrer sig fx. ved en samtidig rytmisk rykken i øre- 
flippen og kan bemægtige sig en del af en anden person (for 
det meste dennes øre) til det samme formaal. Sutningen optager 
opmærksomheden fuldstændigt og fører enten til, at barnet so- 
ver ind eller endog til en motorisk reaktion i en slags orgasme.?? 
Ikke sjældent kombineres sutningen med en gnidende berøring 
af visse følsomme steder paa legemet, fx. brystet, de ydre geni- 
talier. Ad denne vej naar mange børn fra sutten til masturbation. 


9 I Jahrbuch fir Kinderheilkunde, N.F., XIV. 1879. 

10 Her godtgøres det allerede, hvad der har gyldighed for hele livet, 
at den sexuelle tilfredsstillelse er det bedste sovemiddel. De fleste tilfælde 
af nervøs søvnløshed gaar tilbage paa sexuel utilfredsstillethed. Det er be- 
kendt, at samvittighedsløse barnepiger faar de skrigende børn til at sove 
ind ved at stryge genitalierne. 


Sutten. 


Autoerotisme. 

Lindner har selv - klart erkendt og uforbeholdent betonet 
disse handlingers sexuelle natur. I barnekammeret bliver: sut- 
ningen hyppigt ligestillet med barnets andre sexuelle »unoder«. 
Fra talrige børne- og nervelægers: siderer der blevet rejst:en 
meget: energisk indsigelse mod: denne ;opfattelse,: der sikkert for 
en del; beror paa forvexling af »sexuel« og »genital«. Denne'mod- 
sigelse opkaster: det svære og uafviselige spørgsmaal om, ved 
hvilke almindelige træk vi erkender barnets: sexuelle ytringer. 
Jeg mener, at fænomenernes sammenhæng, som vi ved hjælp af 
den psykoanalytiske undersøgelse har faaet indsigt i, berettiger 
os til at betragte sutningen som en sexuel ytring og til netop 
paa den at studere de væsentligste træk ved den infantile sexual- 
beskæftigelse.” 

Vi er forpligtede tilat gaa nøje ind paa dette exempel. Lad 
os fremhæve som denne sexualbeskæftigelses mest paafaldende 
karakter, at driften ikke er rettet mod en anden: person; den 
tilfredsstilles paa eget legeme, den er autoerotisk for at sige 
det med et heldigt, af Havelock Ellis indført navn.” 

Det er endvidere tydeligt, at det suttende barns handling 
bliver bestemt af søgen efter en — allerede oplevet og nu erin- 
dret — lyst. Ved den rytmiske sugen paa et hud- eller slim- 
hindested finder det saa i det simpleste tilfælde tilfredsstillelse. 


11 En dr. Galant har 1919 i Neurol. Zentralbl. nr. 20 under titlen 
»Das Lutscherli« offentliggjort en voxen piges bekendelse; hun har ikke 
opgivet denne barnlige sexualbeskæftigelse og skildrer sutningens tilfreds- 
stillelse som fuldstændig analog med sexuel tilfredsstillelse, især ved hjælp 
af den elskedes kys. »Ikke alle kys ligner en »sut« [Lutscherli] : nej, nej, 
slet ikke allel! Man kan ikke beskrive, hvor dejligt det føles gennem hele 
kroppen, naar man sutter; man er simpelthen borte fra denne verden, man 
er helt tilfreds og lykkelig og uden ønsker. Det er en vidunderlig følelse; 
man forlanger intet uden ro, ro, som slet ikke maa afbrydes. Det er sim- 
pelthen usigeligt skønt: man sporer ingen smerte, intet ondt og, aah, man 
er flyttet bort til en anden verden.« 

12 H. Ellis har defineret denne terminus lidt anderledes, idet han ved 
»autoerotisk« forstaar en pirring, som ikke' fremkaldes udefra, men ud- 
springer i det indre selv. For psykoanalysen er ikke genesen, men forhol- 
det til objektet det væsentligste. 

Det er ogsaa let at udfinde, ved hvilke anledninger barnet har 
gjort de første erfaringer med denne lyst, som det nu forsøger 
at forny. Barnets første og livsvigtigste virksomhed, sugningen 
ved moderbrystet (eller. dettes surrogater) maa allerede have 
gjort det. fortroligt med denne lyst. Vi vilde sige, at barnets 
læber havde virket som en erogen zone, og pirringen ved den 
varme mælkestrøm var vel lystfølelsens aarsag. Til at begynde 
med var vel den erogene zones tilfredsstillelse forbundet med 
næringsbehovets tilfredsstillelse. Sexualbeskæftigelsen støtter 
sig i begyndelsen til en af de funktioner, der tjener til livets 
opretholdelse og gør sig først senere uafhængig af den. Den, der 
har set et barn synke mættet tilbage fra brystet, med røde kinder 
og med saligt smil falde i søvn, maa sige sig selv, at dette og- 
saa kan være forbillede for den sexuelle tilfredsstillelses udtryk 
i det senere liv. Nu bliver trangen til gentagelse af den sexuelle 
tilfredsstillelse skilt fra trangen til næringsoptagelse, en adskil- 
lelse, der er uundgaaelig, naar tænderne kommer frem, og næ- 
ringen ikke mere udelukkende indsuges, men tygges. Barnet be- 
tjener sig ikke af et fremmed objekt til sugningen, men hellere 
af et sted paa dets eget hud, da dette er bekvemmere for det, 
fordi det saaledes gør sig uafhængig af den ydre verden, som 
det endnu ikke formaar at beherske, og fordi det paa den 
maade samtidig skaffer sig en anden, omend mindre værdifuld, 
erogen zone. Dette andet steds mindreværd vil senere være 
med til at foranledige det til at søge de samme dele, læberne, 
hos en anden person. (»Kedeligt, at jeg ikke kan kysse mig«, 
kunde man tænke sig det sige.) 

Ikke alle børn sutter. Det maa antages, at alle børn, hvis 
læbezones erøgene betydning er konstitutionelt forstærket, naar 
dertil. Bevares dette forhold, saa vil disse børn som voxne blive 
kys-»feinschmecker«, blive tilbøjelige til perverse kys eller som 
mænd medbringe et kraftigt motiv til drik og rygning. Men kom- 
mer fortrængningen dertil, saa kan de føle ækelhed ved at spise 
og producere hysteriske opkastninger. Da læbezonen er fælles, 
kan fortrængningen gribe over paa næringsdriften. Mange af 


Erogene zoners 

mine kvindelige patienter med spiseforstyrrelser, hysterisk glo- 
bus, sammensnøring af halsen og opkastning havde i barndoms- 
aarene været energiske suttere. 

Ved sutningen har vi allerede kunnet bemærke en infantil 
sexualytrings tre væsentligste karakterer. Den opstaar i til- 
slutning til en af de livsvigtige legemsfunktioner, den kender 
endnu intet sexualobjekt, er autoerotisk, og dens sexualmaal 
staar under en erogen zones ledelse. Lad os forudskikke, at 
disse egenskaber ogsaa gælder for de fleste andre af den in- 
fantile sexualdrifts ytringer. 


Den infantile sexualitets sexualmaal. 


Fra exemplet med sutningen kan der endnu tages mangfol- 
digt til kendetegning af en erogen zone. Det er et hud- eller 
slimhindested, hvor pirringer af en vis art fremkalder en lyst- 
følelse af bestemt kvalitet. Der er ingen tvivl om, at de lyst- 
fremkaldende pirringer er bundet til særlige betingelser; vi ken- 
der ikke disse. Den rytmiske karakter maa spille en rolle iblandt 
dem; analogien med kilningen trænger sig paa. Mindre afgjort 
synes det at være, om man kan betegne karakteren af den ved 
pirringen fremkaldte lystfølelse som en »særlig«, hvor det 
sexuelle moment netop skulde være indeholdt i denne særlig- 
hed. I sager vedrørende lyst og ulyst famler psykologien endnu 
saa meget i mørke, at den forsigtigste formodning vil være den 
mest anbefalelsesværdige. Vi vil senere maaske støde paa 
grunde, som synes at understøtte lystfølelsens særegne kva- 
litet. 

Den erogene egenskab kan hæfte ved enkelte steder paa 
legemet paa udpræget maade. Der findes prædestinerede ero- 
gene zoner, som exemplet med sutningen viser. Det samme 
exempel lærer imidlertid ogsaa, at et hvilket som helst andet 
hud- og slimhindested kan paatage sig en erogen zones tjeneste, 
altsaa maa medbringe en vis egnethed dertil. Pirringens kvalitet 
har altsaa mere at gøre med fremkaldelsen af lystfølelsen end 

legemsdelens beskaffenhed. Det suttende barn søger rundt paa 
sit legeme og udvælger sig et eller andet sted til at sutte paa, 
som saa bliver det foretrukne for det ved tilvænning; naar det 
derved tilfældigt støder paa et af de prædestinerede steder 
(brystvorte, genitalier), saa bevarer dette naturligvis fortrinnet. 
Den ganske analoge forskydelighed vender saa tilbage i hyste- 
riens symptomatologi. Ved denne neurose rammer fortræng- 
ningen de egentlige genitalzoner allermest, og disse afgiver de- 
res pirrelighed til de øvrige erogene zoner, der ellers er sat til 
bage i det modne liv, og som saa optræder ganske som genita- 
lier. Men desuden kan ganske som ved sutningen en hvilket 
som helst anden legemsdel blive udstyret med genitalernes pir- 
relighed og gjort til erogen zone. Erogene og hysterogene zoner 
udviser de samme karakterer.” 

Den infantile drifts sexualmaal bestaar i at fremkalde til- 
fredsstillelse ved den egnede pirring af den tilfældigt valgte ero- 
gene zone. Denne tilfredsstillelse maa i forvejen være oplevet 
for at efterlade en trang til gentagelse af den, og vi maa være 
forberedt paa, at naturen har draget sikkert omsorg for, at 
denne opleven af tilfredsstillelsen ikke overlades tilfældet.” De 
foranstaltninger, som opfylder dette formaal for læbezonens 
vedkommende, har vi allerede lært at kende, det er denne le- 
gemsdels samtidige tilknytning til næringsoptagelsen. Andre lig- 
nende indretninger vil ogsaa møde os som sexualitetens kilder. 
Trangen til gentagelse af tilfredsstillelsen forraader sig paa to 
maader: ved en ejendommelig spændingsfølelse, som i sig selv 
mere har karakter af ulyst, og ved en central betinget kløe- 
eller pirringsfølelse, der er projiceret ind i den perifere ero- 
gene zone. Man kan derfor ogsaa formulere sexualmaalet saa- 


13 Yderligere overvejelser og anvendelsen af andre iagttagelser fører 
til, at man maa tilkende alle legemsdele og indre organer erogenitetens 
egenskab. Sml. hermed nedenstaaende om narcismen. 

14 Man kan i biologiske udtalelser næppe undgaa at betjene sig af den 
teleologiske tænkemaade, endskønt man ved, at man i det enkelte tilfælde 
ikke er sikret mod fejltagelse. 

ledes, at det kommer an paa at erstatte den projicerede pir- 
ringsfølelse ved den erogene zone med den ydre pirring, som 
ophæver pirringsfølelsen, idet den. fremkalder følelsen af til- 
fredsstillelse. Denne ydre pirring bestaar i reglen i en manipu- 
lation, som er analog med sugningen. ; 

Det er kun i fuldstændig overensstemmelse med vor fysiolø- 
logiske viden, naar det forekommer, at trangen ogsaa vækkes 


”perifert ved en virkelig forandring ved de nerogene zone. Det 


virker blot i nogen maade besynderligt, da den ene pirring sy- 
nes at stræbe efter en anden, der er anbragt det samme sted. 


De masturbatoriske sexualytringer.” 


Det kan kun være højst glædeligt for os at finde, at vi ikke 
mere har meget vigtigt at lære af barnets sexualbeskæftigelse, 
efter at driften er blevet forstaaelig for os ud fra en enkelt 
erogen zone. De tydeligste forskelle drejer sig om den til til 
fredsstillelse nødvendige handling, som for læbezonens vedkom- 
mende bestod i sugning, og som alt efter de andre zoners belig- 
genhed og beskaffenhed maa erstattes af andre muskelaktioner. 

Analzonen er ligesom læbezonen ved sin beliggenhed egnet 
til at formidle en ti/slutning af sexualiteten til andre legems- 
funktioner. Man maa forestille sig denne legemsdels erogene 
betydning som oprindelig meget stor. Ved hjælp af psykoana- 
lysen erfarer man da ikke uden forundring, hvilke forvandlinger 
der normalt foretages med de herfra udgaaende sexuelle pirrin- 
ger, og hvor hyppigt zonen endnu bevarer et antageligt stykke 
genital pirrelighed for livet.” Barndomsaarenes saa hyppige 
tarmforstyrrelser sørger for, at det ikke skorter zonen paa in- 


15 Sml. hermed den meget righoldige, men for det meste i disse syns- 
punkter uorienterede, literatur om onani, fx. Rohleder, Die Masturbation, 
1899, endvidere det II. hefte af »Diskussionen der Wiener Psychoanalyti- 
schen Vereinigung«, »Die Onanie«, Wiesbaden 1912. 

16 Sml. artiklerne »Charakter und Analerotik«k og »Uber Triebum- 
setzungen insbesondere der Analerotik« [Samlede værker, bd. V]. 

tensive pirringer. Tarmkatarrh i den spædeste alder gør »ner- 
vøs«, som man udtrykker sig; ved senere neurotisk sygdom 
faar de en bestemmende indflydelse paa neurosens symptoma- 
tiske udtryk, som de stiller en hel række af tarmforstyrrelser til 
disposition for. Med henblik paa tarmaabningszonens erogene 
betydning, som i det mindste er blevet bevaret i ændret skik- 
kelse, bør man heller ikke le ad de hæmorrhoidale indflydelser, 
som den ældre medicin har tillagt saa megen vægt for forkla- 
ringen af neurotiske tilstande. 

Børn, som udnytter analzonens erogene irritabilitet, forraa- 
der sig ved, at de holder afføringsmassen tilbage, til denne ved 
sin ophobning fremkalder heftige muskelkontraktioner og der- 
ved kan irritere slimhuden stærkt ved gennemgangen gennem 
endetarmen. Derved maa vel vellystfølelsen komme i stand ved 
siden af den smertefulde. Det er et af de bedste varsler for se- 
uere særhed eller nervøsitet, naar et spædbarn haardnakket væg- 
rer sig ved at udtømme tarmen, naar det bliver sat paa potten, 
altsaa naar det passer plejepersonen, men forbeholder denne 
funktion sit eget forgodtbefindende. For barnet kommer det na- 
turligvis ikke an paa at gøre sit leje snavset; det sørger blot 
for, at lystgevinsten ved defækationen ikke slipper fra det. Op- 
dragerne aner ogsaa her det rigtige, naar de kalder de børn, 
der »opbevarer« disse funktioner, slemme. 

Tarmindholdet, der som pirringslegeme for en sexuelt føl- 
som slimhindeflade optræder som forløber for et andet organ, 
som først skal træde i aktion efter barndomsfasen, har ogsaa 
andre vigtige betydninger for barnet. Det behandles aabenbart 
som en tilhørende del af legemet, udgør den første »gave«, gen- 
nem hvis afhændelse det lille væsens føjelighed, og gennem 
hvis nægtelse dets trods, overfor omgivelserne kan udtrykkes. 
Fra at være »gave« faar det saa senere betydningen »barn«, som 
ifølge en af de infantile sexualteorier erhverves ved spisning og 
fødes gennem tarmen. 

Fækalmassernes tilbageholdelse, der altsaa til at begynde 
med er bevidst for at benytte dem til en slags masturbatorisk 

pirring af analzonen eller for at benytte dem i forholdet til 
plejepersonerne, er i øvrigt en af aarsagerne til den obstipation, 
der er saa hyppig hos neuropaterne. Hele analzonens betydning 
spejler sig saa i den kendsgerning, at man kun finder faa neuro- 
tikere, som ikke har deres særlige skatologiske skikke, ceremo- 
nier o. l., som de omhyggeligt holder skjult.” 

Ægte masturbatorisk pirring af endetarmzonen ved hjælp af 
fingeren, fremkaldt af centralt betinget eller periferisk opret- 
holdt kløe, er paa ingen maade sjælden hos ældre børn. 

Blandt det barnlige legemes erogene zoner befinder der sig 
en, som bestemt ikke spiller den første rolle, heller ikke kan 
være bærer af de ældste sexuelle rørelser, men som er bestemt 
til store ting i fremtiden. Den er saavel hos det mandlige som 
det kvindelige barn bragt i forbindelse med urinudtømmelsen 
(glans, klitoris) og er for den førstes vedkommende indhyllet i 
en slimhindesæk, saa at det ikke kan mangle den paa pirringer 
gennem sekreter, som tidligt kan puste liv i den sexuelle ophid- 
selse. Den sexuelle beskæftigelse af denne erogene zone, som 
tilhører de virkelige kønsdele, er jo det senere »normale« køns- 
livs begyndelse. 

Paa grund af den anatomiske beliggenhed, oversvømmelsen 
med sekreter, paa grund af legemsplejens afvaskninger og gnid- 
ninger og paa grund af visse akcidentelle pirringer (som ind- 


17 I et arbejde, som uddyber vor forstaaelse af analerotikens betydning 
overordentlig (»Anal« und »Sexual«, Imago IV, 1916), har Lou Andreas- 
Salome sluttet, at historien om det første forbud, som møder barnet, for- 
budet mod at udvinde lyst af analbeskæftigelsen og dens produkter, er 
bestemmende for hele dets udvikling. Det lille væsen maa først ane om- 
verdenen, der er fjendtlig indstillet overfor dets driftsrørelser, maa lære 
at sondre sit eget væsen fra dette fremmede og maa saa fuldbyrde sin 
første »fortrængning« af sine lystmuligheder. Det »anale« vedbliver fra da 
af at være symbolet paa alt det, der maa forkastes, udskilles fra livet. De 
nære anatomiske og funktionelle analogier og forhold mellem anal- og ge- 
nitalprocesserne modsatte sig den renlige adskillelse af dem, der senere 
blev forlangt. Genitalapparatet bliver ved med at være nabo til kloaken, »er 
hos kvinden oven i købet kun udlejet af den«. 

voldsormenes vandringer hos pigerne) er det uundgaaeligt, at 
den lystfølelse, som disse legemsdele er i stand til at afgive, 
allerede i spædbarnsalderen gør sig bemærket for barnet og 
vækker trangen til gentagelse. Betragter man engang summen 
af de foreliggende fænomener, og betænker man, at forholds- 
reglerne til renholdelse næppe kan virke anderledes end forure- 
ningen, saa vil man næppe kunne unddrage sig den opfattelse, at 
denne erogene zones fremtidige primat for kønsvirksomheden 
fastlægges ved hjælp af spædbarnsonanien, som næppe et eneste 
individ undgaar. Den aktion, der overvinder pirringen, og ud- 
løser tilfredsstillelsen, bestaar i en gnidende berøring med haan- 
den eller i et vis reflektorisk forberedt tryk med haanden eller 
de sammenpressende laar. Den sidste handling er hos pigen langt 
den hyppigste. Hos drengen viser haandens begunstigelse al- 
lerede hen til, hvilket vigtigt bidrag bemægtigelsesdriften engang 
vil yde til den mandlige sexualvirksomhed.”? 

Det vil kun fremme klarheden, naar jeg angiver, at man 
maa skelne mellem tre faser af infantil masturbation. Den første 
af dem hører til spædbarnstiden, den anden til sexualbeskæfti- 
gelsens korte blomstringstid omkring det fjerde leveaar, først 
den tredje svarer til den pubertetsonani, der ofte er den eneste, 
man bemærker. 

Spædbarnsonanien synes at svinde efter kort tids forløb; dog 
kan dens uafbrudte fortsættelse indtil puberteten allerede være 
den første store afvigelse fra den udvikling, der maa tilstræbes 
af kulturmenneskene. Paa et eller andet tidspunkt i løbet af 
barneaarene efter spædbarnsalderen, sædvanligvis før det fjerde 
aar, plejer genitalzonens sexualdrift igen at vaagne op for 
saa atter at holde sig en tid lang indtil en ny undertrykkelse 
eller at fortsætte uden afbrydelse. De mulige forhold er meget 
mangfoldige og kan kun skildres ved nøjere analyse af enkelte 
tilfælde. Men alle enkeltheder i denne anden infantile sexual- 


18 Usædvanlige tekniske metoder til udførelse af onanien i de ældre 
aar synes at henvise til et overvundet onaniforbuds indflydelse. 

beskæftigelse efterlader de dybeste (ubevidste) indtryksspor i 
personens erindring, bestemmer hans karakters udvikling, nåar 
han - forbliver sund, og hans neuroses symptomatik, naar han 
efter puberteten bliver syg.”? I det sidste tilfælde finder mån 
denne sexualperiode glemt og de bevidste erindringer, der vidner 
om den, forskudt; — jeg har allerede omtalt, at jeg ogsaa gerne 
vil bringe den normale infantile amnesi i sammenhæng med 
denne infantile sexualbeskæftigelse. Ved psykoanalytisk forsk- 
ning lykkes det at gøre det glemte bevidst og dermed at fjerne 
en tvang, der udgaar fra det ubevidste psykiske materiale. 

Spædbarnealderens sexualophidselse vender i løbet af de an- 
givne barneaar tilbage enten som central betinget klitorispirring, 
der opfordrer til onanistisk tilfredsstillelse, eller som pollutions- 
agtig proces, der analog med den modne tids pollution opnåar 
tilfredsstillelse uden en aktions medhjælp. Det sidste tilfælde'er 
hos piger og i barndommens anden halvdel det almindeligste, i 
sin betingethed ikke ganske forstaaelig og synes ofte — ikke 
regelmæssigt — at have en periode med tidligere aktiv onani til 
forudsætning. Disse sexualytringers symptomatik er fattig; paa 
en maade giver urinapparatet ofte tegn for det endnu uudvik- 
lede kønsapparat. De fleste saakaldte blærelidelser paa dette 
tidspunkt er sexuelle forstyrrelser; enuresis nocturna svarer, 
hvor den ikke er et epileptisk anfald, til en pollution. 

For den sexuelle virksomheds genoptræden er indre aarsager 
og ydre anledninger bestemmende; de bestemmes i neurotiske 
sygdomstilfælde begge ud fra symptomernes form og afslø- 
res med sikkerhed ved hjælp af den psykoanalytiske forskning. 
De indre aarsager kommer vi senere tilbage til; de tilfældige 


19 Hvorfor neurotikerens skyldbevidsthed regelmæssigt — som Bleuler 
endnu for nylig har anerkendt — knytter sig til den erindrede onanistiske 
beskæftigelse, i reglen i pubertetstiden, venter endnu paa en udtømmende 
analytisk opklaring. Denne betingetheds groveste og vigtigste faktor turde 
vel være den kendsgerning, at onanien jo udgør hele den infantile sexuali- 
tets exekutiv og derfor er i stand til at overtage den skyldfølelse, der hæf- 
ter ved den. 

ydre anledninger vinder paa dette tidspunkt en stor og vedva- 
rende betydning. Forrest staar den indflydelse, som forførelsen 
ofte har, idet den før tiden behandler barnet som sexualobjekt; 
under indtryksfulde omstændigheder lærer det tilfredsstillelsen 
af genitalzonen at kende og bliver saa for det meste tvunget 
til at genoptage den onanistisk. Saadan paavirkning kan udgaa 
fra voxne eller andre børn; jeg kan ikke indrømme, at jeg i min 
afhandling 1896 »Uber die Atiologie der Hysterie« har overvur- 
deret hyppigheden eller betydningen af den, endskønt jeg den 
gang ikke vidste, at de individer, der er forblevet normale, i 
deres barndomsaar kan have haft de samme oplevelser, og der- 
for vurderede forførelsen højere end de faktorer, der er givet i 
den sexuelle konstitution og udvikling.”” Det er selvfølgeligt, 
at forførelse ikke er nødvendig for at vække barnets sexualliv, 
og at en saadan opvækkelse ogsaa kan foregaa spontant af indre 
aarsager. 

Det er lærerigt, at barnet under forførelsens indflydelse kan 
blive polymorf perverst, kan forledes til alle mulige overskri- 
delser. Dette viser, at det medbringer mulighed derfor i sit 
anlæg; udviklingen finder kun ringe modstand, fordi de sjælelige 
dæmninger imod sexuelle udskejelser, skamfølelse, ækelheds- 
følelse og moral, alt efter barnets alder endnu ikke er opført 
eller først er i færd med at dannes. Barnet forholder sig i dette 
ikke anderledes end fx. den ukultiverede gennemsnitskvinde, hos 
hvem det samme polymorf perverse anlæg er bevaret. Hun kan 
under de sædvanlige betingelser fx. forblive sexuelt normal, men 


20 Havelock Ellis bringer i et tillæg til sin studie om »Geschlechts- 
gefuhl« (1903) et antal autobiografiske beretninger af personer, der senere 
overvejende er forblevet normale, om deres første kønslige rørelser i barn- 
dommen og anledningerne til dem. Disse beretninger lider naturligvis af 
den mangel, at de ikke indeholder kønslivets præhistoriske fortid, der er 
skjult af den infantile amnesi, og som kun ved hjælp af psykoanalyse kan 
fuldstændiggøres hos et individ, der er blevet neurotisk. Beretningerne 
er imidlertid trods dette i mere end een henseende værdifulde og under- 
retninger af samme art har bestemt mig til den i texten omtalte modifika- 
tion af mine ætiologiske formodninger. 

under en behændig forførers ledelse vil hun finde behag i alle 
perversioner og fastholde dem i sit sexualliv. Det samme poly- 
morfe, altsaa infantile, anlæg udnytter skøgen saa i sit erhverv 
og i betragtning af det kæmpemæssige antal prostituerede kvin- 
der og kvinder, som man maa fastslaa er egnede til prostitution, 
endskønt de har undgaaet faget, bliver det absolut umuligt ikke 
at erkende, at det ensartede anlæg for alle perversioner er al 
ment menneskeligt og oprindeligt. É 

Iøvrigt hjælper forførelsens indflydelse ikke til at afsløre 
kønsdriftens oprindelige forhold, men forvirrer vor indsigt i 
dem, idet den før tiden tilfører barnet sexualobjektet, som den 
infantile sexualdrift foreløbig ikke viser nogen trang til. Imid- 
lertid maa vi indrømme, at ogsaa det barnlige sexualliv, trods al 
overvejen af de erogene zoners herredømme, viser komponenter, 
for hvilke andre personer fra begyndelsen af kommer i betragt- 
ning som sexualobjekter. Af den art er de drifter, der optræder 
i en vis uafhængighed af erogene zoner: skuelysten, lysten til at 
vise sig frem og grusomheden; først senere træder de i inderlig 
tilknytning til genitallivet, men allerede i barneaarene kan de 
paavises som selvstændige tendenser, der foreløbig er adskilt 
fra den erogene sexualvirksomhed. Det lille barn er først og 
fremmest skamløst og viser i visse tidlige alderstrin en utve- 
tydig fornøjelse ved at blotte sit legeme med særlig fremhævelse 
af kønsdelene. Modstykket til denne tilbøjelighed, der gælder 
for at være pervers, nysgerrigheden efter at se andre personers 
genitalier, bliver sandsynligvis først aabenbar i noget senere 
barneaar, naar hindringen af skamfølelsen allerede har naaet en 
vis udvikling. Under forførelsens indflydelse kan skueperversio- 
nen opnaa en stor betydning for barnets sexualliv. Dog maa jeg 
af mine udforskninger af sundes og neurotisk syges barneaar 
drage den slutning, at skuedriften hos barnet kan optræde som 
spontan sexualytring. Smaa børn, hvis opmærksomhed en gang 
— for det meste masturbatorisk — er rettet mod dets egne 
genitalier, plejer at udvikle sig videre uden fremmed indblanding 

og udvikler en levende interesse for deres legekammeraters 
genitalier. Da der for det meste kun gives lejlighed til at til 
fredsstille en saadan nysgerrighed ved tilfredsstillelsen af de 
to exkrementale behov, bliver den slags børn voyeurs og ivrige 
tilskuere ved andres urin- og tarmudtømmelse. Efter at fortræng- 
ningen af disse tilbøjeligheder er indtraadt, bliver nysgerrig- 
heden efter at se fremmede genitalier (af eget eller det andet 
køn) ved med at bestaa som en kvalfuld trang, der i mange 
neurotiske tilfælde saa afgiver den stærkeste drivkraft for 
symptomdannelsen. 

I endnu større uafhængighed af den øvrige sexualbeskæfti- 
gelse, der er bundet til erogene zoner, udvikler sexualdriftens 
grusomhedskomponenter sig hos barnet. Grusomhed ligger over- 
hovedet den barnlige karakter nær, da den hindring, som faar 
bemægtigelsesdriften til at gøre holdt før den andens smerte, 
evnen til medliden, udvikler sig forholdsvis sent. Den grundige 
psykologiske analyse af denne drift er som bekendt endnu ikke 
lykkedes; vi har lov til at antage, at den grusomme rørelse ned- 
stammer fra bemægtigelsesdriften og optræder paa et tidspunkt 
i sexuallivet, da genitalierne endnu ikke har optaget deres senere 
rolle. Den behersker saa en fase af sexuallivet, som vi senere 
vil beskrive som prægenital organisation. Børn, som udmærker 
sig ved særlig grusomhed imod dyr og legekammerater, væk- 
ker sædvanligvis med rette mistanke om intensiv og for tidlig 
sexualbeskæftigelse fra erøgene zoner; naar alle sexuelle drif- 
ter samtidig er tidligt modne, ser den erogene sexualbeskæf- 
tigelse alligevel ud til at være den primære. Medlidenhedsskran- 
kens bortfald bærer den fare i sig, at den sammenknytning mel- 
lem de grusomme og de erogene drifter, som opstod i barn- 
dommen, senere kan vise sig at være uopløselig. 

Som erogen kilde til den passive grusomhedsdrift (masokis- 
men) er den smertefulde irritation af sædehuden alle opdragere 
bekendt siden Jean Jacques Rousseaus selvbekendelse. De har 
heraf med rette udledet det krav, at den legemlige tugtelse, der 

for det meste rammer denne legemsdel, maa undlades overfor 
alle de børn, hos hvem libidoen skal trænges ad de kollaterale 
veje ved hjælp af kulturopdragelsens senere anfordringer.” 


Den infantile sexualforskrme 


Omtrent paa samme tid, hvor barnets sexualliv naar sin 
første blomstring, fra det tredje til det femte aar, begynder den 
virksomhed hos det, som man plejer at tilskrive kundskabs- eller 
forskningsdriften. Forskningsdriften kan hverken regnes til de 
elementære driftkomponenter eller udelukkende underordnes 
sexualiteten. Dens virksomhed svarer paa den ene side til en 
sublimeret bemægtigelsesmaade, paa den anden side arbejder 
den med skuelystens energi. Dens forhold til sexuallivet er imid- 
lertid særlig betydningsfuld, thi vi har erfaret af psykoanalysen, 
at børnenes forskningsdrift uformodet tidligt og paa uventet in- 


21 Til ovenstaaende paastande vedrørende den infantile sexualitet var 
jeg i 1905 væsentligt berettiget paa grund af resultaterne af den psyko- 
analytiske udforskning af voxne. Den direkte iagttagelse af barnet kunde 
den gang ikke benyttes i fuld udstrækning og havde kun afgivet enkelte 
vink og værdifulde bekræftelser. Siden er det ved analyse af enkelte til- 
fælde af nervøs sygdom i den spæde barnealder lykkedes at opnaa et 
direkte indblik i den infantile psykosexualitet. Jeg kan med tilfredshed 
henvise til, at den direkte iagttagelse fuldstændig bekræfter konsekvenserne 
af psykoanalysen og dermed har afgivet et godt vidnesbyrd for denne 
sidste forskningsmetodes paalidelighed. — »Analysen af en femaarig 


"drengs fobi« (»Analyse der Phobie eines fiinfjåhrigen Knaben«, bd. VIII 


i Saml. værker) har desuden lært meget nyt, som man fra psykoanalysen 
ikke var forberedt paa, fx. at en sexuel symbolik, en fremstilling af det 
sexuelle ved hjælp af ikke-sexuelle objekter og relationer, naar ned til 
disse første aar af sprogbeherskelsen. Endvidere blev jeg gjort opmærksom 
paa en mangel ved den ovenstaaende fremstilling, som for oversigtens 
skyld ogsaa beskriver den begrebsmæssige adskillelse af de to faser auto= 
erotik og objektkærlighed som en tidsmæssig adskillelse. Man erfarer 
imidlertid af den anførte analyse (ligesom af meddelelser fra Bell, se oven- 
for), at børn i alderen fra tre til fem aar er i stand til et meget tydeligt, 
stærkt affektledsaget objektvalg. 

tensiv maade bliver tiltrukket af de sexuelle problemer, ja maa- 
ske først vækkes af dem. 

Ikke teoretiske, men praktiske interesser er det, der bringer 
forskervirksomhedens værk i gang hos barnet. Dets existens- 
betingelser trues af et nyt barns erfarede eller formodede an- 
komst; frygten for det med denne begivenhed forbundne tab af 
pasning og kærlighed gør barnet eftertænksom og skarpsindig. 
Det første problem, det beskæftiger sig med, er, som det svarer 
til denne udviklingshistorie, heller ikke spørgsmaalet om køns- 
forskellen, men gaaden: hvor kommer børnene fra? I en for- 
drejelse, som man let kan rette, er dette ogsaa den gaade, som 
den thebaiske sphinx stiller. Selve tilstedeværelsen af de to køn 
affinder barnet sig tværtimod foreløbig med uden modstræben 
og betænkelighed. Det er for det mandlige barn selvfølgeligt at 
forudsætte et genital som hans eget hos alle personer, som han 
kender, og umuligt at forene mangelen paa et saadant med sin 
forestilling om disse andre. Denne overbevisning fastholdes ener- 
gisk af drengen, forsvares haardnakket mod de modsigelser, der 
snart viser sig ved iagttagelse, og opgives først efter svære indre 
kampe (kastrationskomplex). Erstatningsdannelserne for denne 
penis, der er gaaet tabt for kvinden, spiller en stor rolle i ud- 
formningen af mangfoldige perversioner.?? 

Antagelsen af det samme (mandlige) genital hos alle menne- 
sker er den første af de mærkværdige og skæbnesvangre infan- 
tile sexualteorier. Det nytter kun barnet lidt, naar den biolo- 
giske videnskab giver dets fordomme ret og maa anerkende den 
kvindelige klitoris som en rigtig peniserstatning. Den lille pige 

-henfalder ikke til lignende afvisninger, naar det faar øje paa 
drengens anderledes formede genital. Hun er straks parat til at 


22 Man har ret til ogsaa at tale om et kastrationskomplex hos kvinder. 
Baade mandlige og kvindelige børn danner den teori, at ogsaa kvinden 
oprindelig havde en penis, der er gaaet tabt ved kastration. Den over- 
bevisning, der sluttelig vindes, at kvinden ikke er i besiddelse af nogen 
penis, efterlader hos det mandlige individ ofte en vedvarende ringeagts- 
følelse overfor det andet køn. 

anerkende det, og hun ligger under for penismisundelsen, der ud- 
munder i ønsket om ogsaa at være dreng, hvad der er vigtigt 
for den følgende tid. 

Mange mennesker kan tydeligt erindre, hvor intensivt de i 
førpubertetstiden har interesseret sig for spørgsmaalet, hvorfra 
børnene kommer. De anatomiske løsninger lød den gang meget 
forskelligt; de kommer ud af brystet eller bliver skaaret ud af 
maven, eller navlen aabner sig for at slippe dem igennem.” 

Den tilsvarende forskning i de tidlige barneaar mindes man 
kun sjældent udenfor analysen; den er forlængst blevet offer 
for fortrængningen, men dens reultater var absolut ensartede. 
Man faar børnene, idet man spiser noget bestemt (ligesom i 
eventyrene), og de bliver født gennem tarmen som en afføring. 
Disse barnlige teorier minder om indretninger i dyreriget, spe- 
cielt om kloakerne ved typer, der staar lavere end pattedyrene. 

Bliver børn i saa ung alder tilskuere til den sexuelle omgang 
mellem voxne, hvortil de stores overbevisning om, at det lille 
barn endnu ikke skulde kunne forstaa noget sexuelt, giver an- 
ledning, saa kan de ikke andet end opfatte sexualakten som 
en art mishandling eller overvindelse, altsaa i sadistisk betyd- 
ning. Psykoanalysen lader os ogsaa erfare, at et saadant tidligt 
barnligt indtryk bidrager meget til dispositionen til en senere 
sadistisk forskydning af sexualmaalet. Endvidere beskæftiger 
børn sig meget med problemet, hvori kønsomgangen eller, som 
de opfatter det, det at være gift, vel kan bestaa, og søger for det 
meste løsningen paa hemmeligheden i et fællesskab, der for- 
midles ved hjælp af urin- og afføringsfunktionerne. 

I almindelighed kan man sige om de barnlige sexualteorier, 
at de er afbilleder af barnets egen sexuelle konstitution og trods 
sine groteske fejltagelser vidner om mere forstaaelse af sexual- 
processerne, end man vilde have tiltroet deres skabere. Børnene 
bemærker ogsaa moderens svangerskabsforandringer og forstaar 
at tyde dem rigtigt; storkefablen bliver meget ofte fortalt til 

23 Rigdommen paa sexualteorier er i disse senere barneaar meget stor. 
I texten er der kun anført nogle faa exempler derpaa. 

tilhørere, der møder dem med dyb, for det meste stum mistro. 
Men da to elementer stadig forbliver ukendt for den barnlige 
sexualforskning, den befrugtende sæds rolle og den kvindelige 
kønsaabnings existens, — i øvrigt de samme punkter, hvori den 
infantile organisation endnu er bagud — saa bliver den infantile 
forskers anstrengelser dog regelmæssigt ved med at være ufrugt- 
bar og ender med en resignering, som ikke sjældent efterlader 
en varig beskadigelse af kundskabstrangen. Disse tidlige barne- 
aars sexualforskning drives altid alene; de betyder et første 
skridt til selvstændig orientering i verden og skaber en stor 
afstand mellem barnet og de personer i dets omgivelser, som 
tidligere har nydt barnets fulde tillid. 


Den sexuelle Organisations Udviklingsfaser. 


Vi har hidtil fremhævet som det infantile sexuallivs ka- 
rakter, at det væsentligt er autoerotisk (finder sit objekt i eget 
legeme), og at dets enkelte partialdrifter i det store og hele uden 
at være knyttet sammen paa nogen maade, uforbundne og uaf- 
hængigt af hinanden, stræber efter lystvinding. Udviklingens 
udgang danner den voxnes saakaldt normale sexualliv, hvor 
lystvindingen er traadt i forplantningsfunktionens tjeneste, og 
partialdrifterne under en enkelt erogen zones primat har dannet 
en fast organisation til opnaaelse af sexualmaalet ved et frem- 
med sexualobjekt. 

Studiet af hæmningerne og forstyrrelserne i disse udviklings- 
processer ved hjælp af psykoanalysen tillader os nu at erkende 
ansatser og indledende trin til andre organisationer af partial- 
drifterne, som ligeledes resulterer i en art sexuelt regime. Disse 
faser af sexualorganisation gennemløbes normalt glat uden at 
forraade sig ved mere end antydninger. Kun i patologiske til- 
fælde bliver de aktiveret og kendelige for grov iagttagelse. 

De organisationer af sexuallivet, hvori genitalzonerne endnu 
ikke er traadt ind i deres fremherskende rolle, vil vi kalde præ- 

genitale. Vi har hidtil lært to af dem at kende; de ser ud til at 
være tilbagefald til tidlige dyriske tilstande. 

Den første prægenitale sexualorganisation er den orale eller, 
om vi vil, den kannibalske. Sexualvirksomheden er her endnu 
ikke adskilt fra næringsoptagelsen, modsætninger mellem dem 
er ikke differentieret. Den ene virksomheds objekt er ogsaa 
den andens, sexualmaalet bestaar i objektets inkorporation, 
forbilledet for det, som senere spiller saa betydelig en psy- 
kisk rolle som identificering. Som rest af denne fiktive organisa- 
tionsfase, der er paanødet os af patologien, kan sutningen anses, 
hvor sexualvirksomheden, løsnet fra næringsvirksomheden, har 
opgivet det fremmede objekt til fordel for et paa sit eget le- 
geme.”" 

Den anden prægenitale fase er den sadistisk-anale organisa- 
tion. Her er den modsathed, som gaar igennem sexuallivet, alle- 
rede udviklet; den kan imidlertid endnu ikke kaldes mandlig og 
kvindelig, men maa benævnes aktiv og passiv. Aktiviteten bliver 
tilvejebragt ved hjælp af bemægtigelsesdriften fra legemsmusku- 
laturens side; som organ med passivt sexualmaal gør først og 
fremmest den erogene tarmslimhinde sig gældende. Desuden er 
andre partialdrifter virksomme paa autoerotisk maade. I denne 
fase er den sexuelle polaritet og det fremmede objekt altsaa 
allerede paaviselige. Organisationen og underordnelsen under 
forplantningsdriften mangler endnu.” 

Denne form for sexualorganisation kan allerede holde sig 
gennem hele livet og vedvarende rive en stor del af sexual- 


24 Sml. om rester af denne fase hos voxne neurotikere et arbejde af 
Abraham, Untersuchungen iiber die friiheste prågenitale Entwicklungsstufe 
der Libido (Intern. Zeitschr. f. Psychoanalyse IV, 1916). I et senere ar- 
bejde (Versuch einer Entwicklungsgeschichte der Libido 1924) har Abra- 
ham inddelt baade denne orale og den senere sadistisk-anale fase i to 
underafdelinger, som det forskellige forhold til objektet er karakteristisk 
for. 

25 Abraham gør (i den sidstnævnte artikel) opmærksom paa, at ende- 
tarmsaabningen udgaar fra de embryonale anlægs urmund, hvad der ser 
ud som et biologisk forbillede for den psykosexuelle udvikling. 


DEN INFANTILE SEXUALITET 73 


beskæftigelsen til sig. Sadismens fremhersken og den anale zones 
kloakrolle giver den et exkvisit arkaisk præg. Yderligere karak- 
teriseres den ved, at driftsmodsætningsparrene er udviklet paa 
tilnærmelsesvis samme maade, hvilket forhold betegnes med det 
velvalgte navn ambivalens, der er indført af Bleuler. 

Antagelsen af sexuallivets prægenitale organisationer beror 
paa analysen af neuroserne, og det er næppe muligt at vurdere 
den uafhængig af kendskab til disse. Vi tør vente, at det fort- 
satte analytiske arbejde vil give os langt flere oplysninger om 
den normale sexualfunktions opbygning og udvikling. 

For at fuldstændiggøre billedet af det infantile sexualliv, maa 
man tilføje, at der hyppigt eller regelmæssigt allerede i barne- 
aarene træffes et objektvalg, saaledes som vi har opstillet det 
som karakteristisk for pubertetens udviklingsfase, paa den 
maade, at samtlige sexualbestræbelser tager retning mod en 
eneste person, som de vil naa deres maal hos. Dette er da den 
største tilnærmelse til sexuallivets endelige udformning efter pu- 
berteten, som er mulig i barneaarene. Forskellen fra den sidst- 
nævnte ligger blot i, at partialdrifternes sammenfatning og deres 
underordnelse under genitaliernes primat ikke, eller kun meget 
ufuldkommen, gennemføres i barndommen. Oprettelsen af dette 
primat i forplantningens tjeneste er altsaa den sidste fase, som 
sexualorganisationen gennemløber.?? 

Man kan betragte det som en typisk hændelse, at objekt- 
valget sker tofaset, i to sæt. Det første sæt tager sin begyn- 
delse i aarene mellem to og fem og bliver bragt til stilstand 
eller til tilbagedannelse af latenstiden; det er kendetegnet ved 


2% Denne fremstilling har jeg senere (1923) forandret til, at jeg efter 
de to prægenitale organisationer i barndomsudviklingen indskyder en 
tredje fase, som allerede fortjener navn af genital, udviser et sexualobjekt 
og et maal af sexualbestræbelsernes konvergens mod dette objekt, men 
paa et punkt afviger fra kønsmodenhedens definitive organisation. Den 
kender nemlig kun en slags genitale, det mandlige. Jeg har derfor kaldt 
den det falliske organisationstrin [Die infantile Genitalorganisation. Intern. 
Zeitschr. f. Psychoanalyse, IX, 1923; saml. værker bd. V]. Dets biologiske 
forbillede er i følge Abraham embryoens indifferente, for begge køn ens- 

sit sexualmaals infantile natur. Det andet sætter ind med puber- 
teten og bestemmer sexuallivets definitive udformning. 

Kendsgerningen, det tofasede objektvalg, der i alt væsentligt 
reducerer sig til latenstidens virkning, bliver imidlertid højst 
betydningsfuld for denne slutningstilstands forstyrrelse. Det in- 
fantile objektvalgs resultater rager ind i den senere tid; de er 
enten blevet bibeholdt som saadanne eller de erfarer i pubertets- 
tiden selv en opfriskning. Som følge af fortrængningsudviklingen, 
som ligger imellem de to faser, viser de sig imidlertid at være 
uanvendelige. Deres sexualmaal har erfaret en mildnelse, og de 
udgør nu det, som vi kan betegne som sexuallivets ømme strøm- 
ning. Først den psykoanalytiske undersøgelse kan paavise, at der 
bag denne ømhed, tilbedelse og højagtelse skjuler sig de in- 
fantile partialdrifters gamle sexualbestræbelser, der nu er blevet 
ubrugelige. Pubertetstidens objektvalg maa give afkald paa de 
infantile objekter og begynde paany som sanselig strømning. At 
de to strømninger ikke træffer sammen har ofte nok til følge, 
at et af sexuallivets idealer, foreningen af alle driftsønsker i et 
objekt, ikke kan naas. 


Den infantile Sexualitets Kilder. 


Under forsøget paa at forfølge sexualdriftens udspring har 
vi hidtil fundet, at den sexuelle pirring opstaar &) som en repro- 
duktion af en i tilslutning til andre organiske processer oplevet 
tilfredsstillelse, b) ved egnet perifer pirring af erogene zoner, 
c) som udtryk for nogle »drifter«, hvis herkomst endnu ikke er 
os fuldstændig forstaaelig, fx. skuedriften og grusomhedsdriften. 
Den psykoanalytiske forskning, der fra senere tid griber tilbage 
til barndommen, og den samtidige iagttagelse af barnet, virker 
nu i samme retning og paaviser os endnu andre regelmæssigt 
flydende kilder til den sexuelle pirring. Barndomsiagttagelsen har 

den ulempe, at den bearbejder objekter, det er let at misforstaa; 
psykoanalysen vanskeliggøres ved, at den kun kan naa til sine 
objekter og sine konsekvenser ad store omveje; men ved deres 
sammenvirken opnaar begge metoder en tilstrækkelig grad af 
erkendelsessikkerhed. 

Ved undersøgelse af de erogene zoner har vi allerede fundet, 
at disse hudsteder blot udviser en særlig stigning af en art 
følsomhed (irritabilitet), som til en vis grad hele hudoverfladen 
er i besiddelse af. Vi bliver altsaa ikke forbavset over at erfare, 


at visse slags almindelig hudpirring maa tilskrives meget tydelige 


erogene virkninger. Blandt dem fremhæver vi først og fremmest 
temperaturpirringerne; maaske bliver saaledes ogsaa vor for- 
staaelse af den terapeutiske virkning af varme bade forberedt. 

Endvidere maa vi her medtage frembringelsen af sexuel pir- 
ring ved hjælp af rytmiske mekaniske rystelser af legemet, hvor- 
ved vi maa sondre mellem tre slags irritamenter, nemlig paa 
vestibularnervernes sanseapparat, paa huden og paa de dybe 
dele (muskler, ledapparater). Paa grund af de derved opstaaende 
lystfornemmelser — det er værd at fremhæve, at vi her et godt 
stykke vej maa bruge »sexuel pirring« og »tilfredsstillelse« uden 
forskel og paalægge os den pligt senere at søge efter en forkla- 
ring — det er altsaa et bevis for den lyst, der frembringes ved 
visse mekaniske legemsrystelser, at børn holder saa meget af 
passive bevægelsesspil, som at gynge og blive fløjet, og uophør- 
ligt kræver gentagelse deraf.” Vugning bliver som bekendt regel- 
mæssigt anvendt til at dysse urolige børn i søvn. Rystelserne 
ved vognkørsel og sénere jernbanekørsel udøver en saa fascine- 
rende virkning paa ældre børn, at i det mindste alle drenge en 
eller anden gang i deres liv vil være konduktører og kuske. 
Hvad der foregaar paa jernbanen plejer de at skænke en gaade- 
fuld interesse af overordentlig højde og at gøre det til kernen i 
en exkvisit sexuel symbolik i fantasivirksomhedens alder (kort 
før puberteten). Den tvang at knytte jernbanekørslen sammen 


27 Mange personer er i stand til at huske, at de ved at gynge har sporet 
den bevægende lufts susen mod genitalierne direkte som sexuel lyst. 

med sexualiteten udgaar aabenbart fra bevægelsesfornemmelsens 
lystkarakter. Kommer saa fortrængningen til, der lader saa me- 
get af det, som børnene begunstiger, slaa om i det modsatte, saa 
reagerer de samme personer som opvoxende eller voxne med 
ildebefindende paa at blive vugget og gynget, udmattes frygtelig 
af en jernbanekøretur og bliver tilbøjelig til angstanfald under 
kørsel; ved hjælp af jernbaneangst vil de BES yE sig mod gen- 
tagelse af den pinlige erfaring. 

Her tilslutter sig da — endnu uforstaaet — den kendsgerning, 
at den svære hysteriforme traumatiske neurose opstaar ved 
sammentræffen af skræk og mekanisk rystelse. Man kan i det 
mindste antage, at disse indflydelser, som i ringe intensiteter 
bliver til kilde for sexuel prring, indvirkende i stærkt forøget 
maalestok fremkalder en dyb forstyrrelse af den sexuelle me- 
kanisme eller kemi. 

At rigelig aktiv muskelbevægelse for barnet er et behov, af 
hvis tilfredsstillelse det uddrager overordentlig lyst, er bekendt. 
Om denne lyst har noget med sexualitet at gøre, om den selv 
indeholder sexuel tilfredsstillelse eller kan blive anledning til 
sexuel pirring, det kan maaske underligge kritiske overvejelser; 
disse vil sikkert ogsaa vende sig mod den paastand, der er 
indeholdt i det foregaaende, om, at lysten ved fornemmelser af 
passiv bevægelse er af sexuel art eller virker sexuelt pirrende. 
Kendsgerning er det imidlertid, at en række personer beretter, 
at de har oplevet de første tegn paa pirring i deres genitalier 
under rivninger eller slagsmaal med deres legekammerater, i 
hvilken situation foruden den almindelige muskelanstrengelse og- 
saa den rigelige berøring med modstanderen bliver virksom. Til- 
bøjeligheden til muskelstrid med en bestemt person lige som i 
senere aar til ordstrid (»den man elsker, tugter man«) hører til 
de gode varsler paa det objektvalg, der er rettet mod denne 
person. I befordringen af den sexuelle pirring ved muskelvirk- 
somhed vilde en af rødderne til den sadistiske drift kunne er- 
kendes. For mange individer bliver den infantile sammenknyt- 

ning mellem slagsmaal og sexuel pirring medbestemmende for 
den retning af kønsdriften, der senere foretrækkes.” 

Mindre tvivlsomme er den sexuelle pirrings andre kilder hos 
barnet. Det er let ved samtidig iagttagelse og senere udforskning 
at konstatere, at alle intensivere affektprocesser, selv de skræk- 
foraarsagende ophidselser, griber over paa sexualiteten, hvad der 
iøvrigt afgiver et bidrag til forstaaelse af saadanne sindsbevæ- 
gelsers patogene virkning. Hos skolebørn kan angsten for at 
blive examineret, spændingen ved en opgave, der er svær at 
løse, blive af betydning baade for sexuelle ytringers frembrud 
og for forholdet til skolen, idet der under saadanne omstændig- 
heder tit nok optræder en pirringsfølelse, som opfordrer til be- 
røring af genitalierne, eller en pollutionsagtig proces med alle 
sine forvirrende følger. Børnenes opførsel i skolen, som ofte 
kan være gaadefuld nok for lærerne, fortjener overhovedet at 
blive sat i forbindelse med deres spirende sexualitet. Den sexuelt 
ophidsende virkning ved mange i og for sig ulystfulde affekter, 
som ængstelighed, gysen, gru, holder sig hos et stort antal men- 
nesker ogsaa gennem det modne liv og er vel forklaringen paa, 
at saa mange personer jager efter lejlighed til saadanne fornem- 
melser, naar blot visse biomstændigheder (at de hører til en 
skinverden, lekture, teater) dæmper ulystfølelsens alvor. 

Hvis det lod sig antage, at ogsaa intensive, smertefulde for- 
nemmelser er i besiddelse af samme erogene virkning, især naar 
smerten aftones eller bliver holdt længere borte ved en bibetin- 
gelse, saa vilde der i dette forhold ligge en af hovedrødderne til 
den masokistisk-sadistiske drift, hvis mangfoldige sammensathed 
vi saaledes lidt efter lidt opnaar et indblik i. 


28 Analyse af tilfælde med neurotisk gangforstyrrelse og rumangst op- 
hæver tvivlen om bevægelsens sexuelle natur. Den moderne kulturopfat- 
telse betjener sig som bekendt i stort omfang af sporten til at aflede ung- 
dommen fra sexualbeskæftigelse; det vilde være rigtigere at sige, at den 
erstatter sexualnydelsen med bevægelseslysten og trænger sexualbeskæf- 
tigelsen tilbage til en af dens autoerotiske komponenter. 

29 (Den saakaldte »erogene« masokisme). 


Affekt- 
processer. 


Intellektuelt 
Arbejde. 


78 SEXUALTEORI 


Endelig er det umiskendeligt, at opmærksomhedens koncen- 
tration paa en intellektuel ydelse og aandelig anspændthed over- 
hovedet hos mange unge og modnere personer har en sexuel 
medoplevelse til følge, og dette maa vel gælde som det eneste 
berettigede grundlag for den ellers saa tvivlsomme afledning af 
nervøse forstyrrelser fra aandelig »overanstrengelse«. 


Hvis vi nu efter disse hverken fuldstændigt eller fuldtalligt 
meddelte prøver og antydninger overskuer kilderne til den barn- 
lige sexualophidselse, saa lader følgende almenheder sig ane eller 
erkende: der synes paa den rigeligste maade at være sørget for, 
at sexualophidselsens proces — der ganske vist nu er blevet os 
temmelig gaadefuld — bliver bragt i gang. Derfor sørger frem 
for alt, paa mere eller mindre direkte maade, ophidselsen af de 
sensible overflader — hud- og sanseorganer —, mest umiddel- 
bart pirringsindvirkningerne paa visse steder, som betegnes 
som erogene zoner. I disse kilder for sexualophidselsen er vel 
pirringens kvalitet det afgørende, endskønt intensitetens mo- 
ment (ved smerte) ikke er fuldstændig ligegyldig. Men desuden 
gives der ved organismen foranstaltninger, som har til følge, at 
sexualophidselsen opstaar som bivirkning ved en lang række 
indre processer, saa snart disse processers intensitet blot har 
oversteget visse kvantitative grænser. Hvad vi har kaldt sexua- 
litetens partialdrifter, afledes enten direkte fra disse indre kilder 
for sexualophidselsen eller sammensættes af bidrag fra saadanne 
kilder og fra erogene zoner. Det er muligt, at der ikke sker noget 
mere betydningsfuldt med organismen, uden at den afgiver kom- 
ponenter til sexualdriftens ophidselse. 


Det synes mig for tiden ikke muligt at bringe disse alminde- 
lige grundsætninger til større klarhed og sikkerhed, og jeg gør 
to momenter ansvarlig for det; for det første hele betragtnings- 
maadens nyhed, og for det andet den omstændighed, at sexual 
ophidselsens hele væsen er os fuldstændig ukendt. Dog vil jeg 
ikke gerne give afkald paa to bemærkninger, som synes at aabne 
vide udsigter: 

a) Saaledes som vi før engang fandt det muligt at begrunde 
en mangfoldighed af medfødte sexuelle konstitutioner ved de 
erogene zoners forskelligartede udvikling, saaledes kan vi nu 
forsøge det samme, idet vi medtager sexualophidselsens in- 
direkte kilder. Vi har lov til at antage, at disse kilder ganske 
vist leverer tilløb hos alle individer, men ikke lige stærkt hos 
alle personer; i den begunstigede udvikling af de enkelte kilder 
til sexualophidselsen vil der være givet et yderligere bidrag til 
differencieringen af de forskellige sexualkonstitutioner.”" 

b) Idet vi lader den figurlige udtryksmaade falde, som vi har 
fastholdt saa længe, naar vi talte om sexualophidselsens »kil- 
der«, kan vi naa til den formodning, at alle de forbindelsesveje, 
der fra andre funktioner fører til sexualitet, ogsaa maa være 
gangbare i den modsatte retning. Er — for at tage et eksempel — 
relationen til læbezonen, der er fælles for begge funktioner, 
grunden til, at der ofte opstaar sexualtilfredsstillelse ved næ- 
ringsoptagelse, saa forskaffer det samme moment os ogsaa for- 
staaelse for forstyrrelser i næringsoptagelsen, naar den fælles 
zones erogene funktioner er forstyrret. Naar vi først ved, at 
koncentration af opmærksomheden formaar at fremkalde sexual- 
ophidselse, saa ligger den antagelse nær, at sexualophidselsens 
tilstand paavirker raadigheden over den opmærksomhed, som 
lader sig lede ved hjælp af indvirkning fra de samme veje. En 
god del af neurosernes symptomatologi, som jeg afleder fra 
sexualprocessernes forstyrrelser, ytrer sig i forstyrrelse af de 
ikke-sexuelle legemsfunktioner, og denne hidtil uforstaaelige ind- 
virkning bliver mindre gaadefuld, naar de udgør modstykket til 
den paavirkning, som sexualophidselsens produktion staar under. 


30 Som uafviselig konsekvens af ovenstaaende følger, at ethvert individ 
maa tilkendes en oral-, anal- og uretralerotik, 0. s. v., og at konstateringen 
af de dertil svarende sjælelige komplekser ikke betyder tilstedeværelsen af 
nogen neurose. Forskellene, som adskiller det normale fra det abnorme, 
kan kun ligge i den relative styrke af sexualdriftens enkelte komponenter, 
og i den anvendelse, som de erfarer i løbet af udviklingen. 

Men de samme veje, ad hvilke sexualforstyrrelserne griber 
over paa de andre legemsfunktioner, maatte ogsaa tjene til at 
yde et andet vigtigt arbejde i den sunde tilstand. Ad dem maatte 
tiltrækningen af sexuelle driftskræfter til andre end sexuelle 
maal, altsaa sexualitetens sublimering, foregaa. Vi maa slutte 
med den tilstaaelse, at der er meget lidt sikkert bekendt om 
disse veje, der utvivlsomt existerer, og sandsynligvis er gang- 
bare i begge retninger. 


III. 


PUBERTETENS OMFORMNINGER 


Med pubertetens indtræden begynder de forvandlinger, som 
skal føre det infantile sexualliv over i dets endelige skikkelse. 
Sexualdriften var hidtil overvejende autoerotisk; nu finder den 
sexualobjektet. Den arbejdede hidtil ud fra enkelte drifter og 
erogene zoner, som uafhængigt af hinanden søgte en vis lyst 
som eneste sexualmaal. Nu sættes der et nyt sexualmaal, til 
hvis opnaaelse alle partialdrifter medvirker, mens de erogene 
zoner underordner sig genitalzonens primat.” Da det ny sexual: 
maal anviser de to køn meget forskellige funktioner, gaar deres 
sexualudvikling langt fra hinanden. Mandens er den mest kon: 
sekvente og ogsaa nemmest tilgængelig for vor forstaaelse, mens 
kvindens endog danner en slags tilbageudvikling. Kønslig nor- 
malitet bliver kun sikret ved den exakte sammentræffen af 
begge strømninger, den ømme og den sanselige, der begge er 
rettet mod sexualobjekt og sexualmaal, og af hvilke den første 
i sig indbefatter, hvad der er blevet tilbage af sexualitetens in- 
fantile opblomstring. Det er som en gennembrydning af en 
tunnel fra begge sider. 

Det ny sexualmaal bestaar hos manden i udtømmelsen af 


1 Den teknisk givne skematiske fremstilling vil fremhæve differencerne. 
Hvorvidt den infantile sexualitet ved sit objektvalg og den falliske fases 
udvikling nærmer sig den definitive sexualorganisation, er ovenfor, s. 73, 
blevet skildret. 

kønsprodukterne; det er det tidligere maal, opnaaelsen af lyst- 
følelse, ingenlunde fremmed, tværtimod er den højeste følelse af 
lyst knyttet til denne slutakt paa sexualprocessen. Sexualdriften 
stiller sig nu i forplantningsfunktionens tjeneste; den bliver saa 
at sige altruistisk. Skal denne forvandling lykkes, saa maa der 
ved denne proces regnes med de oprindelige anlæg og alle drif- 
ternes ejendommeligheder. ; 

Som ved enhver anden lejlighed, hvor der i organismen skal 
dannes ny forbindelser og sammensætninger, er der ogsaa her 
givet lejlighed til nye forstyrrelser ved at disse nydannelser 
bliver forhindret. Alle sygelige forstyrrelser af kønslivet-.kan 
med god ret betragtes som udviklingshemninger. 


Genitalzonens primat og torlestrølelrsen: 


Af den beskrevne udvikling ligger begyndelse og resultat 
klart for vore øjne. De formildende overgange er os endnu i 
mange tilfælde dunkle; vi maa her lade mere end en gaade 
være uløst. 

Man har gjort det mest paafaldende ved pubertetsproces- 
serne til det væsentligste ved dem: de ydre genitaliers manifeste 
væxt; med hensyn til dem havde barndommens latensperiode 
ytret sig ved relativ væksthemning. Samtidig er de indre geni- 
taliers udvikling saa vidt fremskredet, at de formaar at levere 
kønsprodukter, henholdsvis optage dem til dannelsen af et nyt 
levende væsen. Et højst kompliceret apparat er saaledes blevet 
færdigt og venter paa at blive benyttet. Dette apparat skal 
bringes i gang ved hjælp af pirring, og nu kan vi iagttage, 
at pirringen kan angribe det paa tre maader; fra omverde- 
nen ved pirring af de erogene zoner, der allerede er os be- 
kendt; fra det organiske indre ad veje, der endnu maa ud- 
forskes; og endelig fra sjælelivet, som selv udgør et opbe- 
varingssted for ydre indtryk og et optagelsessted for indre 
pirringer. Ad alle tre veje fremkaldes den samme tilstand, 
der betegnes som »sexuel ophidselse«, og som giver sig til 

kende paa to maader, sjæleligt og legemligt. Det sjælelige 
forvarsel bestaar i en ejendommelig spændingsfølelse af en højst 
paatrængende karakter; blandt de mangfoldige legemlige er 
der først og fremmest en række forandringer ved genitalierne, 
som har en utvivlsom betydning, nemlig at forberede sexual: 
akten. (Det mandlige lem erigerer, og skeden bliver fugtig.) 

Til den sexuelle ophidselses spændingskarakter knytter sig 
et problem, der er lige saa vanskeligt som betydningsfuldt for 
opfattelsen af sexualprocesserne. Trods alle de meningsforskellig- 
heder, der her hersker i psykologien, maa jeg fastholde, at en 
spændingsfølelse maa have en ulystkarakter ved sig. For mig 
er det afgørende, at en saadan følelse bringer trangen til foran- 
dring af den psykiske situation med sig, virker fremaddrivende, 
hvad der er den fornemmede lysts væsen fuldstændig fremmed. 
Regner man imidlertid den sexuelle ophidselsesspænding til 
ulystfølelserne, saa støder man paa den kendsgerning, at den 
utvivlsomt bliver lystfuldt fornemmet. Overalt er der lyst ved 
den fornemmelse, der frembringes ved sexualprocesserne; selv 
ved forberedelsesforandringerne af genitalierne er en art følelse 
af tilfredsstillelse tydelig. Hvorledes hænger nu denne ulyst- 
spænding og denne lystfølelse sammen? 

Alt, hvad der hænger sammen med lyst- og ulystproblemet 
rører ved et af den moderne psykologis mest saarbare steder. 
Vi vil forsøge paa saa vidt muligt at lære af betingelserne ved 
det tilfælde, der ligger for os, og undgaa at træde problemet i 
sin helhed nærmere ind paa livet.” Lad os foreløbig kaste et blik 
paa den maade, hvorpaa de erogene zoner indordner sig under 
den ny ordning ved indledningen til den sexuelle pirring, hvor 
de spiller en stor rolle. Den zone, der maaske er sexualobjektet 
fjernest, øjet, pirres ofte under objekthvervningens fase ved 
den særlige kvalitet af ophidselse, hvis anledning ved sexual- 
objektet vi betegner som skønhed. Sexualobjektets fortrin bliver 


2 Sml. et forsøg paa løsning af dette problem i de indledende bemærk- 
ninger til min artikel »Das 6konomische Problem des Masochismus« 1924. 
[Intern. Zeitschr. f. PSA. X. Samlede Værker. Bd. V]. 

derfor ogsaa kaldt »reize«.” Paa den ene side er der med denne 
pirring allerede forbundet lyst, paa den anden side er en 
stigning af den sexuelle ophidselse eller en fremkaldelse deraf, 
hvor den endnu mangler, dens resultat. Kommer en anden 
erogen zones pirring til, for exempel ved haandens berøring, 
saa er effekten den samme, paa den ene side lystfornemmelse, 
som straks forandrer sig ved beredskabsforandringerne, paa den 
anden side yderligere stigning af sexualspændingen, som snart 
slaar over i den tydeligste ulyst, naar det ikke bliver den tilladt 
at hidføre yderligere lyst. Mere gennemsigtig er maaske endnu 
et andet tilfælde, naar for exempel en erogen zone (fx. en 
kvindes brysthud) hos en ikke sexuelt ophidset person pirres 
ved berøring. Denne berøring fremkalder allerede en lystfølelse, 
men er imidlertid samtidig bedre end noget andet egnet til at 
vække den sexuelle ophidselse, som stræber efter en større grad 
af lyst. Hvordan det gaar til, at den fornemmede lyst fremkalder 
trangen til større lyst, det er netop problemet. 

Den rolle, som derved tilfalder de erogene zoner, er klar. 
Hvad der gælder for en, gælder for alle. De bliver alle anvendt 
til at levere en vis sum af lyst ved den pirring, der er særegen 
for dem, og hvorfra den stigning af spænding udgaar, som paa 
sin side skal frembringe den nødvendige motoriske energi, som 
behøves for at føre sexualakten igennem. Den næstsidste del af 
denne er igen den passende pirring af en erogen zone, genital- 
zonen selv, ved glans penis, ved hjælp af det objekt, der er bedst 
egnet dertil, skedens slimhinde, og under den lyst, som denne 
ophidselse frembyder, bliver der denne gang ad reflektoriske 
veje vundet den motoriske energi, som besørger kønsstoffernes 
udstødelse. Denne lyst er ifølge sin intensitet den højeste; i sin 
mekanisme er den forskellig fra de tidligere. Den fremkaldes 
helt ved befrielse, er helt tilfredsstillelseslyst, og med den ud- 
løses foreløbig libidoens spænding. 

Det forekommer mig ikke uberettiget at fæstne denne for- 


3 Sml. fodnoten paa side 32. O. a. 

skel imellem den lysts væsen, der fremkommer ved erogene 
zoners ophidselse, og den, der fremkommer ved sexualstoffernes 
udtømmelse, med en navnebetegnelse. Den første kan passende 
betegnes ved følelsen af forlyst, i modsætning til sexualvirksom- 
hedens slutlyst eller sexualvirksomhedens tilfredsstillelseslyst. 
Forlystfølelsen er saaledes den samme, som den infantile sexual- 
drift, om end i formindsket maalestok, allerede kunde udvise; 
slutlystfølelsen er ny, altsaa sandsynligvis knyttet til betingelser, 
som først er indtraadt med puberteten. Formelen for de erogene 
zoners ny funktion lød nu saaledes: de bliver anvendt til at 
muliggøre hidførelse af den største følelse af tilfredsstillelseslyst 
ved hjælp af den forlystfølelse, som udvindes af dem, paa samme 
maade som i det infantile liv. 

Jeg har for kort tid siden kunnet oplyse et andet eksempel 
fra et helt andet omraade af sjælelivet, hvori en større lyst- 
effekt ligeledes bliver opnaaet, i kraft af en ringere lystfornem- 
melse, der her virker som en lokkepræmie. Derfor er der ogsaa 
lejlighed til at gaa nærmere ind paa lystens væsen.” 

Forlystfølelsens sammenhæng med det infantile sexualliv bli- 
ver imidlertid bekræftet ved den patogene rolle, som kan tilfalde 
den. Af den mekanisme, hvori forlystfølelsen er optaget, følger 
der aabenbart en fare med hensyn til det normale sexualmaals 
opnaaelse. Denne fare indtræder, hvis forlystfølelsen skulde 
falde for stort ud og dens spændingsandel for ringe paa et eller 
andet sted i de forberedende sexualprocesser. Saa bortfalder 
drivkraften til at fortsætte sexualdriften, saa forkorter hele 
vejen sig, og vedkommende forberedende aktion træder i stedet 
for det normale sexualmaal. Dette skadelige tilfælde har erfa- 
ringsmæssigt som forudsætning, at vedkommende erogene zone 
eller den tilsvarende partialdrift allerede i det infantile liv havde 
bidraget i usædvanlig grad til lystvinding. Kommer der dertil 


: Se min 1905 udkomne studie »Der Witz und seine Beziehung zum 
Unbewussten«. (Samlede værker, bd. IX.) Den forlyst, der opnaas ved 
hjælp af vittighedsteknikken, bliver anvendt til at gøre en større lyst fri 
ved ophævelsen af indre hæmninger. 


Forlystføle!- 
sens farer, 

momenter, som virker i retning af fixering, saa opstaar der let i 
det senere liv en tvang, som modsætter sig indordningen af 
denne ene forlyst i en ny sammenhæng. Af den art er faktisk 
mange perversioners mekanisme, som udgør en dvælen ved 
sexualhandlingens forberedende akter. 

Fejlslagningen af sexualmekanismens funktion paa grund af 
forlysten, undgaas lettest, naar genitalzonens primat allerede 
er foreskrevet i det infantile liv. Dette synes der faktisk 
at være truffet forberedelse til i barneaarenes anden halvdel 
(fra otteaarsalderen til puberteten). Genitalzonerne virker i 
denne tid som i den modne tid; de bliver sæde for ophidselses- 
fornemmelser og beredthedsforandringer, naar en eller anden 
lyst fornemmes ved tilfredsstillelse af andre erogene zoner, end- 
skønt denne effekt endnu forbliver formaalsløs, det vil sige ikke 
bidrager noget til at fortsætte sexualhandlingen. Der opstaar 
altsaa allerede i barneaarene ved siden af tilfredsstillelseslysten 
en vis sum af sexuel spænding, om end mindre konstant og min- 
dre rigeligt, og nu kan vi forstaa, hvorfor vi ved beskæftigelse 
med sexualitetens kilder med lige saa stor ret kunde sige, at ved- 
kommende proces virker sexuelt tilfredsstillende, som at den 
virker sexuelt pirrende. Vi mærker, at vi paa vejen til erkendel- 
sen først har forestillet os forskellen mellem det infantile og det 
modne sexualliv overdrevet stort og indfører bagefter korrek- 
turen. Ikke blot afvigelserne fra det normale sexualliv, men og- 
saa dettes normale skikkelse bliver bestemt ved sexualitetens 


infantile ytringer. 


Sexualophidselsens problem. 


Det er absolut forblevet uopklaret for os, hvorfra den sexual- 
spænding stammer, som opstaar ved erogene zoners tilfredsstil- 
lelse samtidig med lystfølelsen, og som er af dennes væsen.” 

5 Det er overordentlig lærerigt, at det tyske sprog i brugen af ordet 


»lust« [lystfølelse] tager fornødent hensyn til den rolle, som de forbere- 
dende sexuelle pirringer, der samtidig leverer en andel i tilfredsstillelsen 

Den mest nærliggende: formodning, at denne spænding paa 
en eller anden maade skulde følge af lystfølelsen selv, er ikke 
blot i sig selv meget usandsynlig, men den er ogsaa uholdbar, da 
der ved den største lystfølelse, som er knyttet til kønsproduk- 
ternes udtømmelse, ikke frembringes nogen spænding, men al 
spænding ophæves. Lystfølelse og sexualspænding kan altsaa 
kun hænge sammen paa indirekte maade. 

Foruden den kendsgerning, at normalt kun udtømmelsen af 
sexualstofferne gør ende paa sexualophidselsen, har man ogsaa 
andre holdepunkter for at bringe sexualspændingen i forbin- 
delse med sexualprodukterne. Ved afholdende liv plejer køns- 
apparatet i vekslende, men ikke uregelmæssige perioder om nat- 
ten at befri sig for sexualstofferne under lystfornemmelse og 
drømmehallucination af en sexualakt, og under hensyntagen til 
denne proces — den natlige pollution — er det svært at af- 
vise den opfattelse, at sexualspændingen, der forstaar at finde 
den korte hallucinatoriske vej til aktens erstatning, er en funk- 
tion af sædophobning i kønsprodukternes. reservoirer. I samme 
retning gaar de erfaringer, man gør vedrørende den sexuelle 
mekanismes evne til at kunne udmattes. Med udtømt sædforraad 
er ikke blot udførelsen af sexualakten umulig, men desuden svig- 
ter pirreligheden af de erogene zoner, hvis specielle ophidselse 
da ikke kan fremkalde nogen lystfølelse. Vi erfarer saaledes til- 
lige, at et vist maal af sexuel spænding er nødvendig selv for de 
erogene zoners pirrelighed. 

Man kunde saaledes tilskyndes til den opfattelse, som, hvis 
jeg ikke tager fejl, er temmelig udbredt, at sexualstoffernes op- 
hobning skaber og underholder sexualspændingen, fx. idet disse 
produkters tryk paa tleres beholderes skillevægge, virker som 
irritament paa et spinalt centrum, hvis tilstand paavirker højere 
centrer og saa for bevidsthedens vedkommende resulterer i den 
bekendte spændingsfølelse. Naar de erogene zoners ophidselse 


og et bidrag til sexualspændingen, spiller. »Lust« er dobbelttydigt og be- 
tegner saavel fornemmelsen af sexuel spænding (jeg har lyst = jeg vilde 
… gerne, jeg føler trang) som af tilfredsstillelsen. 


Sexualstoffer- 
nes rolle. 


Vurdering af de 
indre kønsdele, 


Kemisk teori. 

forøger sexualspændingen, saa kan dette kun gaa til saaledes, 
at de erogene zoner staar i fordannet anatomisk forbindelse med 
disse centrer, forhøjer ophidselsens tonus paa dette sted, ved 
tilstrækkelig sexualspænding bringer den sexuelle akt i stand, 
og ved utilstrækkelig spænding stimulerer produktionen af køns- 
stofferne. 

Svagheden ved denne lære, som man fx. finder antaget i v. 
Krafft-Ebings fremstilling af sexualprocesserne, ligger i, at den, 
skabt som den er med henblik paa den modne mands sexual: 
virksomhed, kun tager lidt hensyn til tre forhold, hvis opklaring 
den ligeledes skulde give. Det drejer sig her om forholdene hos 
barnet, hos kvinden og hos mandlige kastrater. I alle tre tilfælde 
er der ikke tale om en ophobning af kønsprodukter i samme be- 
tydning som hos manden, hvad der vanskeliggør en simpel an- 
vendelse af skemaet; dog skal det uden videre indrømmes, at 
der maaske lod sig finde udveje, som ogsaa vilde muliggøre disse 
tilfældes underordning. I hvert fald bliver den advarsel staaende, 
at man ikke skal paabyrde kønsprodukternes ophobning præsta- 
tioner, som denne faktor synes uegnet til. 

At sexualophidselsen i bemærkelsesværdig grad kan være 
uafhængig af produktionen af kønsstofferne, synes iagttagelser 
af mandlige kastrater at udvise, hos hvem operationen lejligheds- 
vis undgaar at gøre afbræk i libidoen, selv om det omvendte 
forhold, som jo motiverer operationen, er reglen. Desuden ved 
man jo forlængst, at sygdomme, som har ødelagt de mandlige 
kønscellers produktion, lader det nu sterile individs libido og 
potens ubeskadiget. Det er da paa ingen maade saa besynderligt 
som C. Rieger gør det til, at tabet af de mandlige kimkirtler i 
den modnere alder kan forblive uden videre indflydelse paa in- 
dividets sjælelige adfærd. Den kastration, som foretages i den 
unge alder før puberteten, nærmer sig ganske vist i sin virkning 
til en ophævelse af kønskaraktererne, men ogsaa her kunde for- 
uden tabet af selve kønskirtlerne komme en med dens bortfald 
forbundet udviklingshemning af andre faktorer i betragtning. 

Dyreforsøg med bortfjernelse af kimkirtler (testikler og ova- 

rier) og tilsvarende varieret indplantning af ny organer af sam- 
me slags hos hvirveldyr (se det anførte værk af Lipschiitz, s. 13) 
har endelig kastet et partielt lys over sexualophidselsens her- 
komst, og herved trænges betydningen af en eventuel ophobning 
af de celleformede kønsprodukter endnu længere tilbage. Det er 
eksperimentelt blevet muligt (E. Steinach) at forvandle en han til 
en hun og omvendt en hun til en han, hvorved dyrets psyko- 
sexuelle adfærd forandrer sig svarende til de somatiske køns- 
karakterer og samtidig med dem. Denne kønsbestemmende ind- 
flydelse hidrører imidlertid ikke fra den del af kimkirtlen, som 
frembringer de specifike kønsceller (sædlegemer og æg), men fra 
det interstitielle væv, og kimkirtlen fremhæves derfor af forfat- 
terne som »pubertetskirtel«. Det er meget vel muligt, at yder- 
ligere undersøgelser vil vise, at pubertetskirtlen normalt er anlagt 
tvekønnet, hvorved læren om de højere dyrs bisexualitet vilde 
være anatomisk begrundet, og det er allerede nu sandsynligt, at 
den ikke er det eneste organ, som har at gøre med produktio- 
nen af sexualophidselsen og kønskaraktererne. I hvert fald til- 
slutter disse nye biologiske fund sig til det, som vi allerede i 
forvejen har erfaret om skjoldbruskkirtlens rolle for sexualite- 
ten. Vi har nu lov til at tro, at der i kimkirtlernes interstitielle 
del frembringes særlige kemiske stoffer, som optages af blod- 
strømmen og tilvejebringer opladningen af bestemte dele af 
centralnervesystemet med sexuel spænding. Vi kender jo en saa> 
dan omsætning af et toxisk irritament i et særlig organirritament 
fra andre giftstoffer, som tilføres legemet som fremmede. Hvor- 
ledes sexualophidselsen opstaar ved hjælp af erogene zoners 
pirring med forudgaaende opladning af de centrale apparater, 
og hvilke forviklinger af rent toxiske og fysiologiske pirrings- 
virkninger, der viser sig ved disse sexualprocesser, at behandle 
dette, selv blot hypotetisk, er en opgave, der ikke kan løses 
for tiden. Det er tilstrækkeligt for os ved denne opfattelse af 
sexualprocesserne at fastholde antagelsen af særlige stoffer, der 
stammer fra sexualstofskiftet. Thi denne tilsyneladende vilkaar- 
lige oversigt bliver understøttet af en lidet bemærket, men højst 

bemærkelsesværdig erfaring. De neuroser, som lader sig føre til- 
bage til forstyrrelser af sexuallivet, viser den største kliniske 
lighed med de tilstande af intoxikation og abstinens, som viser 
sig ved den habituelle indgift af lystfremkaldende giftstoffer 
(alkaloider). 


Libidoteorien. 


I god overensstemmelse med disse formodninger om sexual- 
ophidselsens kemiske grundlag staar den hjælpeforestilling, som 
vi har skabt os til beherskelse af sexuallivets psykiske ytringer. 
Vi har fastlagt begrebet libido som en kvantitativt foranderlig 
kraft, som kan maale processerne og omsætningerne paa sexual- 
ophidselsens omraade. Denne libido sondrer vi fra den energi, 
som i almindelighed maa underlægges de sjælelige processer un- 
der hensyn til dens særlige oprindelse og tildeler den ogsaa en 
kvalitativ karakter. I sondringen mellem libidinøs og anden psy- 
kisk energi udtrykker vi den forudsætning, at organismens 
sexualprocesser ved en særlig kemi adskiller sig fra ernærings- 
processerne. Analysen af perversioner og psykoneuroser har 
bragt os forstaaelsen af, at denne sexualophidselse ikke leveres 
af de saakaldte kønsdele alene, men af alle legemsorganer. Vi 
danner os altsaa forestillingen et libidokvantum, hvis psykiske 
repræsentanter vi kalder jeg-libido, hvis produktion, forøgelse 
eller formindskelse, fordeling og forskydning skal byde os for- 
klaringsmuligheder for de iagttagede psykosexuelle fænomener. 

Bekvemt tilgængeligt for det psykoanalytiske studium bliver 
denne jeg-libido blot, naar den har fundet psykisk anvendelse 
til besætning af sexualobjekter, altsaa er blevet til objektlibido. 
Vi ser den da koncentrere sig om objekter, fixere sig ved dem 
eller ogsaa forlade disse objekter, gaa fra dem over til andre og 
ud fra disse dispositioner lede individets sexualbeskæftigelse, 
som fører til tilfredsstillelse, det vil sige til libidos partielle og 
midlertidige ophør. Psykoanalysen af de saakaldte overførelses- 
neuroser (hysteri og tvangsneurose) tillader os et sikkert ind-- 
blik heri. Af objektlibidoens skæbne kan vi endvidere erkende, 

at den, trukket tilbage fra objekterne, holdes svævende i særlige 
spændingstilstande og endelig hentes tilbage i jeget, saa at den 
igen er blevet til jeglibido. Jeglibido kalder vi i modsætning til 
objektlibido ogsaa narcistisk libido. Fra psykoanalysen ser vi 
som over en grænse, som det ikke er os tilladt at overskride, 
ind i den narcistiske libidos mekanik og danner os en forestil- 
ling om begges forhold. Den narcistiske eller jeg-libidoen synes 
os det store reservoir, hvorfra objektbesætningerne sendes ud, 
og som de igen bliver trukket ind i, og i jegets narcistiske libido- 
besætning ser vi den i den første barndom realiserede urtilstand, 
som kun dækkes af de senere udsendelser af libidoen, men som 
i grunden er blevet opretholdt bag disse. En libidoteori for de 
neurotiske og psykotiske forstyrrelser maatte have til opgave 
at udtrykke alle iagttagede fænomener og forstaaede processer 
i libidoøkonomiens termini. Det er let at finde ud af, at jeg- 
libidoens skæbne her faar den største betydning, især hvor det 
drejer sig om forklaring paa de dybere psykotiske forstyrrelser. 
Vanskeligheden ligger saa i, at vort undersøgelsesmiddel, psyko- 
analysen, foreløbig kun bringer os sikker underretning om for- 
vandlingerne ved objektlibidoen,” men ikke uden videre for- 
maar at adskille jeglibidoen fra de andre energier, der virker i 
jeget.” En videreførelse af libidoteorien er derfor foreløbig kun 
mulig ad spekulationens vej. Man giver imidlertid afkald paa 
enhver fordel ved den hidtidige psykoanalytiske iagttagelse, 
naar man efter C. G. Jungs fremgangsmaade forflygtiger begre- 
bet libido selv, idet man overhovedet lader den falde sammen 
med den psykiske drivkraft. 

De sexuelle driftsrørelsers sondring fra de andre og dermed 


6 Denne indskrænkning har ikke mere sin tidligere gyldighed, siden 
ogsaa andre end »overførelsesneuroserne« i større udstrækning er blevet 
psykoanalysen tilgængelig. 

7 Se ovenstaaende anmærkning. 

8 Se Zur Einfihrung des Narzissmus, Jahrbuch der Psychoanalyse 
[Saml. værker, bd. VI]. — Den benyttede terminus »narcisme« er ikke, 
som dér fejlagtig angivet, skabt af Naecke, men af H. Ellis. 

indskrænkningen af begrebet libido til de førstnævnte under- 
støttes stærkt af den før omtalte formodning om en særlig kemi 
for sexualfunktionen. 


Differentieringafmandogkvinde 


Det er bekendt, at den skarpe sondring mellem den mandlige 
og den kvindelige karakter først indfinder sig med puberteten, 
i en modsætning, der saa som ingen anden paavirker menneske- 
nes livsudvikling. Mandlige og kvindelige anlæg er ganske vist 
allerede i barnealderen ret iøjnefaldende; udviklingen af sexuali- 
tetshemninger (skamfølelse, ækelhedsfølelse, medlidenhed o.s.v.) 
følger hos den lille pige tidligere og møder ringere modstand 
end hos drengen; tilbøjeligheden til sexualfortrængning synes i 
det hele taget at være større; hvor sexualitetens partialdrifter 
giver sig til kende, foretrækker de den passive form. De erogene 
zoners autoerotiske beskæftigelse er imidlertid hos begge køn 
ens, og ved denne overensstemmelse er muligheden for en køns- 
forskel, saaledes som den indfinder sig efter puberteten, op- 
hævet for barndommens vedkommende. Med henblik paa de 
autoerotiske og masturbatoriske sexualytringer kunde man op- 
stille den sætning, at den lille piges sexualitet har fuldstændig 
mandlig karakter. Ja, var man i stand til at give begreberne 
»mandlig og kvindelig« et bestemt indhold, saa kunde man og- 
saa forsvare den paastand, at libidoen regelmæssigt og lovmæs- 
sigt er af mandlig natur, hvad enten den nu forekommer hos 
mand eller kvinde, og, bortset fra dens objekt, uanset om det 
er en mand eller en kvinde.? | 

9 Det er nødvendigt at gøre sig klart, at begreberne »mandlig« og 
»kvindelig«, hvis sædvanlige opfattelse forekommer den almindelige me- 
ning saa utvetydig, indenfor videnskaben hører til de mest forvirrede og 
kan adskilles i mindst fre retninger. Man benytter snart mandlig og kvinde- 
lig i betydningen aktivitet og passivitet, snart i biologisk, og endelig ogsaa 
i sociologisk betydning. Den første af disse tre betydninger er den væsent- 


ligste og den, der er bedst anvendelig indenfor psykoanalysen. Det er i 
overensstemmelse med den, naar libidoen i teksten ovenfor betegnes som 

Siden jeg er blevet bekendt med bisexualitetens synspunkter, 
regner jeg dette moment for det bestemmende her, og mener, 
at man uden at tage fornødent hensyn til bisexualiteten næppe 
vil kunne naa til forstaaelse af de sexualytringer hos mand og 
kvinde, som faktisk kan iagttages. 

Bortset fra dette kan jeg blot endnu tilføje: den ledende ero- 
gene zone er ogsaa hos det kvindelige barn anlagt ved klitoris, 
altsaa homolog med den mandlige genitalzone ved glans. Alt, 
hvad jeg kunde bringe i erfaring om masturbation hos smaa 
piger, angik klitoris og ikke de partier af det ydre genitale, som 
bliver af betydning for de senere kønsfunktioner. Jeg tviv- 
ler selv om, at det kvindelige barn under indflydelse af for- 
førelse kan naa til noget andet end klitorismasturbation, det 
skulde da være en ren undtagelse. Den netop hos smaa piger saa 
hyppige spontane udladning af den sexuelle ophidselse ytrer sig 
i trækninger ved klitoris, og dennes hyppige erektioner gør det 
muligt for pigerne ogsaa uden undervisning at bedømme det 
andet køns sexualytringer, idet de ganske simpelt overfører de- 
res egne sexualprocesser paa drengene. 

Vil man forstaa, hvordan den lille pige bliver kvinde, saa 
maa man forfølge denne klitorispirreligheds videre skæbne. Pu- 


mandlig, thi driften er altid aktiv, ogsaa hvor den har sat sig et passivt 
maal. Den anden, biologiske, betydning af mandlig og kvindelig er den, 
som tillader den klareste bestemmelse. Mandlig og kvindelig er her karak- 
teriseret ved sæd- henholdsvis ægcellernes tilstedeværelse og ved de 
funktioner, der udgaar fra dem. Aktiviteten og dens biytringer, stærkere 
muskeludvikling, aggression, større libidointensitet, er i reglen smeltet sam- 
men med den biologiske mandlighed, men er ikke nødvendigvis knyttet til 
den; thi der findes dyrearter, hos hvem disse egenskaber snarere er tildelt 
hunnerne. Den tredie, sociologiske betydning, faar sit indhold ved iagt- 
tagelsen af de virkeligt eksisterende mandlige og kvindelige individer. 
Dette resulterer for menneskenes vedkommende i, at der hverken i psyko- 
logisk eller i biologisk betydning findes en ren mandlighed eller kvinde- 
lighed. Hver enkelt person udviser snarere en iblanding af deres biologi- 
ske kønskarakterer med biologiske træk fra det andet køn og en forening 
af aktivitet og passivitet, baade dersom disse psykiske karaktertræk afhæn- 
ger af de biologiske, og ogsaa dersom de er uafhængige af dem. 

berteten, som bringer drengen det store libidofremstød, kende- 
tegnes for pigens vedkommende ved en fornyet fortrængnings- 
bølge, som netop klitorissexualiteten rammes af. Det er et stykke 
mandligt sexualliv, som derved henfalder til fortrængning. Den 
forstærkning af sexualhindringerne, der skabes ved denne pu- 
bertetsfortrængning hos kvinden, resulterer saa i en pirring ar 
mandens libido, og tvinger denne til at forøge sine præstationer: 
med libidoens højde forøges da ogsaa sexualovervurderingen, 
der i fuld maalestok kun findes hos den kvinde, der gør mod- 
stand og fornægter sin sexualitet. Klitoris faar saa den rolle at 
lede denne ophidselse videre til de tilstødende kvindelige dele, 
naar den selv bliver ophidset ved den kønsakt, der endelig bliver 
tilladt, omtrent som et spaan fyrretræ kan benyttes til at sætte 
det haardere brændsel i brand. Det kræver ofte en vis tid, før 
denne overførelse har fundet sted, hvorunder den unge kvinde 
er anæstetisk. Denne anæstesi kan blive vedvarende, naar kli- 
toriszonen vægrer sig ved at afgive sin pirrelighed, hvad der 
bliver forberedt ved rigelig beskæftigelse i barneaarene. Det er 
bekendt, at kvindernes anæstesi hyppigt tilsyneladende kun er 
lokal. De er anæstetiske ved skedeindgangen, men paa ingen 
maade upirrelige ved klitoris eller selv ved andre zoner. Til 
disse erogene anledninger til anæstesi slutter sig desuden de 
psykiske, der ligeledes er betinget af fortrængning. 

Er overførelsen af den erogene pirrelighed fra klitoris til 
skedeindgangen lykkedes, saa har kvinden dermed vekslet le- 
dende zone for sin senere sexualbeskæftigelse, mens manden 
har bevaret sin fra barndommen. I denne vekslen af ledende 
erogen zone og i pubertetens fortrængningsskub, der ligesom 
skyder den infantile mandlighed til side, ligger hovedbetingel- 
sen for stærkere tilbøjelighed til neurose, især til hysteri. Disse 
betingelser hænger altsaa snævert sammen med kvindelighedens 


væsen. 

Objektfundet. 


Mens genitalzonens primat bliver fastlagt ved hjælp af pu- 
bertetsprocesserne, og det nu erigerede lems fremtrængen hos 
manden nødvendigvis viser hen til det ny sexualmaal, til ind- 
trængen i en legemshule, som pirrer genitalzonen, fuldbyrdes fra 
psykisk side det objektfund, som der fra den tidligste barndom 
er arbejdet hen imod. Dengang den første sexualtilfredsstil- 
lelse endnu var forbundet med næringsoptagelsen, havde sexual: 
driften i moderbrystet et sexualobjekt udenfor sit eget legeme. 
Den mistede det blot senere, maaske netop paa den tid, hvor 
det blev barnet muligt at danne sig en samlet forestilling om den 
person, som det organ tilhørte, der bragte det tilfredsstillelse. 
Kønsdriften bliver saa i reglen autoerotisk, og først efter over- 
vindelse af latenstiden indtræder det oprindelige forhold igen. 
Ikke uden god grund er barnets sugen ved moderbrystet blevet 
forbilledlig for ethvert kærlighedsforhold. Objektfundet er 
egentlig et genfund.”" 

Men af dette første og vigtigste af alle sexuelle forhold bliver 
der ogsaa efter sexualbeskæftigelsens adskillelse fra nærings- 
optagelsen et vigtigt stykke tilbage, der forbereder objektvalget 
og altsaa hjælper til at genoprette den tabte lykke. Igennem 
hele latenstiden lærer barnet at elske andre personer, som hjæl- 
per til at afhjælpe dets hjælpeløshed og tilfredsstille dets behov, 
fuldstændig efter mønsteret: spædbarnsforholdet til ammen og i 
fortsættelse heraf. Man vil maaske vægre sig ved at identificere 
barnets ømme følelser og agtelse for sine plejepersoner med den 
kønslige kærlighed, men jeg mener, at en nøjere psykologisk 
undersøgelse vil kunne hæve denne identitet over enhver tvivl. 
Barnets omgang med sin plejeperson er for dette en uophørligt 


10 Psykoanalysen lærer, at der findes to veje til objektfundet, for det 
første den i teksten omtalte, der gaar for sig i tilknytning til den aller- 
tidligste barndoms forbilleder, og for det andet den narcistiske, der søger 
personens eget jeg og genfinder det i den andens. Den sidste form har 
en særlig stor betydning for de patogene løsninger, men henhører ikke 
under den sammenhæng, der behandles her. 

flydende kilde til tilfredsstillelse- af erogene zoner, tilmed da 
sidstnævnte — jo i reglen moderen — selv omfatter barnet med 
følelser, som stammer fra hendes sexualliv, klapper det, kysser 
og vugger det og ganske tydeligt tager det som erstatning for 
et fuldgyldigt sexualobjekt.” Moderen vilde sandsynligvis blive 
forskrækket, hvis man gav hende den oplysning, at hun med 
alle sine kærtegn vækker sit barns sexualdrift og forbereder den- 
nes senere intensitet. Hun regner det for asexuel »ren« kærlig- 
hed, da hun jo omhyggeligt undgaar at bringe barnets genita- 
lier mere ophidselse, end det er uomgængeligt ved legemsplejen. 
Men kønsdriften bliver jo, som vi ved, ikke blot vækket ved 
pirring af genitalzonen; hvad vi kalder ømhed, vil uvægerligt 
ogsaa en dag øve sin virkning paa genitalzonerne. Vidste mo- 
deren mere om drifternes store betydning for sjælelivet, for alle 
etiske og psykiske ydelser, saa vilde hun i øvrigt ogsaa efter 
denne oplysning spare sig alle selvbebrejdelser. Hun opfylder jo 
kun sin opgave, naar hun lærer barnet at elske; det skal jo være 
et dygtigt menneske med et energisk sexualbehov, og i sit liv 
udføre alt det, som drifterne driver mennesket frem til. For me- 
gen forældreømhed vil ganske vist være skadelig, idet den frem- 
skynder den sexuelle modning, ogsaa ved at den »forvænner« 
barnet, gør det ude af stand til senere i livet midlertidig at give 
afkald paa kærlighed eller at lade sig nøje med ringere maal 
deraf. Det er et af de bedste varsler paa senere nervøsitet, naar 
barnet viser sig umættelig i sin trang til forældrenes ømhed; 
paa den anden side vil netop neuropatiske forældre, som jo for 
det meste er tilbøjelige til ubehersket ømhed, snarest vække 
barnets disposition til neurotisk sygdom ved deres kærtegn. 
Man ser for øvrigt af dette eksempel, at der findes mere direkte 
veje end nedarvning til at overføre forstyrrelser paa børnene. 

Børnene selv opfører sig fra de tidligste aar, som om deres 


hengivenhed for deres plejeperson var af den sexuelle kærlig- 


11 Den, der anser denne opfattelse for formastelig, bør læse den næ- 
sten samme opfattelse af forholdet mellem moder og barn hos Havelock 
Ellis (Das Geschlechtsgefihl, s. 16). 

heds natur. Børnenes angst er oprindelig ikke andet end et ud- 
tryk for, at de savner den elskede person; de kommer derfor 
enhver fremmed i møde med angst; de er bange i mørke, fordi 
de ikke ser den elskede person, og lader sig berolige, naar de 
kan gribe denne ved haanden. Man overvurderer virkningen af 
alle barneskræmsler og barnepigers uhyggelige fortællinger, naar 
man giver dem skylden for at frembringe børnenes ængstelig- 
hed. Børn, som er tilbøjelige til ængstelighed, optager blot saa- 
danne fortællinger, som andre absolut ikke vilde hefte sig ved; 
og kun børn med overdrevet, for tidligt udviklet eller p. gr. af 
forkælelse fordringsfuld sexualdrift, er tilbøjelige til ængstelig- 
hed. Barnet opfører sig her som de voksne, idet det forvandler 
sin libido til angst, dersom det ikke formaar at tilfredsstille den, 
og til gengæld vil den voksne, naar han af utilfredsstillet libido 
er blevet neurotisk, i sin angst opføre sig som et barn, begynde 
at blive bange, dersom han er alene, det vil sige uden en person, 
hvis kærlighed han tror at være sikker paa, og vil tilfredsstille 
denne angst ved hjælp af de barnagtigste forholdsregler.” 
Naar forældrenes ømhed overfor barnet lykkeligt har und- 
gaaet at vække dettes sexualdrift før tiden, det vil sige før pu- 
bertetens legemlige betingelser er givet, i en saadan styrke, at 
den sjælelige ophidselse paa umiskendelig maade bryder igen- 


12 Oplysningen om den barnlige angsts oprindelse skylder jeg en tre- 
aarig dreng, som jeg engang hørte bede fra et mørkt værelse: »Tante, tal 
med mig; jeg er bange, fordi det er saa mørkt.« Tanten raabte til ham: 
»Hvad har du da ud af det? Du kan jo ikke se mig.« »Det gør ikke 
noget,« svarede drengen. »Naar der er nogen, der taler, bliver det lyst.« 
— Han var altsaa ikke bange for mørket, men fordi han savnede en elsket 
person og kunde love at blive rolig, saasnart han havde modtaget et bevis 
paa dennes tilstedeværelse. — At den neurotiske angst opstaar af libido, 
udgør et forvandlingsprodukt af denne, og forholder sig til den som eddike 
til vin, er et af de betydningsfuldeste resultater af den psykoanalytiske 
forskning. En videre diskussion af dette problem se mine »Vorlesungen 
zur Einfuihrung in die Psychoanalyse«, 1917 [Samlede værker, bd.VII], 
hvor den endelige opklaring vel heller ikke er blevet naaet. 

nem til genitalsystemet, saa kan ophidselsen løse sin opgave, at 
lede dette barn i modenhedsalderen i valget af sexualobjekt. Sik- 
kert vilde det ligge barnet nærmest at vælge selve de personer til 
sexualobjekter, som det har elsket siden sin barndom med en 
saa at sige afdæmpet libido.” Men ved udsættelsen af den 
sexuelle modning er der vundet tid til, foruden andre sexual 
hindringer, at oprette incestskranken, og at optage de moralske 
forskrifter i sig, der udtrykkelig som blodsbeslægtede udelukker 
barndommens elskede personer fra objektvalget. 

At der tages hensyn til denne skranke er frem for alt en 
kulturfordring fra samfundet, der maa værge sig imod, at in- 
teresser bliver opbrugt af familien, som det har brug for til frem- 
bringelse af højere sociale enheder, og det virker derfor med alle 
midler hen til for hver enkelts vedkommende, specielt for den 
unge mands, at løsne den sammenhæng med familien, som i barn- 
dommen alene var bestemmende.” 

Objektsvalget bliver imidlertid først fuldbyrdet i forestil- 
lingslivet, og den netop modnende ungdoms kønsliv har næppe 
andet spillerum end at udfolde sig i fantasier, det vil sige, 
i forestillinger, der ikke er bestemt til udførelse.” I disse fanta- 


13 Sml. hertil det, der er sagt s. 74 om barnets objektvalg: den »ømme 
strømning«. 

14 Incestskranken hører sandsynligvis til menneskehedens historiske 
erhvervelser, og den turde som andre moraltabuer allerede hos mange in- 
divider være fixeret ved organisk nedarvelse. [Sml. »Totem und Tabu«. 
1913. Samlede værker, bd. X.] Dog viser den psykoanalytiske under- 
søgelse, hvor intensivt den enkelte i sine udviklingsperioder endnu kæm- 
per med incestfristelsen, og hvor hyppigt han overtræder den i fantasier 
og selv i realiteten. 

15 Pubertetstidens fantasier slutter sig til den infantile sexualforsk- 
ning, der blev forladt i barndommen, og naar vel ogsaa et stykke ind i 
latenstiden. De kan holdes helt eller for en stor del ubevidst og und- 
drager sig derfor tit en nøjere tidsfæstelse. De har stor betydning for 
mangfoldige symptomers opstaaen, idet de ligefrem danner de forbere- 
dende trin til dem, altsaa opstiller de former, hvori de fortrængte libido- 
komponenter finder deres tilfredsstillelse. Ligeledes er de mønstre for 
de natlige fantasier, der bliver bevidst som drømme. Drømme er tit ikke 

sier optræder hos alle mennesker de infantile tilbøjeligheder 
igen, nu forstærket ved det somatiske eftertryk, og blandt dem 
med lovmæssig hyppighed og i første række barnets sexualfø- 
lelse for forældrene — hos sønnen for moderen og hos datteren 
for faderen — som saaledes allerede er differencieret ved køns- 
tiltrækningen.f Samtidig med overvindelsen og anvendelsen af 
disse tydeligt incestuøse fantasier bliver en af pubertetstidens 
betydningsfuldeste, men ogsaa smertefuldeste præstationer, op- 
hævelsen af forældrenes autoritet, fuldbyrdet; gennem den ska- 
bes først den nye generations modsætning til den gamle, den 
modsætning, der er saa nødvendig for kulturfremskridt. Paa hver 
station paa den udviklingsbane, som individerne skal igennem, 
bliver en del af dem holdt tilbage, og saaledes findes der ogsaa 


andet end en genoplevelse af saadanne fantasier under indflydelse af og 
i tilknytning til en dagspirring (»dagsrester«), der er blevet tilovers fra 
det vaagne liv. Blandt pubertetstidens sexuelle .fantasier rager der nogle 
frem, som udmærker sig ved at forekomme meget almindelig og være dybt- 
gaaende uafhængige af den enkeltes oplevelser. Saaledes fantasierne om 
beluringerne af forældrenes samleje, om tidlig forførelse gennem elskede 
personer, om kastrationstruslen og moderlivsfantasierne, hvis indhold er 
ophold og egne oplevelser i moderlivet, og den saakaldte »familieroman«, 
hvori den opvoksende reagerer paa forskellen i sin indstilling til sine for- 
ældre nu og i barndommen. Disse fantasiers nære forhold til myten har 
O. Rang for det sidste eksempels vedkommende paavist i sit skrift »Der 
Mythus von der Geburt des Helden« 1909. 

Man siger med rette, at ødipuskomplekset er neurosernes kernekom- 
pleks, udgør den væsentligste del af neurosernes indhold. I det kulminerer 
den infantile sexualitet, som ved sine eftervirkninger paavirker den voksnes 
sexualitet afgørende. Ethvert nyfødt menneskebarn faar stillet den opgave 
at klare ødipuskomplekset; den, der ikke formaar det, er hjemfalden til 
neurosen. Det psykoanalytiske arbejdes fremskridt har stadig skarpere teg- 
net ødipuskompleksets betydning; anerkendelsen af det er blevet det 
schiboleth, som adskiller psykoanalysens tilhængere fra dens modstandere. 

I et andet skrift (Das Trauma der Geburt, 1924) har Rank ført moder- 
bindingen tilbage paa den embryonale fortid og saaledes paavist ødipus- 
kompleksets biologiske grundlag. Incestskranken afleder han afvigende 
fra det foranstaaende fra fødselsangstens traumatiske indtryk. 

16 Sml. skildringen af den uundgaaelige skæbne i ødipusfabelen. 
[»Traumdeutung« 4. oplag s. 198, Saml. værker, bd. III og IV]. 

personer, som aldrig har overvundet forældrenes autoritet, og 
ikke eller kun meget ufuldstændigt har trukket deres ømheds- 
følelse tilbage fra dem. Det er for det meste piger, der saaledes 
til forældrenes glæde beholder den fuldstændige barnekærlighed 
langt ud over puberteten, og det er meget lærerigt at finde, at 
det i deres senere ægteskab skorter disse piger paa evnen til at 
skænke deres mænd, hvad der tilkommer dem. De bliver kolde 
hustruer og bliver ved med at være sexuelt anæstetiske. Man 
lærer heraf, at den tilsyneladende ikke-sexuelle kærlighed til 
forældrene og den kønslige kærlighed næres af de samme kil: 
der, det vil sige, at den første kun svarer til en infantil fixering 
af libidoen. 

Jo mere man nærmer sig de dybere forstyrrelser i den psyko- 
sexuelle udvikling, desto mere umiskendelig fremtræder betyd- 
ningen af det incestuøse objektvalg. Hos psykoneurotikerne be- 
virker sexualafvisningen, at en stor del af eller hele det psyko- 
sexuelle arbejde med objektfund bliver i det ubevidste. For pi- 
ger med overdrevent ømhedsbehov og tilsvarende skræk for 
sexuallivets reale krav bliver det til en uimodstaaelig fristelse 
paa den ene side at føre et asexuelt kærlighedsideal ud i livet 
og paa den anden side at skjule deres libido bag ømhed. Den tør 
de ytre uden selvbebrejdelser, idet de fastholder den infan- 
tile og i puberteten opfriskede tilbøjelighed for forældre eller 
søskende for livet. Psykoanalysen kan uden besvær paavise hos 
saadanne personer, at de i ordets allersimpleste forstand er for- 
elskede i deres slægtninge, idet den ved hjælp af symptomerne 
og de andre sygdomsytringer opsporer deres ubevidste tanker 
og oversætter dem i bevidste. Ogsaa hvor en oprindelig sund 
er blevet syg efter en ulykkelig kærlighedserfaring, kan man med 
sikkerhed afsløre hans libidos tilbagevenden til de infantilt fore- 
trukne personer som mekanismen i en saadan sygdom. 

Ogsaa den, som lykkeligt har undgaaet den incestuøse fixe- 
ring af sin libido, er ikke fuldstændig unddraget dennes indfly- 
delse. Det er en tydelig efterklang af denne udviklingsfase, naar 
en ung mands første alvorlige forelskelse, som det saa tit sker, 

gælder en moden kvinde — for pigens vedkommende en ældre, 
autoritetsudstyret mand — der kan gøre billedet af faderen og 
moderen levende for dem.” I friere tilknytning til disse forbil- 
leder foregaar vel objektvalget i det hele taget. Frem for alt le- 
der manden efter et erindringsbillede af moderen, som det be- 
hersker ham siden den første barndom; det er i fuld samklang 
med dette, naar den endnu levende moder sætter sig imod den- 
ne fornyelse og møder den med fjendtlighed. Naar de barnlige 
forhold til forældrene har en saadan betydning for det senere 
valg af sexualobjekt, er det let at forstaa, at enhver forstyrrelse 
af disse barndomsforhold har de alvorligste konsekvenser for 
sexuallivet efter modningen til følge; ogsaa de elskendes skin- 
syge savner aldrig rod i det infantile eller i det mindste infantil 
forstærkning. Tvistigheder mellem forældrene selv, deres ulykke- 
lige ægteskab, betinger den alvorligste prædisposition for bør- 
nenes forstyrrede sexualliv eller neurotiske sygdom. 

Den infantile forkærlighed for forældrene er vel det vigtigste, 
men ikke det eneste spor, som, genopfrisket i puberteten, viser 
vej for objektvalget. Andre ansatser af samme oprindelse til- 
lader manden, stadig i tilslutning til sin barndom, at udvikle 
mere end en enkelt sexualrække, at udvikle helt forskellige betin- 
gelser for objektvalget.”? 

En af de opgaver, der opstaar ved objektvalget, ligger i ikke 
at gaa glip af forbindelsen med det modsatte køn. Den løses 
som bekendt ikke uden nogen famlen. De første rørelser efter 
puberteten gaar tit nok — uden varige skader — fejl. Dessoir 
har med rette gjort opmærksom paa, hvilken lovmæssighed, der 
røber sig i unge mænd og pigers sværmeriske venskab for deres 
kønsfæller. Den største magt, som forhindrer en vedvarende 


17 Se min artikel »Uber einen besonderen Typus der Objektwahl beim 
Manne«, 1910. [Samlede værker, bd. V]. 

18 Utallige ejendommeligheder ved det menneskelige kærlighedsliv og 
det tvangsmæssige ved forelskelsen selv er i det hele taget kun forstaaelig 


ved hjælp af forbindelsen tilbage i barndommen og som virkningsrester 
heraf. 

inversion af sexualobjektvalget, er sikkert den tiltrækning, som 
de modsatte kønskarakterer ytrer overfor hinanden; til forkla- 
ring af denne kan der ikke angives noget i forbindelse med disse 
overvejelser.”? Men denne faktor er alene ikke tilstrækkelig til 
at udelukke inversionen; alle slags understøttende momenter 
kommer vel til. Frem for alt samfundets autoritetshemning; hvor 
inversionen ikke betragtes som en forbrydelse, kan man gøre 
den erfaring, at den fuldstændig svarer til ikke saa faa indivi- 
ders sexuelle tilbøjeligheder. Yderligere tør man for mandens 
vedkommende antage, at barndomserindringerne om den ømhed, 
der vistes ham af moderen og andre kvindelige personer, som 
han som barn var overgivet til, energisk hjælper med til at rette 
hans vej mod kvinden, medens den tidlige sexualforskrækkelse, 
han har erfaret fra faderens side og konkurrenceindstillingen til 
ham, leder ham bort fra det samme køn. Begge momenter gæl- 
der ogsaa for pigen, hvis sexualbeskæftigelse staar under mode- 
rens særlige varetægt. Der opstaar saaledes et fjendtligt forhold 
til eget køn, som paavirker objektvalget afgørende i den retning, 
der regnes for normal. Opdragelse af drenge ved hjælp af mand- 
lige personer (slaver i den antike verden) synes at begunstige 
homosexualiteten. Hos vore dages adel bliver inversionens hyp- 
pighed vel noget forstaaeligere paa grund af anvendelsen af 
mandligt tjenerskab og paa grund af mødrenes mindre person- 
lige omsorg for deres børn. Hos mangfoldige hysterikere viser 
det sig, at det tidlige bortfald af en af forældrene (ved død, 
skilsmisse, adskillelse), har fastslaaet betingelsen for den persons 
køn, der senere bliver valgt til sexualobjekt og derved ogsaa har 
muliggjort en vedvarende inversion, idet den tilbageblevne saa 
har tiltrukket sig hele barnets kærlighed. 


19 Her er det paa sin plads at henvise til et sikkert fantastisk, men 
overordentlig aandrigt skrift af Ferenczi (Versuch einer Genitaltheorie 
1924), hvori de højere dyrs kønsliv betragtes ud fra deres biologiske ud- 
viklingshistorie. 


SAMMENFATNING. 


Det er nu paa tide at forsøge en sammenfatning. Vi er gaaet 
ud fra kønsdriftens fejludviklinger med hensyn til dens objekt og 
dens maal, har forefundet problemstillingen, om disse udsprin- 
ger af medfødte anlæg eller er erhvervet som følge af livets ind- 
flydelse. Besvarelsen af dette spørgsmaal fremgik af indsigten i 
kønsdriftens forhold hos psykoneurotikere, en talrig menneske- 
gruppe, der ikke staar de sunde fjernt, og denne indsigt havde 
vi vundet ved psykoanalytisk undersøgelse. Vi fandt saaledes, 
at tilbøjeligheden til alle perversioner hos disse personer er paa- 
viselige som ubevidste magter og røber sig som symptomdanner, 
og vi kunde sige, at neurosen var ligesom en negation af perver- 
sionen. Ansigt til ansigt med den saaledes erkendte store ud- 
bredelse af perversionstilbøjeligheder paatrængte der sig hos os 
et nyt synspunkt, at anlægget for perversionerne var det almin- 
delige, oprindelige anlæg for den menneskelige kønsdrift, hvorud- 
fra den normale sexualfærd i følge organiske forandringer og 
psykiske hæmninger udvikles i modningens løb. Det oprindelige 
anlæg haabede vi at kunne paavise i barnealderen; blandt de 
magter, der indskrænker sexualdriftens retning, fremhævede vi 
skamfølelse, ækelhedsfølelse, medlidenhed og de sociale kon- 
struktioner moral og autoritet. Saaledes maatte vi i enhver fixe- 
ret afsporing fra det normale kønsliv se et stykke udviklings- 
hæmning og infantilisme. Betydningen af det oprindelige anlægs 
variationer maatte vi stille i forgrunden, mellem dem og livets 

indflydelse maatte vi imidlertid antage et kooperationsforhold 
og ikke et modsætningsforhold. Da det oprindelige anlæg maatte 
være af kompleks art, forekom kønsdriften os at være noget af 
mange faktorer sammensat, som i perversionerne ligesom falder 
fra hinanden i komponenter. Følgelig viser perversionerne sig 
paa den ene side at være hæmninger, paa den anden side dis- 
sociationer af den normale udvikling. Begge opfattelser forenes 
i den antagelse, at de voksnes kønsdrift opstaar ved sammenfat- 
ningen af barnelivets mangfoldige rørelser til en enhed, en stræ- 
ben mod et eneste maal. 

Vi tilføjede desuden forklaringen paa de perverse tilbøjelig- 
heders overvejen hos psykoneurotikeren, idet vi erkendte denne 
som kollateral fyldning af sidebaner ved spærring af hoved- 
strømlejet paa grund af »fortrængningen«, og vendte os saa til 
betragtningen af sexuallivet i barnealderen.” Vi fandt det be- 
klageligt, at man har frakendt barnealderen sexualdriften og at 
man har beskrevet barnets sexualytringer, der ikke sjældent kan 
iagttages, som abnorme tilfælde. Det forekommer os tværtimod, 
at barnet bringer kimen til sexualvirksomhed med sig til verden 
og allerede ved næringsoptagelsen ogsaa nyder sexuel tilfreds- 
stillelse, som det saa stadig søger at skaffe sig igen i den be- 
kendte virksomhed at »sutte«. Børnenes sexualvirksomhed ud- 
viklede sig dog ikke i regelmæssigt tempo som dets øvrige funk- 
tioner, men traadte efter en kort blomstringstid, fra det andet 
til det femte aar, ind i den saakaldte latensperiode. I denne pe- 
riode blev produktionen af sexuel ophidselse paa ingen maade 
indstillet, men fortsatte og leverede et forraad af energi, der for 
størstedelen blev anvendt paa andre end sexuelle formaal, nem- 
lig paa den ene side til afgivelse af sexuelle komponenter til so- 


1 Dette gælder ikke blot for de perversionstilbøjeligheder, der optræ- 
der »negativt» i neurosen, men ligeledes for de positive perversioner, der 
egentlig benævnes saaledes. Disse sidste maa altsaa ikke blot føres tilbage 
til fixering af de infantile tilbøjeligheder, men ogsaa til deres regression 
ifølge spærring af sexualstrømningens andre baner. Derfor er ogsaa de 
positive perversioner tilgængelige for den psykoanalytiske terapi. 

ciale følelser, paa den anden side (ved hjælp af fortrængning og 
reaktionsdannelse) til opbygning af de senere sexualskranker. 
Herefter vilde de magter, der er bestemt til at holde sexualdrif- 
ten indenfor visse baner i barnealderen, opbygges paa bekost- 
ning af de for størstedelen perverse sexualrørelser og under med- 
virkning af opdragelsen. En anden del af de infantile sexualrørel- 
ser undgik disse anvendelser og kunde ytre sig som sexual- 
beskæftigelse. Man kunde saa erfare, at barnets sexualophid- 
selse flyder af mange kilder. Fremfor alt opstod tilfreds- 
stillelse ved egen sensibel ophidselse af de saakaldte erogene 
zoner, i hvilken egenskab sandsynligvis ethvert hudsted og 
ethvert sanseorgan, sandsynligvis ethvert organ kan fungere, 
mens der eksisterer visse udprægede erogene zoner, hvis pirring 
ved visse organiske indretninger fra første færd var sikret. Yder- 
ligere opstod sexuel ophidselse som en art biprodukt ved en lang 
række processer i organismen, saa snart disse naar en vis in- 
tensitet, ganske særligt ved alle stærke sindsbevægelser, selv 
om de er af pinlig natur. Pirringerne fra alle disse kilder for- 
enede sig endnu ikke, men forfulgte hver for sig deres maal, 
som blot var opnaaelsen af en vis lystfølelse. Kønsdriften var 
altsaa i barnealderen ikke centraliseret og foreløbig objektløs, 
autoerotisk. 

Endnu i løbet af barneaarene begyndte genitalierne at gøre sig 
bemærket som erogen zone, enten paa den maade, at den som 
enhver anden erogen zone reagerede paa egnet sensibel pirring 
med tilfredsstillelse, eller idet der paa ikke ganske forstaaelig 
maade samtidig med tilfredsstillelsen fra andre kilder frembrag- 
tes en sexualophidselse, der bevarede en særlig forbindelse med 
genitalzonen. Vi har maattet beklage, at en tilstrækkelig forkla- 
ring af forholdet mellem sexualtilfredsstillelse og sexualophid- 
selse og mellem genitalzonens virksomhed og sexualitetens øv- 
rige kilder ikke var til at opnaa. 

Ved studiet af de neurotiske forstyrrelser har vi mærket, at 
der i det barnlige sexualliv fra første begyndelse af lader sig 
erkende tendensen til en organisation af de sexuelle driftskompo- 

nenter. I den første meget tidlige fase staar oralerotiken i for- 
grunden; den anden af disse »prægenitale« organisationer karak- 
teriseres ved sadismens og analerotikens fremhersken; først i 
den tredie fase (der hos barnet kun udvikler sig til fallus' pri- 
mat) medbestemmes sexuallivet af den egentlige genitalzones 
andel. 

Vi har da som en af de mest overraskende opdagelser maat- 
tet fastslaa, at denne tidlige opblomstring af det infantile sexual- 
liv (fra to til fem aar) ogsaa frembyder et objektvalg med alle 
de rige sjælelige præstationer, saa at den dertil knyttede og der- 
til svarende fase, trods den manglende sammensætning af de 
enkelte driftskomponenter og usikkerheden i sexualmaalet, maa 
vurderes som en betydningsfuld forløber for den senere fuld- 
gyldige sexualorganisation. 

Sexualudviklingens fofasede ansats hos mennesket, altsaa 
denne udviklings afbrydelse af latenstiden forekom os at være 
særlig opmærksomhed værd. Den ser ud til at indeholde en af 
forudsætningerne for menneskets evne til at udvikle en højere 
kultur, men samtidig ogsaa for dets tilbøjelighed til neurose. 
Trods menneskenes slægtskab med dyrene kan noget analogt 
os bekendt ikke paavises hos dem. Oprindelsen til denne menne- 
skelige egenskab maa man søge i menneskeartens urhistorie. 

I hvor stort maal sexualbeskæftigelsen i barnealderen endnu 
tør betegnes som normal og ikke skadelig for den videre udvik- 
ling, kan vi ikke sige. Sexualytringernes karakter viste sig at 
være overvejende masturbatorisk. Gennem erfaringer fastslog 
vi endvidere, at forførelsens ydre indflydelse kan fremkalde for 
tidlige gennembrud af latenstiden og eventuelt ophør af denne, 
og at barnets sexualdrift derved i virkeligheden bevares poly- 
morf pervers; endvidere, at enhver saadan meget tidlig sexual: 
virksomhed skader barnets evne til at kunne opdrages. 

Trods vor ufuldstændige indsigt i det infantile sexualliv, 
maatte vi saa gøre et forsøg paa at studere de forandringer i det, 
der skete med pubertetens indtræden. Vi fastholdt to af dem 

som de afgørende, underordningen af de øvrige former for 
sexualophidselse under genitalzonens primat og objektfundspro- 
cessen. Begge to er allerede paabegyndt i barnelivet. Den første 
fuldbyrdes ved udnyttelse af forlystmekanismen, hvorved de 
tidligere selvstændige sexualhandlinger, som er forbundet med 
lyst og ophidselse, bliver til forberedende akter for det ny 
sexualmaal: udtømmelsen af kønsprodukterne, der under op- 
naaelse af mægtig lystfølelse gør ende paa sexualophidselsen. Vi 
maatte derved tage hensyn til differenciering af de kønslige 
væsner i mænd og kvinder og fandt, at udviklingen til kvinde 
fremmes af en ny fortrængning, som ophæver et stykke infantil 
mandlighed og forbereder kvinden til en veksel af den ledende 
genitalzone. Endelig fandt vi objektvalget ledet af de infantile og 
i puberteten opfriskede antydninger af barnets sexuelle tilbøjelig- 
hed for sine forældre og plejepersoner og ved hjælp af den imid- 
lertid oprettede incestskranke drejet bort fra disse personer til 
nogle, der ligner dem. Føjer vi endelig til, at de somatiske og 
psykiske udviklingsprocesser i pubertetens overgangstid en tid 
lang gaar frem ved siden af hinanden uden at være knyttet sam- 
men, indtil den normalt nødvendige enhed i kærlighedsfunk- 
tionen oprettes med gennembruddet af en intensiv sjælelig kær- 
lighedsrørelse med innervation af genitalierne. 

Ethvert skridt paa denne lange udviklingsvej kan blive til 
fixeringssted, enhver sammenføjning i denne indviklede sam- 
mensætning kan give anledning til kønsdriftens dissociation, 
hvad vi allerede har omtalt ved forskellige eksempler. Vi har nu 
kun tilbage at give en oversigt over de forskellige indre og ydre 
momenter, der forstyrrer udviklingen, og at tilføje, paa hvilket 
sted af mekanismen den forstyrrelse, der udgåar fra dem, an- 
griber. Det, som vi der anfører i en række, kan ganske vist ikke 
alt være af lige stor betydning, og vi maa regne med vanskelig- 
heden ved at tildele de enkelte momenter den vurdering, der til- 
kommer dem. 

I første række maa her nævnes den medfødte forskellighed i 
sexuel konstitution, som hovedvægten sandsynligvis falder paa, 

men som man, hvad der er begribeligt, kun kan slutte sig til ud 
fra dens senere ytringer og saa ikke altid med stor sikkerhed. 
Vi forestiller os ved den en overvægt af disse eller hine af de 
mangeartede kilder til sexualophidselse, og vi tror, at en saadan 
forskellighed i anlæggene i hvert tilfælde maa komme til udtryk 
i slutresultatet, ogsaa naar dette formaar at holde sig indenfor 
det normales grænser. Sikkert er ogsaa variationer af det oprin- 
delige anlæg tænkelige, som nødvendigvis og uden videre hjælp 
maa føre til dannelsen af et abnormt sexualliv. Man kan saa 
kalde dem »degenerative« og betragte dem som nedarvet for- 
ringelse. Jeg kan i denne sammenhæng berette en mærkværdig 
kendsgerning. Ved mere end halvdelen af mine psykoterapeutisk 
behandlede svære tilfælde af hysteri, tvangsneurose o.s.v. er 
det lykkedes mig sikkert at paavise en før ægteskabet overstaaet 
syfilis hos fædrene, hvad enten disse nu havde lidt af tabes el- 
ler progressiv paralyse, eller deres syfilitiske sygdom paa an- 
den maade lod sig konstatere anamnestisk. Jeg bemærker ud- 
trykkeligt, at de senere neurotiske børn ikke bar nogle tegn paa 
hereditær lues, saa at netop den abnorme sexuelle konstitution 
var at betragte som den sidste udløber af den syfilitiske arv. 
Hvor fjernt det end ligger mig at gøre afstamning af syfilistiske 
forældre til regelmæssig eller uundværlig ætiologisk betingelse 
for neuropatisk konstitution, saa regner jeg dog ikke det af mig 
iagttagne sammentræf for tilfældigt og betydningsløst. De po- 
sitivt perverses heriditære forhold er mindre godt kendte, fordi 
de unddrager sig nærmere udforskning. Dog er der grund til at 
antage, at der ved perversionerne gælder noget lignende som 
ved neuroserne. Ikke sjældent finder man nemlig perversioner 
og psykoneuroser i den samme familie, fordelt saadan paa de to 
køn, at de mandlige medlemmer eller et af dem er positivt per- 
verse, men de kvindelige er i følge deres køns fortrængnings- 
tilbøjelighed negativt perverse, hysteriske. Et godt bevis for de 
væsensforhold mellem de to forstyrrelser, vi har fundet. 

Man kan imidlertid ikke forsvare det standpunkt, at afgørel- 
sen vedrørende sexuallivets udformning skulde være entydigt 

bestemt med ansatsen til de forskellige komponenter i den sexu- 
elle konstitution. Betingetheden fortsættes snarere, og videre 
muligheder viser sig alt efter den skæbne, som de sexualitets- 
strømninger, der stammer fra de enkelte kilder, erfarer. Denne 
videre forarbejdning er aabenbart det endeligt afgørende, me- 
dens den ifølge beskrivelsen samme konstitution kan føre til tre 
forskellige resultater. Hvis alle anlæggene opretholdes i deres 
relative forhold, som anses for at være abnormt, og styrkes ved 
modningen, saa kan kun et perverst sexualliv blive slutresultatet. 
Analysen af saadanne abnorme, konstitutionelle anlæg er der 
endnu ikke taget ordentlig fat paa, dog kender vi allerede til- 
fælde, der med lethed finder deres forklaring i saadanne an- 
tagelser. Forfatterne mener fx. om en hel række fixeringsper- 
versioner, at de skulde have sexualdriftens medfødte svaghed 
til nødvendig forudsætning. I denne form forekommer paastan- 
den mig uholdbar; den faar imdlertid betydning, naar der er 
ment en konstitutionel svaghed ved en af sexualdriftens fak- 
torer, den genitale zone, som senere overtager de enkelte sexual- 
beskæftigelsers sammenfatning med forplantningsfunktionen 
som maal. Denne sammenfatning, som fordres i puberteten, maa 
da mislykkes, og den stærkeste af de andre sexualkomponenter 
vil sætte sin beskæftigelse igennem som perversion.? 

En anden udgang indfinder sig, hvis enkelte af de altfor 
stærkt anlagte komponenter kommer ud for fortrængningspro- 
cessen; om den maa man fastholde, at den ikke er lig en op- 
hævelse. Vedkommende pirringer bliver her frembragt som el- 
lers, men holdes ad psykisk vej bort fra sit maal og føres ind 
paa andre veje, hvor de bringer sig til udtryk som symptomer. 
Resultatet kan blive et tilnærmelsesvis normalt sexualliv — for 
det meste indskrænket — men suppleret af psykoneurotisk 
sygdom. Netop disse tilfælde er vi blevet godt kendt med 


2 Man ser samtidigt tit, at der i pubertetstiden først sætter en normal 
sexualstrømning ind, som imidlertid, paa grund af sin indre svaghed, bry- 
der sammen for de første ydre forhindringer, og saa afløses af regression 
til den perverse fixering. 

ved hjælp af den psykoanalytiske udforskning af neuroti- 
kere. Saadanne personers sexualliv er begyndt som de perver- 
ses, en hel del af deres barndom er udfyldt med pervers sexual- 
virksomhed, som lejlighedsvis strækker sig langt ud over moden- 
hedstiden; saa følger af indre aarsager — for det meste allerede 
før puberteten, men nu og da oven i købet længe efter — et for- 
trængningsomslag, og fra nu af træder neurose i perversionens 
sted uden at udslukke de gamle rørelser. Man mindes ordspro- 
get »junge hure, alte betschwester«, blot at ungdommen her fal- 
der alt for kort ud. Det at perversionen afløses af neurosen i den 
samme persons liv maa man, ligesom den før anførte fordeling 
af perversion og neurose paa den samme families forskellige 
personer, sammenholde med forstaaelsen af, at neurosen er per- 
versionens negativ. 

Den tredie udvej ved abnormt konstitutionelt anlæg mulig- 
gøres af en proces, sublimering, hvorved for stærke pirringer fra 
enkelte sexualitetskilder faar udløb og anvendelse paa andre om- 
raader, saa at en ikke ubetydelig stigning af den psykiske yde- 
dygtighed bliver resultatet af det i sig selv farlige anlæg. En af 
kunstbeskæftigelsens kilder findes her, og alt efter som en saa- 
dan sublimering er fuldstændig eller ufuldstændig, vil karakter- 
analysen af højt begavede, særlig kunstnerisk anlagte personer 
udvise ethvert blandingsforhold af ydedygtighed, perversion og 
neurose. En underart af sublimeringen er vel undertrykkelse ved 
reaktionsdannelse, der, som vi har fundet, begynder allerede i 
barnets latenstid, for i gunstigt tilfælde at fortsættes gennem 
hele livet. Det, som vi kalder et menneskes »karakter«, er for 
en stor del opbygget med sexuelle pirringers materiale og er 
sammensat af drifter, der er fixeret siden barndommen, af kon: 
struktioner, der er opnaaet ved sublimering, og af saadanne, der 
er bestemt til undertrykkelse af perverse rørelser, som er erkendt 
som uanvendelige.” Følgelig kan barndommens almenperverse 
sexualanlæg betragtes som oprindelsen til en række af vore dy- 


3 Ved nogle karaktertræk er der oven i købet blevet erkendt sammen- 
hæng med bestemte erogene komponenter. Saaledes afledes trods, spar- 

der, for saa vidt som de ved reaktionsdannelse giver stødet til 
dannelsen af dem.” 

I forhold til sexualafløsningen, fortrængningsskubbene og 
sublimeringen, hvis indre betingelser for de to sidste processers 
vedkommende er os fuldstændigt ubekendte, træder alle andre 
indflydelser langt tilbage i betydning. Den, som regner fortræng- 
ninger og sublimeringer med til det konstitutionelle anlæg, be- 
tragter dem som dettes livsytringer, har ganske vist ret til at 
hævde, at den endelige udformning af sexuallivet frem for alt 
er resultatet af den medfødte konstitution. Imidlertid vil ingen 
sagkyndig bestride, at der i en saadan sammenvirken af fak- 
torer ogsaa bliver plads for den modificerende indflydelse af det, 
der er oplevet akcidentelt i barndommen og senere. Det er ikke 
let at vurdere de konstitutionelle og akcidentelle faktorers virk- 
somhed i deres forhold til hinanden. I teorien vil man altid være 
tilbøjelig til at overvurdere de første; den terapeutiske praksis 
fremhæver de sidstes betydningsfuldhed. Man burde i intet til 
fælde glemme, at de to faktorer staar i kooperationsforhold til 
hinanden, og at den ene ikke udelukker den anden. Det konsti- 
tutionelle moment maa vente paa oplevelser, der gør det bruge- 
ligt, det akcidentelle maa nødvendigvis have en tilslutning til 
konstitutionen for at kunne virke. Man kan i de fleste tilfælde 
forestille sig en saakaldt »suppleringsrække«, hvori den ene 
faktors faldende intensiteter udlignes af den andens stigende, 
men man har ingen grund til at benægte de extreme tilfældes 
eksistens i hver sin ende af rækken. 

Det er endnu bedre i overenstemmelse med den psykoanaly- 
tiske forskning, naar man indrømmer den tidlige barndoms op- 
sommelighed og ordenssans af analerotikens anvendelse. Ærgerrighed be- 
stemmes af et stærkt uretralerotisk anlæg. 

€ En menneskekender som E. Zola skildrer i »La Joie de vivre« en 
pige, der i glad selvudslettelse ofrer alt, hvad hun ejer og kunde have 
krav paa, sin formue, sine livsønsker, som offer til elskede personer uden 
gengæld. Denne piges barndom er behersket af en umættelig ømhedstrang, 


som hun ved et tilfælde af tilsidesættelse paa en andens bekostning for- 
vandler til grusomhed. 

levelser en fortrinsstilling iblandt de akcidentelle momenter. Den 
ene ætiologiske række spalter sig da i to, som man kan kalde 
den dispositionelle og den definitive. I den første virker konsti- 
tution og akcidentelle barndomsoplevelser sammen paa samme 
maade som i den anden disposition og senere traumatiske 
oplevelser. Alle de momenter, der skader sexualvirkningen, ud- 
trykker deres virkning paa den maade, at de fremkalder en re- 
gression, en tilbagevenden til en tidligere udviklingsfase. 

Vi fortsætter her den opgave, vi har sat os, at optælle alle 
de momenter, der har vist sig at have stor indflydelse paa 
sexualudviklingen, ligegyldigt om det drejer sig om virksomme 
kræfter eller blot deres ytringer. 

Et saadant moment er den tidlige spontane modenhed, der 
i det mindste med sikkerhed kan paavises i neurosernes ætiologi, 
endskønt den lige saa lidt som andre momenter for sig alene er 
tilstrækkelig som sygdomsaarsag. Den ytrer sig ved gennem- 
brydning, forkortelse eller ophævelse af den infantile latenstid, 
og foraarsager forstyrrelser, idet den fremkalder sexualytringer, 
der paa den ene side paa grund af sexualhemningernes ufærdige 
tilstand, paa den anden side ifølge det uudviklede genitalsystem 
kun kan bære karakteren af perversioner i sig. Disse perver- 
sionstilbøjeligheder kan nu opretholdes som saadanne eller efter 
indtraadte fortrængninger blive til drivkræfter for neurotiske 
symptomer; i hvert fald vanskeliggør den tidlige sexuelle mo- 
denhed den ønskværdige beherskelse af sexualdriften senere 
ved højere sjælelige instancer og forøger den tvangsagtige ka- 
rakter, som driftens psykiske repræsentation alligevel benytter 
sig af. Den tidlige sexuelle modenhed gaar tit parallel med en 
tilsvarende intellektuel udvikling; som saadan findes den i de 
betydeligste og ydedygtigste individers barndom; den synes da 
ikke at virke saa patogen, som naar den optræder isoleret. 

Ligesom til den tidlige modenhed maa der ogsaa tages hen- 
syn til andre momenter, som man kan sammenfatte som »tids- 
mæssigt« forbundne med tidlig modenhed. Det synes at være 
fylogenetisk fastlagt, i hvilken retning de enkelte driftrørelser 

aktiveres, og hvor længe de kan ytre sig, før de ligger under for 
en nyoptrædende driftsrørelse eller en typisk fortrængning. Men 
baade i denne tidsmæssige rækkefølge og i dennes varighed sy- 
nes der at være variationer, der maa øve en bestemmende ind- 
flydelse paa slutresultatet. Det kan ikke være ligegyldigt, om en 
hvis strømning optræder før eller senere end sin modstrømning, 
thi en fortrængnings virkning kan ikke ophæves; en tidsmæssig 
afvigelse i komponenternes sammensætning medfører regelmæs- 
sigt en ændring i resultatet. Paa den anden side har særlig in- 
tensivt optrædende driftsrørelser ofte et overraskende hurtigt 
afløb, fx. en senere manifest homosexuels heterosexuelle binding. 
De tendenser, der sætter heftigst ind i barneaarene, retfærdig- 
gør ikke frygten for, at de varigt skal beherske den voksnes ka- 
rakter; man kan lige saa godt vente, at den forsvinder for at 
gøre plads for deres modsætning. (Strenge herrer regerer ikke 
længe.) Hvad saadanne tidsmæssige forvirringer af udviklings- 
processerne kan føres tilbage til, formaar vi end ikke antydnings- 
vis at angive. Der aabner sig her et udblik over en falanx af 
biologiske og maaske ogsaa historiske problemer, som vi endnu 
ikke er kommet nær nok ind paa livet af. 

Betydningen af alle tidlige sexualytringer forøges af en psy- 
kisk faktor af ukendt oprindelse, som man i øjeblikket ganske 
vist kun kan opstille som et midlertidigt psykologisk begreb. 
Jeg mener den forhøjede klæbeevne eller fixerbarhed ved disse 
indtryk fra sexuallivet; dette maa man tage i betragtning hos 
senere neurotikere og hos perverse som tilføjelse til tingenes 
tilstand, da de samme tidlige sexualytringer hos andre personer 
ikke kan indpræge sig saa dybt, at de tvangsagtigt kræver gen- 
tagelse og er i stand til at foreskrive sexualdriften dens veje for 
resten af livet. Maaske ligger en del af forklaringen paa denne 
klæbeevne i et andet psykisk moment, som vi ikke kan undvære 
iblandt aarsagerne til neuroserne, nemlig i den overvægt, som 
erindringssporene opnaar i sjælelivet i sammenligning med de 
recente indtryk. Dette moment er aabenbart afhængigt af den 
intellektuelle udvikling og vokser med den personlige kulturs 
8 


Klæbeevne., 


Fixering. 


114 SEXUALTEORI 


højde. I modsætning hertil er den vilde blevet karakteriseret 
som »øjeblikkets ulyksalige barn«.” Paa grund af modsætnings- 
forholdet mellem kultur og fri sexualitets udvikling, hvis resul- 
tater kan følges langt ind i vort livs skæbne, er det paa lavere 
kultur: eller samfundstrin uvæsentligt, paa højere trin i saa høj 
grad betydningsfuldt for det senere liv, hvorledes barnets 
sexuelle liv er forløbet. 

Denne begunstigelse ved hjælp af de lige omtalte psykiske 
momenter kommer nu de akcidentelt oplevede stimuleringer af 
den barnlige sexualitet til gode. De sidstnævnte (i første linie 
forførelse gennem andre børn eller voksne) bringer det mate- 
riale til veje, som med den førstnævntes hjælp kan blive fixeret 
til vedvarende forstyrrelse. En stor del af de afvigelser fra det 
normale sexualliv, der senere iagttages, er saaledes baade hos 
neurotikerne og de perverse fra begyndelsen af fastlagt ved 
hjælp af indtryk fra den efter sigende sexualfri barndomspe- 
riode. Foraarsagelsen af sygdommen fordeler sig paa konstitu- 
tionens imødekommenhed, den tidlige modenhed, den forhøjede 
klæbeevnes egenskab og sexualdriftens tilfældige stimulering 
gennem fremmed indflydelse. 

Den utilfredsstillende slutning, der følger af disse undersø- 
gelser af sexuallivets forstyrrelser maa imidlertid blive, at vi 
ikke paa langt nær ved tilstrækkeligt om de biologiske proces- 
ser, hvori sexualitetens væsen bestaar, til at forme en teori, der 
er tilstrækkelig til forstaaelse baade af det normale og det pato- 


logiske, ud fra vor spredte indsigt i tingene. 


5 Muligvis er styrken af klæbeevnen ogsaa resultat af en særlig inten- 
siv somatisk sexualytring i de tidligere aar. 

(Heri er optaget en række gloser, der ikke er meget kendte uden for fag- 


krese, medens ord, der udtrykkeli 
kendte fremmedor 


abstinens, (kønslig) afholdenhed. 

affekt, stærk følelse; affektiv, 
stærkt følelsesbetonet. 

aggression, angrebslyst, angreb. 

akcidentel, kaarsbestemt, det gen- 
nem oplevelse erhvervede. 

algolagni, med smerte forbundet 
vellyst (aktiv a. = sadisme, s. d., 
passiv a. —= masokisme, s. d.). 

alkaloider, giftige  plantestoffer 
med stærk fysiologisk virkning 
(fx. cocain, morfin, nicotin). 

ambivalens, samtidig tilstedevæ- 
relse af modsatte følelser, viljes- 
impulser og tanker hos samme 
individ. 

amfigen, paa to forskellige maader. 

amnesi, hukommelseshul. 

anal, hørende til endetarmsaabnin- 
gen. 

anamnese, sygdommens forhistorie. 

anatomi, læren om legemets byg- 
ning. 

antropologi, læren om menneskene. 

anus,  endetarmsaabningen, per 
anum, gennem endetarmsaabnin- 
gen. 

anæstesi, følesløshed. 

arkaisk, barnlig, primitiv. 

association, tanke- eller fornem- 
melsesforbindelse. 

autoerotik, sexualbeskæftigelse ved 
eget legeme. 


biologi, læren om livet (i natur- 
videnskabelig bet.), naturbeskri- 


defineres i bogen, og almindeligt 


ikke er medtaget). 


velse af de levende væsner og 
deres organismer. 

bisexualitet, kønslig tiltrækning til 
begge køn. 


cølibat, kønslig afholdende stand. 


defækation, udtømmelse af affø- 
ringen. 

detention, fangenskab. 

determineret, aarsagsbestemt. 

detumescens, afspænding. 

diagnose, sygdomserkendelse og 
-benævnelse; diagnostik, læren 
om sygdommenes erkendelse. 

disposition, anlæg, dispositionel, 
anlægsbestemt. 

dissociation, spaltning. 


embryo, foster, 

enuresis nocturna, ufrivillig vand- 
ladning om natten. 

erektion, rejsning (spc. om det 
mandlige lem). 

erogen, vækkende kønslig ophid: 
selse; erogene zoner, forskellige 
steder paa legemet, som ved pir- 
ring særlig let fremkalder kønslig 
spænding. 

eruere, udgranske. 

exekutiv, iværksættende, fuldbyr- 


ende. 

exhibition, udstillen (spc. om køns: 
organerne). 

exkrementer, afføring (og urin); 
exkretion, afsondring. 

extrauterin, uden for livmoderen, 

fallos, det mandlige lem (i erek- 
fion: 's- d.): 

fetisch, livløs genstand, som af pri- 
mitive anses for at være bolig 
for en aand. 

fixering, sjælelig standsning, bin- 
ding, ved et punkt i den sexuelle 
udviklingslinje. 

fobi, angstflugt, fx. agorafobi, 
pladsangst, frygt for og ved at 
gaa over torve, aabne terrainer 
og mennesketomme gader. 

fylogenese, artens udviklingshisto- 
rie (sml. ontogenese). 

fækalmasserne, afføringen. 


genesis, genese, oprindelse, tilbli- 
ven, fødsel. 

genitalier, kønsorganer. 

glans, den forreste, afgrænsede, 
særlig følsomme del af det mand- 
lige kønslem. Naar lemmet er 
slapt skjult under forhuden paa 
ikke-omskaarne. 

globus, hos hysterikere fornem- 
melse af, at en kugle bliver stik- 
kende i halsen. 

gynækologi, læren om kvindesyg- 
domme. 


habituel, sædvanemæssig. 

hallucinationer, iagttagelser uden 
tilsvarende (fra omverdenen 
kommende) pirringer af sanse- 
apparaterne. 

hereditær, arvelig. 

hermafroditisme, mandlige og 
kvindelige kønsorganers tilstede- 
værelse hos samme individ. 

heterosexualitet, kønslig tiltræk- 
ning til objekt af modsat køn. 

homoerotik = homosexualitet 
(s. d.). 

homogen, ensartet, sammensat af 
ensartede dele. 

homosexualitet, kønslig tiltrækning 
til objekt af eget køn. 

hysteri, neurose (s. d.), der er ka- 
rakteriseret ved (sekundære) or- 
ganforandringer (fx. kramper el- 
ler lammelser) eller direkte 
angsttilstande (fx. angst for ind- 

brud); hysteriform, hysterilig- 
nende. 

hæmorrhoider, knudeformede ud- 
vidninger af blodaarerne om- 


kring endetarmsaabningen. 


identificering, at føle eller opføre 
sig som »et med« en anden, op- 
tage den andens holdning og 
egenskaber i sig. 

impotent, (kønslig) kraftløs, ude af 
stand til at gennemføre køns- 
akten. 

incest, sexuelt forhold mellem di- 
rekte beslægtede individer, fx. 
forældre/børn eller søskende 
mellem hinanden. 

infantil, barnlig. 

infektiøs, grundet paa smitte (bak- 
terieangreb). 

inkorporation, optagelse af en an- 
dens legeme i sig (her i psykisk 
forstand). 

innervation, et organs paavirkning 
gennem sin nerve. 

menter: uberørthed, ubeskadiget- 

ed. : 

intermediær, liggende i midten. 

interstitielle væv,  (binde)vævet 
mellem de forskellige dele af det 
organegne (kirtel)væv. 

intoxikation, forgiftning. 

involution, indskrumpning af orga- 


ner. 

irritabilitet, pirrelighed; den evne 
hos de organiske legemers væv 
at lade sig paavirke, hvorved der 
fremkaldes fornemmelser, bevæ- 
gelser eller andre forandringer; 
irritament, pirremiddel, spc. om 
de ting af mekanisk, kemisk, ter- 
misk (s. d.) og elektrisk natur, 
som paavirker vævene; irrita-= 
tion, pirren, spc. irritamenters 
virkning paa vævene. 


kastration, fjernelse af kønsorga- 
nerne eller kimkirtlerne. 

klitoris, »kildreren«, et lille, tap- 
formet fremspring mellem de 
smaa skamlæber. Svarer paa 
kvindens kønsorganer til man- 
dens kønslem. Ved sexuel op- 

hidselse fremkommer der erek- 
tion (s. d.) af klitoris som ved 
mandens lem. 

koitus, kønsakt, samleje. 

kollateralstrømning, strømning i 
sidebaner (som en flod, der dæm- 
mes op, og hvor vandet derfor 
søger nye veje). 

kommuniserende, forbundne. 

konstitution, fast præg (hos et in- 
divid) uafhængigt af miljø; bru- 
ges ofte alene om det arveligt 
betingede. 

kontraktion, sammentrækning. 

konvergens, nærmelse mod hinan- 
den. 

konversion, omsætning, ved hy- 
steri (s. d.) af psykiske sympto- 
mer i somatiske (s. d.). 

koprofil, kønslig tiltrækning til be- 
skæftigelse med  exkrementer 


sd); 

kryptorch testikel, en »sten«, der 
er beliggende i underlivet eller 
lyskekanalen (idet den ved ned- 
stigningen i fosterlivet ikke er 
naaet helt ned i pungen). 

kønskarakterer, egenskaber, der 
spc. er knyttet til et af kønnene; 
primære k., k. knyttet til køns- 
organerne; sekundære og ter- 
tiære k., k. knyttet til andre or- 
ganer, fx. bryst, strube. 


latent, skjult, ikke iagttagelig, uden 
tydelige sygdomstegn (modsæt- 
ning: manifest, s. d.). 

libido, kønsdriftens energi. 

lues, syfilis (kønssygdom). 


mammæ, (kvindelige) bryster. 

mania, opstemt sindssyge (ofte 
med vrede). 

manifest, aabenbar, paaviselig, syn- 
lig (modsætning: latent, s. d.). 

masokisme, sexuel lyst forbundet 
med smerte og fornedrelse (mod- 
sætning: sadisme, s. d.). 

masturbation, kønslig selvtilfreds- 
stillelse ved berøring af køns- 
organerne (egtl. kun med haan- 
den). 


monosexualitet, kønslig tiltræk- 


117 


ning kun til et køn (modsat: bi- 
sexuel, s. d.). 
mons veneris, det fedtrige parti 
oven for (kvindens) kønsdele. 
mutuel, vexelsidig; mutuel onani, 
gensidig masturbation (s. d.). 


narcisme, forelskelse i sig selv som 
objekt (fordi man har optaget et 
tidligere objekt i sig — se: auto- 
erotik). 

neurologi, læren om nervesygdom- 
mene. 

neurose, sygdom, der ikke skyldes 
primær beskadigelse af organer- 
ne og ikke er egentlig sindssyg- 
dom. 

nosologi, lære om de enkelte syg- 
den ng En del af patologien 
(Sd): 


obstipation, forstoppelse. 

okkasionel, lejlighedsvis. 

onani, masturbation (s. d.). 

ontogenese, individets udvikling 
fra dets dannelse ved befrugt- 
ning til dets fødsel — eller i vi- 
dere forstand til dets død. (Sml.: 
fylogenese). 

oral, hørende til mundzonen. 

oscilliere, svinge, svaje, dirre. 

ovarier, æggestokke. 


paralyse, her: syfilitisk sindssyg- 
dom. 

paranoia, forrykthed (fx. forfølgel- 
sesvanvid). 

patologi, læren om sygdommene; 
patogen, sygdomsfremkaldende. 

penis, mandlige lem. 

pervers, kønslig abnorm. 

pollution, uvilkaarlig sædudtøm- 
melse. 

polymorf, mangeformet. 

progressiv, tiltagende. 

projektion, at forskyde egne im- 
ig: tanker og følelser til an- 
re. 

psykiatri, læren om sindssygdom- 
mene. 

pubertet, kønsmodenhedens 
træden. 

pædikatio, kønslig brug af drenge, 


ind- 

indførelse af det mandlige lem i 
endetarmsaabningen. 


recent, frisk, ny. 
regression, tilbagevenden til en tid- 
ligere fixering (s. d.). 


sadisme, vellyst forbundet med til- 
føjelse af smerte. 

sekret, afsondring fra kirtel (el- 
ler saar). 

skatologisk, handlende om affø- 
ring. 

somatisk, legemlig (i modsætning 
til psykisk, sjæleligt). 

spinalt centrum, nervecentrum i 
rygmarven. 

symptom, sygdomstegn, -kende- 
mærke; symptomatologi, læren 
om sygdomstegnene. 


tabes (dorsalis), rygmarvstæring, 
syfilitisk rygmarvssygdom. 
tabu, hellig, ukrænkelig, urørlig. 
teleologi, lære om tingenes øjemed 
og formaalstjenligheden af ver- 
dens indretning; teleologisk, 
grundet paa denne lære. 
terapi, helbredelseslære, -zmetode. 
termisk, kulde- og varmemæssig. 
testikel, mandlige kønskirtel, 
»sten«. 
tonus, en ved nerveindflydelse sta- 
dig frembragt svag spændings-, 

sammentræknings- 
levende væv, spc. 


henholdsvis 
tilstand i 
musklerne. 
toxisk, giftig. 
transkription, omskrivning fra et 
system til et andet. 
transponere, flytte. 
trauma, voldelig indvirkning (bru- 
ges baade fysisk og psykisk). 


uretral, hørende til urinrørszonen. 
uterus, livmoderen. 


vestibularnerverne, nerverne til li- 
gevægtsapparaterne i ørernes la- 
byrinter. 

virtuel, mulig p. gr. af anlæg eller 
konstruktion, men ikke virkelig 
forhaanden. 

voyeurs, perverse, der forbinder 
lystfølelse med synet af andres 
exkretionsfunktioner; i udvidet 
betydning: lystfølelse ved synet 
af andres kønsfunktioner. 


ætiologi, læren om sygdommenes 
aarsager. 


ødipus-komplex,  drengebørnenes 
sexuelle binding til deres mødre 
og den deraf følgende skinsyge- 
og hadindstilling til fædrene. 
Pigebørnenes omvendte indstil- 
ling til forældrene. 

